

2018-2019

Τμημα Νομικησ

Πανεπιστημιο Κυπρου

Εγχειρίδιο Σπουδων

Μεταπτυχιακό Πρόγραμμα (Μάστερ)

# Αποποιηση Ευθυνης

Το παρόν εγχειρίδιο σπουδών αποτελεί ενημερωτικό οδηγό, με σκοπό την ενημέρωση και διευκόλυνση των αναγνωστών του. Οι αναγνώστες θα πρέπει να γνωρίζουν ότι έχει καταβληθεί κάθε δυνατή προσπάθεια ώστε να διασφαλιστεί η ακρίβεια των πληροφοριών που παρέχονται, ωστόσο το Τμήμα Νομικής του Πανεπιστημίου Κύπρου διατηρεί το δικαίωμα να κάνει αλλαγές στα ζητήματα που χειρίζεται (και για τα οποία παρέχονται πληροφορίες στο παρόν εγχειρίδιο) οποιαδήποτε στιγμή χωρίς προηγούμενη ειδοποίηση. Το Τμήμα Νομικής παρέχει τις πληροφορίες που περιέχονται σε αυτό το εγχειρίδιο αποκλειστικά και μόνο για τη διευκόλυνση των αναγνωστών και, στο βαθμό που επιτρέπεται από το νόμο, αποποιείται ρητά οποιαδήποτε ευθύνη που θα μπορούσε να προκύψει.

Το περιεχόμενο του παρόντος εγχειριδίου δεν πρέπει να θεωρείται ως σύμβαση μεταξύ οποιουδήποτε φοιτητή και του Τμήματος Νομικής του Πανεπιστημίου Κύπρου. Το Τμήμα και/ή το Πανεπιστήμιο διατηρούν το δικαίωμα να αλλάξουν οποιαδήποτε πολιτική, κανόνες και κανονισμούς οποιαδήποτε στιγμή, εάν αυτό κριθεί απαραίτητο και προς το συμφέρον του Τμήματος και/ή του Πανεπιστημίου. Το Πανεπιστήμιο διατηρεί επίσης το δικαίωμα να τροποποιήσει ή να διακόψει οποιαδήποτε από τις υπηρεσίες, προγράμματα ή δραστηριότητες που περιγράφονται σε αυτό το εγχειρίδιο.

# Πίνακασ Περιεχομένων

[Αποποιηση Ευθυνης i](#_Toc522374587)

[Πίνακασ Περιεχομένων ii](#_Toc522374588)

[Καλωσορίσατε στο τμήμα Νομικής 1](#_Toc522374589)

[Εισαγωγή 3](#_Toc522374590)

[Γενικές Πληροφορίες 5](#_Toc522374591)

[Το Προσωπικό του Τμήματος Νομικής 7](#_Toc522374592)

[Ακαδημαϊκό Προσωπικό 7](#_Toc522374593)

[Διοικητικό Προσωπικό 8](#_Toc522374594)

[ΑκαδημΑϊκό Ημερολόγιο 2018-2019 9](#_Toc522374595)

[Σημαντικές Ημερομηνίες 9](#_Toc522374596)

[Δημόσιεσ Αργίεσ 10](#_Toc522374597)

[Τρόπος και Μέσα Επικοινωνίας Μελών της Πανεπιστημιακής Κοινότητας 11](#_Toc522374598)

[Επικοινωνία Μέσω Email 11](#_Toc522374599)

[Αναμενόμενος Τύπος Ηλεκτρονικών Μηνυμάτων 12](#_Toc522374600)

[1. Ηλεκτρονική Διεύθυνση 12](#_Toc522374601)

[2. Τίτλος/Θέμα 12](#_Toc522374602)

[3. Χαιρετισμός 12](#_Toc522374603)

[4. Γλωσσικό Υφος 13](#_Toc522374604)

[5. Εμπιστευτικότητα 13](#_Toc522374605)

[6. Κλείσιμο 14](#_Toc522374606)

[7. Διόρθωση 14](#_Toc522374607)

[ΜΕταπτυχιακό πρόγραμμα Νομικής επιπέδου μάστερ (LL.M) 15](#_Toc522374608)

[Σκοποί του Προγράμματος 15](#_Toc522374609)

[Προσδοκώμενα Μαθησιακά Αποτελέσματα 16](#_Toc522374610)

[Διάρκεια Σπουδών 17](#_Toc522374611)

[Γλώσσα Διδασκαλίας 17](#_Toc522374612)

[Αναλυτικό Πρόγραμμα Σπουδών 18](#_Toc522374613)

[Οργάνωση και Δομή Προγράμματοσ 18](#_Toc522374614)

[Προσφερόμενα Μαθήματα 20](#_Toc522374615)

[Μάθημα Κορμού 20](#_Toc522374616)

[Μαθήματα Κατεύθυνσης A. Ποινική δικαιοσύνη και Ανθρώπινα Δικαιώματα 20](#_Toc522374617)

[Μαθήματα Κατεύθυνσης Β. Ευρωπαϊκό Εμπορικό Δίκαιο 21](#_Toc522374618)

[Μαθήματα Κατεύθυνσης Γ. Ευρωπαϊκό Δημόσιο Δίκαιο 21](#_Toc522374619)

[Προσφερόμενα Μαθήματα ανά Εξάμηνο 22](#_Toc522374620)

[Περίγραφή Μαθημάτων 22](#_Toc522374621)

[Μέθοδος Αξιολόγησης ΜΑθημάτων 69](#_Toc522374622)

[Γραπτή Εξέταση 69](#_Toc522374623)

[Κανόνες Γραπτής Εργασίας 69](#_Toc522374624)

[Σύστημα Βαθμολογίας και Μέθοδος Αξιολόγησης Τμήματος Νομικής 71](#_Toc522374625)

[Γενικές Αρχές και Κατευθυντήριες Γραμμές Αξιολόγησης 71](#_Toc522374626)

[Παροχή Γενικών/Καθοδηγητικών Σχολίων αναφορικά με την Απόδοση του Φοιτητή σε Κάθε Μάθημα 76](#_Toc522374627)

[Σημαντικές Πληροφορίες για Μεταπτυχιακούς Φοιτητές 78](#_Toc522374629)

[Εγγραφή σε Μαθήματα 78](#_Toc522374630)

[Δίδακτρα 78](#_Toc522374631)

[Σύστημα Βαθμολογίας 79](#_Toc522374632)

[Παρακολούθηση Δημόσιων Διαλέξεων/Σεμιναρίων/Εκδηλώσεων 80](#_Toc522374633)

[Αναστολή Φοίτησης πριν την Εναρξη του Εξαμήνου 80](#_Toc522374634)

[Προσωρινή Διακοπή Φοίτησης κατά τη Διάρκεια του Εξαμήνου - Αδεια Μητρότητας/Πατρότητας 81](#_Toc522374635)

[Αποχώρηση από το Πρόγραμμα Σπουδών 81](#_Toc522374636)

[Αυτοδίκαιος Τερματισμός Φοίτησης 81](#_Toc522374637)

[Κανόνες Φοίτησησ και Ακαδημαϊκή Δεοντολογία 83](#_Toc522374638)

[Κανόνες Παρακολούθησης Μαθημάτων 83](#_Toc522374639)

[Πειθαρχικοί Κανόνες Φοίτησης 83](#_Toc522374640)

[Πειθαρχικά Παραπτώματα 83](#_Toc522374641)

[Διαδικασία Εξέτασης Πειθαρχικών Παραπτωμάτων 85](#_Toc522374642)

[Ποινές Πειθαρχικών Παραπτωμάτων 87](#_Toc522374643)

[Φοιτητική Ζωή και Υπηρεσίες 88](#_Toc522374644)

[Κέντρο Πληροφόρησης – Βιβλιοθήκη «Στέλιος Ιωάννου» 88](#_Toc522374645)

[1. Πηγές Πληροφόρησης 88](#_Toc522374646)

[2. Υπηρεσίες Χρηστών 90](#_Toc522374647)

[3. Εκπαιδευτικά Σεμινάρια 92](#_Toc522374648)

[4. Ρωτήστε τον Βιβλιοθηκονόμο 92](#_Toc522374649)

[Υπηρεσία Σπουδών και Φοιτητικής Μέριμνας 93](#_Toc522374650)

[1. Γραφείο Στέγασης 93](#_Toc522374651)

[2. Γραφείο Κοινωνικής Στήριξης 94](#_Toc522374652)

[3. Γραφείο Φοιτητικής Ζωής 95](#_Toc522374653)

[Γραφείο Ψυχολογικής Στήριξης 98](#_Toc522374654)

[1. Αποστολή 98](#_Toc522374655)

[2. Υπηρεσίες του Γραφείου Ψυχολογικής Στήριξης 99](#_Toc522374656)

[Γραφείο Σταδιοδρομίας 100](#_Toc522374657)

[1. Σύνδεση με την Αγορά Εργασίας 100](#_Toc522374658)

[2. Καλοκαιρινές Τοποθετήσεις Φοιτητών 101](#_Toc522374659)

[3. Υποτροφίες και Καλοκαιρινά Προγράμματα 101](#_Toc522374660)

[4. Εργοδότηση 101](#_Toc522374661)

[5. Συλλογή Βιογραφικών Αποφοίτων 101](#_Toc522374662)

[6. Μεταπτυχιακές Σπουδές στο Εξωτερικό 101](#_Toc522374663)

[7. Εκδηλώσεις 102](#_Toc522374664)

[8. Εργαστήρια/Παρουσιάσεις 102](#_Toc522374665)

[Γραφείο Πληροφορικών Συστημάτων 102](#_Toc522374666)

[1. Λειτουργική και Τεχνική Υποστήριξη Συστήματος Banner Student System 102](#_Toc522374667)

[2. Λειτουργική και Τεχνική Υποστήριξη Συστήματος BannerWeb 103](#_Toc522374668)

[3. Self-Service for Students 103](#_Toc522374669)

[Τομέας Ασφάλειας και Υγείας 103](#_Toc522374670)

[1. Ιατροφαρμακευτική Περίθαλψη Φοιτητών στην Κύπρο 103](#_Toc522374671)

[2. Κέντρα Υγείας Πανεπιστημίου Κύπρου 104](#_Toc522374672)

[Φοιτητική Ενωση Πανεπιστημίου Κύπρου 104](#_Toc522374673)

[Αθλητικό Κέντρο Πανεπιστημίου Κύπρου 105](#_Toc522374674)

[Ραδιοφωνικός Σταθμός Πανεπιστημίου Κύπρου 105](#_Toc522374675)

[Παραρτήματα 107](#_Toc522374676)

# Καλωσορίσατε στο τμήμα Νομικής

Αγαπητές μεταπτυχιακές φοιτήτριες, αγαπητοί μεταπτυχιακοί φοιτητές,

Καλωσορίσατε στο Πανεπιστήμιο Κύπρου, ένα δυναμικό και συνεχώς εξελισσόμενο ακαδημαϊκό ίδρυμα, το οποίο εστιάζει στην έρευνα, την καινοτομία και την ποιοτική διδασκαλία.

Το Τμήμα Νομικής φιλοδοξεί να ενσαρκώσει την αποστολή και το όραμα του Πανεπιστημίου. Συνεπώς, εστιάζουμε και επιμένουμε στην ποιότητα, την αριστεία, την αξιοκρατία και την παροχή ενός μαθησιακού περιβάλλοντος και ενός περιβάλλοντος εργασίας που θα επιτρέπει στα μέλη της κοινότητάς μας να αξιοποιήσουν στο έπακρο τις δυνατότητές τους. Σκοπός μας είναι να μετατρέψουμε την περίοδο των μεταπτυχιακών σπουδών σας στο Τμήμα Νομικής σε ένα σημαντικό σταθμό στη ζωή σας και σε σημείο αναφοράς για τη μετέπειτα επαγγελματική ζωή σας.

Κατά τη διάρκεια των μεταπτυχιακών σπουδών σας στο Τμήμα Νομικής θα έχετε τη δυνατότητα να αποκτήσετε πολλές εμπειρίες και να εκτεθείτε σε διάφορα μαθησιακά μοντέλα από ένα διεθνώς αναγνωρισμένο Πανεπιστήμιο και ένα Τμήμα το οποίο καθιερώνεται σε κέντρο ακαδημαϊκής αριστείας. Τα κριτήρια εισδοχής του Τμήματος Νομικής αντανακλούν τόσο το υψηλό επίπεδο έρευνας και διδασκαλίας, όσο και τις υψηλές προσδοκίες τις οποίες έχουμε ως Τμήμα από τους μεταπτυχιακού φοιτητές μας.

Το Τμήμα μας είναι υπερήφανο για το έργο του και έχει επαινεθεί διεθνώς ως παράδειγμα αποτελεσματικής ανάπτυξης και λειτουργίας ενός νεοϊδρυθέντος πανεπιστημιακού τμήματος. Το Τμήμα Νομικής έχει καταφέρει, σε σύντομο χρονικό διάστημα, να αποτελεί σημείο αναφοράς τόσο στην Κύπρο όσο και στην ευρύτερη περιοχή της Ανατολικής Μεσογείου. Το Τμήμα έχει σχεδιαστεί και λειτουργεί ως μια μικρή ακαδημαϊκή μονάδα η οποία δίνει υψηλή προτεραιότητα στους φοιτητές του και στη μαθησιακή εμπειρία που παρέχει.

Σκοπός μας είναι η διαμόρφωση νομικού συλλογισμού και κριτικής σκέψης, καθώς και η κατανόηση της εξέλιξης του δικαίου σε εθνικό και συγκριτικό πλαίσιο. Με άλλα λόγια, το Τμήμα Νομικής του Πανεπιστημίου Κύπρου διδάσκει και ερευνά το κυπριακό δίκαιο μέσα στο ευρύτερο πλαίσιο στο οποίο αυτό διαμορφώνεται και εξελίσσεται.

Οι απόφοιτοι μας χαίρουν εκτίμησης από τη νομική κοινότητα και έχουν εξαιρετικά ποσοστά επαγγελματικής αποκατάστασης. Ένας σημαντικός αριθμός αποφοίτων μας ακολουθεί μεταπτυχιακές σπουδές σε κορυφαία πανεπιστήμια στην Ευρώπη και αλλού, ενώ πολλοί επιλέγουν το Τμήμα τους, το Τμήμα Νομικής του Πανεπιστημίου Κύπρου, και για τις μεταπτυχιακές σπουδές τους. Ως Τμήμα, ενθαρρύνουμε και βοηθούμε πολλούς φοιτητές μας να πραγματοποιήσουν μέρος των σπουδών τους στο εξωτερικό (μέσω του προγράμματος Erasmus), ενώ υποδεχόμαστε πολλούς φοιτητές αλλά και καθηγητές από ευρωπαϊκά πανεπιστήμια στο πρόγραμμα σπουδών μας, δημιουργώντας έτσι ένα δραστήριο και ποικιλόμορφο μαθησιακό περιβάλλον εντός του Τμήματος.

Απώτερος στόχος μας είναι να σας προσφέρουμε τις απαραίτητες δεξιότητες και εφόδια για την ανάδειξη και εκπλήρωση των δυνατοτήτων και ικανοτήτων σας.

Η θέληση, η αποφασιστικότητα, η αφοσίωση, η ευφυία, το ταλέντο και το εργασιακό ήθος σας είναι αυτά τα οποία θα σας οδηγήσουν στο υπόλοιπο της διαδρομής.

Προσβλέπουμε στο κοινό μας ταξίδι!

Τμήμα Νομικής

Πανεπιστήμιο Κύπρου

# Εισαγωγή

Το παρόν εγχειρίδιο έχει σχεδιαστεί για να προσφέρει όλες τις πρακτικές πληροφορίες οι οποίες θα σας είναι χρήσιμες για την ομαλή ολοκλήρωση των μεταπτυχιακών σπουδών σας. Αναμένουμε από τους μεταπτυχιακούς φοιτητές μας να είναι σε θέση να προγραμματίζουν αποτελεσματικά το χρόνο τους, να είναι οργανωμένοι και αυτάρκεις. Το παρόν εγχειρίδιο πρέπει να αποτελεί το πρώτο σημείο αναφοράς για οποιοδήποτε ζήτημα μπορεί να προκύψει κατά τη διάρκεια των σπουδών σας. Χρησιμοποιήστε το έξυπνα και στο μέγιστο! Αναμένουμε ότι με αυτό τον τρόπο και τη δική σας βοήθεια θα διασφαλιστεί καλύτερα η αποτελεσματική λειτουργία του μεταπτυχιακού προγράμματος του Τμήματος προς όφελος όλων.

Το Τμήμα Νομικής φημίζεται για τις σταθερές προσπάθειες υποστήριξης των φοιτητών του. Δίνουμε ιδιαίτερη σημασία στην αλληλεπίδραση με τους φοιτητές μας, τόσο κατά τη διάρκεια των μαθημάτων και των ωρών γραφείου, όσο και μέσω του συστήματος ακαδημαϊκών συμβούλων. Ειδικότερα, κάθε μέλος του ακαδημαϊκού προσωπικού ορίζει συγκεκριμένες ώρες γραφείου κάθε εβδομάδα, με σκοπό να συναντάται με όσους φοιτητές το επιθυμούν και να συζητά μαζί τους θέματα που εγείρονται κατά τη διάρκεια των μαθημάτων ή σχετίζονται με την πορεία των σπουδών τους. Οι ώρες γραφείου ανακοινώνονται με διάφορους τρόπους (στον πίνακα ανακοινώσεων του Τμήματος, στην ιστοσελίδα του Τμήματος, στο syllabus των μαθημάτων).

Επιπρόσθετα, κάθε μεταπτυχιακός φοιτητής έχει ένα μέλος του ακαδημαϊκού προσωπικού ως ακαδημαϊκό σύμβουλο για όλη τη διάρκεια των σπουδών (χωρίς να αποκλείονται προσαρμογές για πρακτικούς λόγους). Ο ακαδημαϊκός σύμβουλος πρέπει να είναι το πρώτο πρόσωπο με το οποίο επικοινωνείτε για να συζητήσετε οποιοδήποτε ζήτημα μπορεί να επηρεάσει την πορεία, την απόδοση ή την εν γένει μαθησιακή εμπειρία σας στο Πανεπιστήμιο. Το σύστημα των ακαδημαϊκών συμβούλων λειτουργεί στη βάση αυστηρής εμπιστευτικότητας και όλοι οι φοιτητές ενθαρρύνονται να αναλαμβάνουν την πρωτοβουλία να το χρησιμοποιούν.

Πέραν τούτων, υπάρχουν εκλεγμένοι εκπρόσωποι των μεταπτυχιακών φοιτητών οι οποίοι συμμετέχουν στην Επιτροπή Μεταπτυχιακών Σπουδών του Τμήματος. Γενικά ζητήματα σπουδών μπορούν και πρέπει να τίθενται υπόψη μας μέσω αυτής της οδού. Ζητούμε από τους φοιτητές μας να παρέχουν την απαραίτητη ανατροφοδότηση που θα βοηθήσει το Τμήμα να διασφαλίσει την ομαλή λειτουργία του και τη διαρκή βελτίωση της ποιότητας των προγραμμάτων σπουδών που παρέχει.

Παρακαλείστε να βεβαιωθείτε ότι ο φάκελος και τα στοιχεία σας ενημερώνονται διαρκώς με τις σωστές διευθύνσεις και τηλεφωνικούς αριθμούς, ώστε να είναι δυνατή η επικοινωνία μαζί σας εάν χρειαστεί. Επίσης παρακαλείστενα **ελέγχετε καθημερινά τον πανεπιστημιακό λογαριασμό του ηλεκτρονικού ταχυδρομείου σας**, καθώς αυτός είναι ο συνηθέστερος τρόπος επικοινωνίας μαζί σας. Τέλος, παρακαλείστε να **χρησιμοποιείτε ΜΟΝΟ τον πανεπιστημιακό λογαριασμό ηλεκτρονικού ταχυδρομείου όταν επικοινωνείτε με το Τμήμα και τους καθηγητές σας**.

Σημειώστε επίσης ότι η Γραμματεία του Τμήματος είναι πάντοτε στη διάθεση σας για να παρέχει επιπρόσθετες πληροφορίες οι οποίες δεν εμπεριέχονται σε αυτό το εγχειρίδιο, αλλά σας παρακαλούμε να σέβεστε το χρόνο και το φόρτο εργασίας του διοικητικού προσωπικού μας.

Σας καλούμε λοιπόν να έχετε διαρκώς το παρόν εγχειρίδιο ως αφετηρία για την απάντηση των ερωτημάτων σας και να βεβαιωθείτε ότι χρησιμοποιείτε τις πιο πάνω πληροφορίες, τα μέσα και τις διαδικασίες του Τμήματος με όσο πιο αποτελεσματικό και συνετό τρόπο μπορείτε.

# Γενικές Πληροφορίες

Το Τμήμα Νομικής ιδρύθηκε το 2006. Οι πρώτοι φοιτητές Νομικής έγιναν δεκτοί το 2008 και αποφοίτησαν το 2012. Κάθε χρόνο το Τμήμα υποδέχεται 45-55 προπτυχιακούς φοιτητές, ενώ από το ακαδημαϊκό έτος 2018-2019 υποδέχεται επίσης 35-40 μεταπτυχιακούς φοιτητές (επιπέδου μάστερ και διδακτορικού).

Το Τμήμα στεγάζεται στην Πανεπιστημιούπολη, στο Κτίριο ΟΕΔ 02, στο ισόγειο.

Το Τμήμα Νομικής υπάγεται στη Σχολή Κοινωνικών Επιστημών και Επιστημών της Αγωγής, η οποία αποτελείται από τέσσερα Τμήματα (Τμήμα Επιστημών της Αγωγής, Τμήμα Κοινωνικών και Πολιτικών Επιστημών, Τμήμα Νομικής και Τμήμα Ψυχολογίας).

Το **Συμβούλιο του Τμήματος** είναι το όργανο λήψης αποφάσεων του Τμήματος Νομικής. Συγκροτείται από όλα τα μέλη του ακαδημαϊκού προσωπικού του Τμήματος, καθώς και από τρεις εκλεγμένους εκπροσώπους των (προπτυχιακών) φοιτητών. Επικεφαλής του Τμήματος είναι ο **Πρόεδρος του Τμήματος**, συνεπικουρούμενος από τον **Αντιπρόεδρο του Τμήματος**, οι οποίοι εκλέγονται από το Συμβούλιο του Τμήματος για διετή θητεία. Επί του παρόντος (μέχρι το Νοέμβριο 2019), Πρόεδρος του Τμήματος είναι ο Αναπληρωτής Καθηγητής Αριστοτέλης Κωνσταντινίδης και Αντιπρόεδρος ο Αναπληρωτής Καθηγητής Κωνσταντίνος Κόμπος.

Η **Επιτροπή Μεταπτυχιακών Σπουδών** επιβλέπει όλα τα ζητήματα τα οποία σχετίζονται με τις μεταπτυχιακές σπουδές και ασχολείται κυρίως με τα ακόλουθα:

* Παρακολουθεί την πρόοδο των μεταπτυχιακών φοιτητών,
* Διασφαλίζει την αποτελεσματική λειτουργία των μεταπτυχιακών προγραμμάτων,
* Αξιολογεί την ανάγκη αλλαγών στο μεταπτυχιακό πρόγραμμα,
* Διασφαλίζει τη συμμόρφωση με τους πανεπιστημιακούς και τμηματικούς μεταπτυχιακούς κανόνες σπουδών,
* Εξετάζει παράπονα σύμφωνα με συγκεκριμένη διαδικασία (βλ. πιο κάτω),
* Υποβάλλει εκθέσεις στο Συμβούλιο του Τμήματος Νομικής.

Η Επιτροπή Μεταπτυχιακών Σπουδών αποτελείται από τους:

* Αναπληρωτής Καθηγητής Κωνσταντίνος Κόμπος (Πρόεδρος της Επιτροπής),
* Αναπληρωτής Καθηγητής Νικήτας Χατζημιχαήλ (συντονιστής του διδακτορικού προγράμματος),
* Αναπληρώτρια Καθηγήτρια Τατιάνα-Ελένη Συνοδινού (συντονίστρια του μεταπτυχιακού προγράμματος),
* Εκπρόσωπος μεταπτυχιακών φοιτητών,
* Εκπρόσωπος διδακτορικών φοιτητών.

Εάν η Επιτροπή Μεταπτυχιακών Σπουδών καλείται να συζητήσει και/ή να αποφασίσει για ζήτημα το οποίο αφορά σε μέλος του ακαδημαϊκού προσωπικού που είναι και μέλος της Επιτροπής, το μέλος αυτό θα αντικατασταθεί από τον Πρόεδρο του Τμήματος, αποκλειστικά και μόνο για το συγκεκριμένο ζήτημα (βλ., επίσης, Διαδικασία Παραπόνων).

Επιπρόσθετα, το Τμήμα έχει τις εξής **θεματικές επιτροπές**: Επιτροπή Προγράμματος και Ανάπτυξης, Επιτροπή Σπουδών και Φοιτητικών Θεμάτων, Επιτροπή Δημοσίων και Διεθνών Σχέσεων, Επιτροπή Βιβλιοθήκης, Ερευνητικών Υποδομών, Νέων Τεχνολογιών και Διαδικτύου, Επιτροπή Κανονισμών και Νομικών Θεμάτων.

Η Γραμματεία του Τμήματος (στελεχωμένη από την κα Χρύσω Καρακώστα) παρέχει την απαραίτητη διοικητική υποστήριξη.

Η ιστοσελίδα του Τμήματος (<http://ucy.ac.cy/law> ) παρέχει διάφορες χρήσιμες πληροφορίες, ενώ ενημερώνεται διαρκώς και έγκαιρα με ανακοινώσεις για τις δραστηριότητες και εκδηλώσεις του Τμήματος.

# Το Προσωπικό του Τμήματος Νομικής

## Ακαδημαϊκό Προσωπικό

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | ΑΝΔΡΕΑΣ ΚΑΠΑΡΔΗΣ (αφυπηρέτηση το 2018) | | | *Καθηγητής Ποινικών Επιστημών* | | | | Γραφείο: | OEΔ 02, 005 | | | Τηλ.: | 22892919 | | | Email: | kapardis@ucy.ac.cy | |  |  |  | | --- | --- | | Κωνσταντίνοσ Κόμποσ | | | *Αναπληρωτής Καθηγητής Δημοσίου Δικαίου και Δικαίου της Ευρωπαϊκής Ένωσης* | | | Γραφείο: | OEΔ 02, 020 | | Τηλ.: | 22892926 | | Email: | c.c.kombos@ucy.ac.cy |   Αριστοτέλης Κωνσταντινίδης | |
| *Αναπληρωτής Καθηγητής Διεθνούς Δικαίου και Δικαίου Ανθρωπίνων Δικαιωμάτων* | |
| Γραφείο: | OEΔ 02, 006 |
| Τηλ.: | 22892924 |
| Email: | ariscons@ucy.ac.cy |

|  |  |
| --- | --- |
| Θωμάς Παπαδόπουλοσ | |
| *Λέκτορας Εμπορικού Δικαίου* | |
| Γραφείο: | OEΔ 02, 016 |
| Τηλ.: | 22894594 |
| Email: | papadopoulos.thomas@ucy.ac.cy |

|  |  |
| --- | --- |
| Κώστασ Παρασκευά | |
| *Επίκουρος Καθηγητής Δημοσίου Δικαίου και Δικαίου Ανθρωπίνων Δικαιωμάτων* | |
| Γραφείο: | OEΔ 02, 017 |
| Τηλ.: | 22895421 |
| Email: | paraskeva.costas@ucy.ac.cy |

|  |  |
| --- | --- |
| Χαράλαμποσ Παπαχαραλάμπουσ | |
| *Αναπληρωτής Καθηγητής Ποινικού Δικαίου και Φιλοσοφίας Δικαίου* | |
| Γραφείο: | OEΔ 02, 018 |
| Τηλ.: | 22892927 |
| Email: | papacha@ucy.ac.cy |

|  |  |
| --- | --- |
| Τατιάνα-Ελένη Συνοδινού | |
| *Αναπληρώτρια Καθηγήτρια Ιδιωτικού - Εμπορικού Δικαίου* | |
| Γραφείο: | OEΔ 02, 019 |
| Τηλ.: | 22892995 |
| Email: | synodinou.eleni-tatiani@ucy.ac.cy |
| Νικήτας Χατζημιχαήλ | |
| *Αναπληρωτής Καθηγητής Ιδιωτικού Δικαίου και Ιστορίας Δικαίου* | |
| Γραφείο: | OEΔ 02, 007 |
| Τηλ.: | 22892923 |
| Email: | nhatzimi@ucy.ac.cy |

Τα βιογραφικά σημειώματα του ακαδημαϊκού προσωπικού του Τμήματος είναι διαθέσιμα στην ιστοσελίδα του Τμήματος.

## Διοικητικό Προσωπικό

|  |  |
| --- | --- |
| Χρύσω ΚΑρακώστα | |
| *Γραμματέας Τμήματος Νομικής* | |
| Γραφείο:  Ώρες Εργασίας: | OEΔ 02, 004  7:30-14:30 (Δευτέρα-Τρίτη, Πέμπτη-Παρασκευή), 9:00-18:00 (Τετάρτη) | |
| Τηλ.:  Fax: | 22892920  22892910 | |
| Email: | chrysok@ucy.ac.cy | |

# ΑκαδημΑϊκό Ημερολόγιο 2018-2019

## Σημαντικές Ημερομηνίες

|  |  |  |
| --- | --- | --- |
|  | Χειμερινό Εξάμηνο | Εαρινό Εξάμηνο |
| Εγγραφές σε μαθήματα και ενημέρωση νέων φοιτητών | 27 -31 Αυγούστου | 8-11 Ιανουαρίου |
| Έναρξη μαθημάτων | 3 Σεπτεμβρίου | 14 Ιανουαρίου |
| Τελευταία ημερομηνία επιλογής μαθημάτων | 7 Σεπτεμβρίου | 18 Ιανουαρίου |
| Τελευταία ημερομηνία αφαίρεσης μαθημάτων | 21 Σεπτεμβρίου | 1 Φεβρουαρίου |
| Τελευταία ημερομηνία αποχώρησης από μάθημα | 19 Οκτωβρίου | 1 Μαρτίου |
| Λήξη μαθημάτων | 30 Νοεμβρίου | 19 Απριλίου |
| Διακοπές (Πάσχα) | --- | 22 Απριλίου -  5 Μαΐου |
| Προετοιμασία για τις εξετάσεις | 1-6 Δεκεμβρίου | 4-9 Μαΐου |
| Εξετάσεις | 7-21 Δεκεμβρίου | 10-24 Μαΐου |
| Διακοπές (Χριστούγεννα) | 22 Δεκεμβρίου - 7 Ιανουαρίου | --- |

## Δημόσιεσ Αργίεσ

|  |  |
| --- | --- |
| Χειμερινό Εξάμηνο | Εαρινό Εξάμηνο |
| 1 Οκτωβρίου | 11 Μαρτίου (Καθαρά Δευτέρα) |
| 28 Οκτωβρίου | 25 Μαρτίου |
| 6 Ιανουαρίου (Θεοφάνεια) | 1 Απριλίου |
|  | 28 Απριλίου (Πάσχα) |
|  | 1 Μαΐου |
|  | 17 Ιουνίου (Αγίου Πνεύματος) |

# Τρόπος και Μέσα Επικοινωνίας Μελών της Πανεπιστημιακής Κοινότητας

Όλοι οι φοιτητές οφείλετε να βεβαιωθείτε ότι ο φάκελος και τα στοιχεία σας ενημερώνονται διαρκώς με τις σωστές διευθύνσεις και τηλεφωνικούς αριθμούς, ώστε να είναι δυνατή η επικοινωνία μαζί σας. Παρακαλείστενα **ελέγχετε καθημερινά τον πανεπιστημιακό λογαριασμό του ηλεκτρονικού ταχυδρομείου σας**, καθώς αυτός είναι ο συνηθέστερος τρόπος επικοινωνίας μαζί σας. Παρακαλείστε επίσης να **χρησιμοποιείτε ΜΟΝΟ τον πανεπιστημιακό λογαριασμό ηλεκτρονικού ταχυδρομείου όταν επικοινωνείτε με το Τμήμα και τους καθηγητές σας**.

Λόγω της ισχύουσας νομοθεσίας περί προστασίας προσωπικών δεδομένων, το Τμήμα δεν δύναται να συζητά με οποιοδήποτε τρίτο πρόσωπο για θέματα εγγραφής, ακαδημαϊκής επίδοσης ή για οποιοδήποτε άλλο ακαδημαϊκό ή προσωπικό θέμα σχετίζεται με τις σπουδές σας.

Παράλληλα, το Πανεπιστήμιο Κύπρου έχει θεσπίσει την Πολιτική Αποδεκτής Χρήσης Υπηρεσιών και Συστημάτων Πληροφορικής και Επικοινωνίας, η οποία προσδιορίζει τις γενικές πολιτικές που διέπουν όλες τις χρήσεις των υπηρεσιών, συστημάτων και πόρων Πληροφορικής και Επικοινωνίας του Πανεπιστημίου, όπως και την πρόσβαση σε εξωτερικά δίκτυα και διαδικτυακούς πόρους που παρέχονται και διευθύνονται από τις Ομάδες Τεχνικής Υποστήριξης, την Υπηρεσία Πληροφορικών Συστημάτων ή από άλλες οργανωτικές οντότητες του Πανεπιστημίου Κύπρου, με βάση την ισχύουσα εθνική, κοινοτική και διεθνή νομοθεσία. Συνεπώς, είναι σημαντικό για εσάς, ως χρήστες των υπηρεσιών του Πανεπιστημίου να εξοικειωθείτε και να συμμορφώνεστε με αυτή την Πολιτική. Η χρήση των υπηρεσιών και συστημάτων Πληροφορικής και Τεχνολογίας του Πανεπιστημίου Κύπρου συνεπάγεται αποδοχή της εν λόγω Πολιτικής. Για περισσότερες πληροφορίες ως προς την Πολιτική Αποδεκτής Χρήσης Υπηρεσιών και Συστημάτων Πληροφορικής και Επικοινωνίας, επισκεφθείτε τον σύνδεσμο <http://www.ucy.ac.cy/eps/documents/EPS/PAX.pdf>.

## Επικοινωνία Μέσω Email

Όταν επικοινωνείτε με το Τμήμα Νομικής, ειδικά μέσω ηλεκτρονικού μηνύματος, βεβαιωθείτε ότι τηρείτε κάποιους βασικούς κανόνες επικοινωνίας. Ο τρόπος με τον οποίο συντάσσετε ένα ηλεκτρονικό μήνυμα μπορεί να δείχνει πολλά για εσάς: τον επαγγελματισμό, τις δεξιότητες επικοινωνίας, την προσωπική εικόνα και την προσοχή στη λεπτομέρεια.

Γενικά, υπάρχουν τρεις τύποι ηλεκτρονικών μηνυμάτων:

* Ανεπίσημα/φιλικά, π.χ. τα ηλεκτρονικά μηνύματα που ανταλλάσσετε με τους φίλους σας,
* Τυπικά, π.χ. τα ηλεκτρονικά μηνύματα που ανταλλάσσετε με τους καθηγητές ή και τους συναδέλφους σας,
* Επίσημα, π.χ. τα ηλεκτρονικά μηνύματα που αποστέλλονται ως μέρος αίτησης για κάποια θέση εργασίας.

Στο παρόν εγχειρίδιο θα δοθεί έμφαση στα τυπικά/επίσημα ηλεκτρονικά μηνύματα, τα οποία θα πρέπει να χρησιμοποιείτε όταν επικοινωνείτε με το Τμήμα. Ο χρυσός κανόνας των εν λόγω ηλεκτρονικών μηνυμάτων είναι ότι ο παραλήπτης του μηνύματος δεν είναι φίλος σας, αλλά κάποιο πρόσωπο το οποίο ανήκει στον επαγγελματικό σας κύκλο.

## Αναμενόμενος Τύπος Ηλεκτρονικών Μηνυμάτων

### 1. Ηλεκτρονική Διεύθυνση

* Χρησιμοποιείτε ΜΟΝΟ τον λογαριασμό του Πανεπιστημίου.
* Όλη η πανεπιστημιακή αλληλογραφία θα αποστέλλεται στην πανεπιστημιακή σας ηλεκτρονική διεύθυνση.

### 2. Τίτλος/Θέμα

Ο τίτλος του ηλεκτρονικού μηνύματος που αποστέλλετε πρέπει να βοηθά τον παραλήπτη να καταλάβει το περιεχόμενο του μηνύματος. Γι’ αυτό πρέπει να είστε σύντομοι και συγκεκριμένοι.

|  |
| --- |
| Μερικά παραδείγματα τίτλων που πρέπει να αποφεύγονται: |
| Subject: Ερωτήσεις |
| Subject: hello!!! |

|  |
| --- |
| Μερικά παραδείγματα ορθών τίτλων: |
| Subject: Ερωτήσεις για το Δίκαιο των Συμβάσεων |
| Subject: Εργασία Διοικητικού Δικαίου – Αίτημα παράτασης |

### 3. Χαιρετισμός

Η προσφώνηση του παραλήπτη στην αρχή ενός ηλεκτρονικού μηνύματος αποτελεί βασικό κανόνα ευγένειας. Μην ξεκινάτε απευθείας με το περιεχόμενο του μηνύματος, όπως θα κάνατε στην περίπτωση που θα στέλνατε ένα μήνυμα σε κάποιον φίλο σας.

|  |
| --- |
| Μερικά παραδείγματα: |
| Αγαπητέ/ή Δρ. Ιωάννου, |
| Αγαπητέ/ή Καθηγητά/τρια, |
| Αγαπητέ/ή κ./κα Παπαϊωάννου, |

### 4. Γλωσσικό Υφος

* Διατηρήστε το ύφος του μηνύματος σας απλό, ξεκάθαρο και κατανοητό, ώστε να αποφευχθεί ο κίνδυνος ασάφειας.
* Οι προτάσεις που συντάσσετε πρέπει να είναι μικρές, αλλά ολοκληρωμένες.
* Αποφεύγετε τις μεγάλες προτάσεις και οργανώστε τις ιδέες σας σε παραγράφους και/ή σημεία.
* Αφήνετε κενές γραμμές ή κάνετε σαφή διαχωρισμό μεταξύ των παραγράφων σας.
* Μην χρησιμοποιείτε ποτέ τη γλώσσα που χρησιμοποιείτε στα μέσα κοινωνικής δικτύωσης ή για να στείλετε μηνύματα σε φίλους σας (συντομογραφίες, greeklish, κλπ.).

|  |
| --- |
| Παράδειγμα ανεπίσημης και ακατάλληλης γλώσσας που πρέπει να αποφεύγεται: |
| Kyrie, pote na s paradoso tin ergasia m? Thanx!!! |

|  |
| --- |
| Παράδειγμα κατάλληλης γλώσσας: |
| Μπορείτε να μου πείτε πότε είναι η προθεσμία παράδοσης των εργασιών;  Ευχαριστώ, |

### 5. Εμπιστευτικότητα

Πρέπει να είστε ιδιαίτερα προσεκτικοί όταν αποστέλλετε ένα μήνυμα το οποίο επιθυμείτε να είναι προσωπικό ή εμπιστευτικό. Σημειώστε ότι γενικά δεν μπορεί να διασφαλιστεί ότι τα ηλεκτρονικά μηνύματα θα παραμείνουν προσωπικά ή εμπιστευτικά. Όταν αποστέλλετε ένα ηλεκτρονικό μήνυμα, πρέπει να έχετε πάντα υπόψη ότι μπορεί να αναγνωστεί από πρόσωπο άλλο από τον παραλήπτη (για παράδειγμα σε περίπτωση περαιτέρω προώθησης του μηνύματος από τον παραλήπτη). Επίσης, όταν ο παραλήπτης απαντά σε μήνυμά σας, μπορεί να προσθέσει στην απάντηση και άλλα άτομα. Πέραν τούτου, και σύμφωνα με την ισχύουσα νομοθεσία, όπως αυτή καταγράφεται στην Πολιτική Αποδεκτής Χρήσης Υπηρεσιών και Συστημάτων Πληροφορικής και Επικοινωνίας, σε εξαιρετικές περιπτώσεις, για τους σκοπούς και σύμφωνα με τη διαδικασία που αναφέρονται στη νομοθεσία, τα ηλεκτρονικά μηνύματα μπορούν να ανακτηθούν και να διαβαστούν. Επίσης, τα μηνύματα αποθηκεύονται από τον πάροχο υπηρεσιών, ακόμη και μετά τη διαγραφή τους από τον αποστολέα ή τον παραλήπτη. Συνεπώς, προσέχετε ιδιαίτερα το ύφος και περιεχόμενο των μηνυμάτων σας και μην συμπεριλάβετε κάτι για το οποίο ενδεχομένως να μετανιώσετε σε μεταγενέστερο στάδιο.

### 6. Κλείσιμο

* Το κλείσιμο ενός ηλεκτρονικού μηνύματος είναι επίσης πολύ σημαντικό.
* Στο τέλος του μηνύματος χρησιμοποιήστε εκφράσεις όπως «Με εκτίμηση», ακολουθούμενες από το ονοματεπώνυμο σας.

### 7. Διόρθωση

Πριν αποστείλετε το μήνυμα, διαβάστε το ξανά και ελέγξτε το.

|  |
| --- |
| Λίστα ελέγχου πριν αποστείλετε ένα ηλεκτρονικό μήνυμα: |
| * Στέλνω το μήνυμα στον σωστό παραλήπτη; |
| * Η διεύθυνση του παραλήπτη είναι ορθή; |
| * Ο τίτλος του μηνύματος είναι κατάλληλος; |
| * Έχω προσθέσει χαιρετισμό για τον παραλήπτη; |
| * Έχω γράψει ορθά το όνομα του παραλήπτη; |
| * Έχω οργανώσει το περιεχόμενο του μηνύματος με μικρές παραγράφους και/ή σημεία, χρησιμοποιώντας ξεκάθαρη και απλή γλώσσα; |
| * Υπάρχουν ορθογραφικά λάθη; Τα σημεία στίξης είναι ορθά; Είναι ορθές οι πληροφορίες που παραθέτω; |
| * Έχω υπογράψει στο τέλος του μηνύματος; |

# ΜΕταπτυχιακό πρόγραμμα Νομικής επιπέδου μάστερ (LL.M)

## Σκοποί του Προγράμματος

Το μεταπτυχιακό πρόγραμμα Νομικής επιπέδου μάστερ (LL.M) καλύπτει και εμβαθύνει σε διάφορους κλάδους του δικαίου: ιδιωτικό δίκαιο (με έμφαση στο εμπορικό δίκαιο), ποινικό δίκαιο, δημόσιο και ευρωπαϊκό δίκαιο (με έμφαση στο δίκαιο ανθρωπίνων δικαιωμάτων).

Το πρόγραμμα παρέχει τη δυνατότητα εξειδίκευσης με την επιλογή κατεύθυνσης. Είναι δυνατή, επίσης, η ολοκλήρωση του προγράμματος χωρίς την επιλογή κατεύθυνσης. Στόχος του Τμήματος είναι οι απόφοιτοι του προγράμματος να αποκτήσουν τα μεθοδολογικά εργαλεία και τις απαιτούμενες εξειδικευμένες γνώσεις ώστε να είναι σε θέση να ανταποκριθούν στις ανάγκες της σύγχρονης νομικής πρακτικής αλλά και να μπορούν να προσφέρουν στην κοινωνία από τη θέση του δικηγόρου, του δικαστή, αλλά και του δημόσιου λειτουργού ή και στο χώρο των επιχειρήσεων.

Το πρόγραμμα ανταποκρίνεται στην επιτακτική ανάγκη για τη συστηματική μελέτη και την εξοικείωση των Κύπριων (αλλά και Ελλαδιτών) νομικών με τα φαινόμενα της παγκοσμιοποίησης και της Ευρωπαϊκής ολοκλήρωσης, που επηρεάζουν πλέον κάθε πτυχή των δικαίων των κρατών μελών, αλλά και τη συγκριτική και θεωρητική οπτική η οποία και καθίσταται αναγκαία για τον επιστήμονα και τον νομικό της πράξης. Η διδακτική φιλοσοφία του μεταπτυχιακού προγράμματος εστιάζει στη μελέτη και ανάπτυξη διαφόρων κλάδων του δικαίου, με αναφορά στο Κυπριακό δίκαιο σε διεθνές, Ευρωπαϊκό, συγκριτικό και ιστορικο-θεωρητικό πλαίσιο. Ταυτόχρονα, το πρόγραμμα αξιοποιεί την ερευνητική εμπειρία του ακαδημαϊκού προσωπικού του Τμήματος Νομικής στους τομείς όπου εξειδικεύονται.

Συγκεκριμένα, το πρόγραμμα αποσκοπεί:

* στην παροχή νομικών σπουδών ανωτέρου επιπέδου στο νομικό κόσμο της Κύπρου, Ελλάδας και ευρύτερα,
* στην εξειδικευμένη μελέτη υπερεθνικών νομικών συστημάτων και της Ευρωπαϊκής ολοκλήρωσης, συμπεριλαμβανομένης και της επίδρασης τους στη διάπλαση του Κυπριακού δικαίου αλλά και των άλλων νομικών συστημάτων,
* στη συστηματικότερη συμβολή του Τμήματος Νομικής του Πανεπιστημίου Κύπρου στην ανάπτυξη του Κυπριακού δικαίου και ευρύτερα στη μελέτη των διαφόρων κλάδων του δικαίου,
* στην ανάπτυξη των μεθοδολογικών και ερευνητικών δεξιοτήτων των φοιτητών,
* στην παροχή εξειδικευμένων γνώσεων στο πεδίο του διεθνούς δικαίου, της ευρωπαϊκής ολοκλήρωσης και του κυπριακού δικαίου, αλλά και εξειδίκευσης μέσα από τη δυνατότητα επιλογής κατεύθυνσης.

## Προσδοκώμενα Μαθησιακά Αποτελέσματα

Το μεταπτυχιακό πρόγραμμα σπουδών του Τμήματος Νομικής του Πανεπιστημίου Κύπρου στοχεύει στην παροχή των απαραίτητων γνωστικών και μεθοδολογικών εφοδίων που θα επιτρέψουν στους φοιτητές τους να ανταποκριθούν με πληρότητα και επιτυχία στις υψηλές απαιτήσεις όλων των νομικών επαγγελμάτων. Παράλληλα, καλλιεργείται και ενθαρρύνεται η κριτική σκέψη και η εξοικείωση και τριβή των φοιτητών με την εκπόνηση επιστημονικής έρευνας υψηλού επιπέδου στο πεδίο της νομικής επιστήμης.

Στο πλαίσιο αυτό, οι απόφοιτοι του μεταπτυχιακού προγράμματος Νομικής επιπέδου μάστερ (LL.M) αναμένεται να είναι σε θέση:

* να αξιολογούν τις πηγές του κυπριακού, ευρωπαϊκού και διεθνούς δικαίου και να διεξάγουν συγκριτική έρευνα των δικαιικών πηγών,
* να προβαίνουν σε σύνθετη νομική ανάλυση (πρόβλεψη και αναγνώριση νομικών ζητημάτων, εντοπισμός αποφασιστικών γεγονότων σε πρακτικές υποθέσεις εργασίας, αναγνώριση και διατύπωση νομικών αρχών, κανόνων και εξαιρέσεων και εφαρμογή τους στα γεγονότα υπό το πρίσμα βασικών ρυθμιστικών πολιτικών, πρόβλεψη και κριτική αξιολόγηση βασικών αντεπιχειρημάτων, ανάλυση νομικών προβλημάτων με λογική, μεθοδολογία και ακρίβεια),
* να αναπτύσσουν γόνιμους προβληματισμούς και κριτική νομική σκέψη και επιχειρηματολογία,
* να διεξάγουν συστηματική και εις βάθος έρευνα αξιοποιώντας όλες τις διαθέσιμες νομικές πηγές και βιβλιογραφικά μέσα, έντυπα και ηλεκτρονικά, καθώς και βάσεις δεδομένων
* να αναπτύξουν και να εφαρμόσουν νομικές ερευνητικές δεξιότητες (εντοπισμός της κατάλληλης νομικής αρχής, κατανόηση του βάρους και της σημασίας της, διάκριση πρωτευόντων και δευτερευόντων νομικών αρχών, επαλήθευση της ακρίβειας και της ισχύος της αρχής σε ένα εξελισσόμενο νομικό περιβάλλον),
* να συντάσσουν εργασίες και υπομνήματα με λογική δομή και νομική επιχειρηματολογία,
* να παρέχουν νομικές συμβουλές,
* να κάνουν προφορικές παρουσιάσεις σύνθετων νομικών ζητημάτων και δικαστικών αποφάσεων με τη χρήση ηλεκτρονικών μέσων,
* να μάθουν να διαχειρίζονται σωστά το χρόνο τους, να τηρούν αυστηρές προθεσμίες και χρονικά όρια, να δουλεύουν ομαδικά, να διαπραγματεύονται και να συνεργάζονται,
* να γνωρίζουν και να χρησιμοποιούν σωστά τη νομική ορολογία στην αγγλική γλώσσα, καθώς και σε μια ακόμη ξένη γλώσσα.

## Διάρκεια Σπουδών

Η διάρκεια σπουδών είναι τρία (3) ακαδημαϊκά εξάμηνα (90 ECTS). Ο μέγιστος επιτρεπτός χρόνος για την ολοκλήρωση του προγράμματος, σύμφωνα με τους κανόνες μεταπτυχιακής φοίτησης του Πανεπιστημίου Κύπρου, είναι οκτώ (8) εξάμηνα.

## Γλώσσα Διδασκαλίας

Η γλώσσα διδασκαλίας του μεταπτυχιακού προγράμματος είναι η Ελληνική. Η γλώσσα συγγραφής της διπλωματικής εργασίας είναι η Ελληνική ή η Αγγλική (με τη σύμφωνη γνώμη του επιβλέποντος καθηγητή και εφόσον ο/η φοιτητής/τρια έχει άριστη γνώση της αγγλικής γλώσσας).

# Αναλυτικό Πρόγραμμα Σπουδών

## Οργάνωση και Δομή Προγράμματοσ

Το μεταπτυχιακό πρόγραμμα Νομικής επιπέδου μάστερ (LL.M) οργανώνεται σε δύο στάδια. Κατά τα πρώτα δύο εξάμηνα (πρώτο στάδιο), οι φοιτητές παρακολουθούν τέσσερα (4) μαθήματα του προγράμματος, ενώ το τρίτο εξάμηνο (δεύτερο στάδιο) προορίζεται για τη συγγραφή της διπλωματικής εργασίας.

Όλοι οι φοιτητές οφείλουν να παρακολουθήσουν το υποχρεωτικό μάθημα κορμού «Θεμελιώδεις Αρχές του Δικαίου της Ευρωπαϊκής Ένωσης». Εφόσον ένας φοιτητής επιθυμεί να ακολουθήσει κάποια από τις τρεις κατευθύνσεις («*Κατεύθυνση Α. Ποινική Δικαιοσύνη και Ανθρώπινα Δικαιώματα*», «*Κατεύθυνση Β. Ευρωπαϊκό Εμπορικό Δίκαιο*», *«Κατεύθυνση Γ. Ευρωπαϊκό Δημόσιο Δίκαιο»*) είναι υποχρεωμένος να παρακολουθήσει τρία μαθήματα της συγκεκριμένης κατεύθυνσης. Κάθε κατεύθυνση θα προσφέρει τουλάχιστον τρία μαθήματα ανά ακαδημαϊκό έτος.

Παράλληλα με τα μαθήματα, οι φοιτητές ξεκινούν την προετοιμασία για την εκπόνηση της μεταπτυχιακής διπλωματικής εργασίας η οποία και ολοκληρώνεται με το πέρας του τρίτου εξαμήνου. Το σύνολο των πιστωτικών μονάδων για όλη τη διάρκεια σπουδών είναι 90 ECTS.

Η δομή του μεταπτυχιακού προγράμματος, ανά κατεύθυνση, έχει ως ακολούθως:

|  |  |  |
| --- | --- | --- |
| Πρόγραμμα σπουδών για φοιτητές που επιλέγουν την Κατεύθυνση Α: | | |
| *Πέραν του μαθήματος κορμού, οι φοιτητές θα εγγραφούν σε τρία (3) μαθήματα της Κατεύθυνσης Α και θα εκπονήσουν διπλωματική εργασία σε μάθημα της Κατεύθυνσης Α.* | | |
| 1ο Εξάμηνο: | Μάθημα Κορμού | 15 ECTS |
| Μάθημα Κατεύθυνσης A (1) | 15 ECTS |
|  | |
| 2ο Εξάμηνο: | Μάθημα Κατεύθυνσης A (2) | 15 ECTS |
| Μάθημα Κατεύθυνσης A (3) | 15 ECTS |
|  | |
| 3ο Εξάμηνο: | Μεταπτυχιακή Διπλωματική Εργασία σε μάθημα της Κατεύθυνσης Α | 30 ECTS |
| Σύνολο: 90 ECTS | | |

|  |  |  |
| --- | --- | --- |
| Πρόγραμμα σπουδών για φοιτητές που επιλέγουν την Κατεύθυνση B: | | |
| *Πέραν του μαθήματος κορμού, οι φοιτητές θα εγγραφούν σε τρία (3) μαθήματα της Κατεύθυνσης Β και θα εκπονήσουν διπλωματική εργασία σε μάθημα της Κατεύθυνσης Β.* | | |
| 1ο Εξάμηνο: | Μάθημα Κορμού | 15 ECTS |
| Μάθημα Κατεύθυνσης B (1) | 15 ECTS |
|  | |
| 2ο Εξάμηνο: | Μάθημα Κατεύθυνσης B (2) | 15 ECTS |
| Μάθημα Κατεύθυνσης B (3) | 15 ECTS |
|  | |
| 3ο Εξάμηνο: | Μεταπτυχιακή Διπλωματική Εργασία σε μάθημα της Κατεύθυνσης Β | 30 ECTS |
| Σύνολο: 90 ECTS | | |

|  |  |  |
| --- | --- | --- |
| Πρόγραμμα σπουδών για φοιτητές που επιλέγουν την Κατεύθυνση Γ: | | |
| *Πέραν του μαθήματος κορμού, οι φοιτητές θα εγγραφούν σε τρία (3) μαθήματα της Κατεύθυνσης Γ και θα εκπονήσουν διπλωματική εργασία σε μάθημα της Κατεύθυνσης Γ.* | | |
| 1ο Εξάμηνο: | Μάθημα Κορμού | 15 ECTS |
| Μάθημα Κατεύθυνσης Γ (1) | 15 ECTS |
|  | |
| 2ο Εξάμηνο: | Μάθημα Κατεύθυνσης Γ (2) | 15 ECTS |
| Μάθημα Κατεύθυνσης Γ (3) | 15 ECTS |
|  | |
| 3ο Εξάμηνο: | Μεταπτυχιακή Διπλωματική Εργασία σε μάθημα της Κατεύθυνσης Γ | 30 ECTS |
| Σύνολο: 90 ECTS | | |

|  |  |  |
| --- | --- | --- |
| Πρόγραμμα σπουδών για φοιτητές που δεν επιλέγουν κατεύθυνση: | | |
| *Πέραν του μαθήματος κορμού, οι φοιτητές θα εγγραφούν σε τρία (3) μαθήματα, είτε της Κατεύθυνσης Α είτε της Κατεύθυνσης Β είτε της Κατεύθυνσης Γ και θα εκπονήσουν διπλωματική εργασία είτε στο μάθημα κορμού, είτε σε μάθημα της Κατεύθυνσης Α, είτε σε μάθημα της Κατεύθυνσης Β, είτε σε μάθημα της Κατεύθυνσης Γ.* | | |
| 1ο Εξάμηνο: | Μάθημα Κορμού | 15 ECTS |
| Μάθημα Κατεύθυνσης A ή B ή Γ (1) | 15 ECTS |
|  | |
| 2ο Εξάμηνο: | Μάθημα Κατεύθυνσης A ή B ή Γ (2) | 15 ECTS |
| Μάθημα Κατεύθυνσης A ή B ή Γ(3) | 15 ECTS |
|  | |
| 3ο Εξάμηνο: | Μεταπτυχιακή Διπλωματική Εργασία είτε στο μάθημα κορμού, είτε σε μάθημα της Κατεύθυνσης Α, είτε σε μάθημα της Κατεύθυνσης Β, είτε σε μάθημα της Κατεύθυνσης Γ. | 30 ECTS |
| Σύνολο: 90 ECTS | | |

## Προσφερόμενα Μαθήματα

### Μάθημα Κορμού

Το μεταπτυχιακό μάθημα κορμού, το οποίο είναι υποχρεωτικό για όλους τους φοιτητές, είναι το ΝΟΜ 508 «Θεμελιώδεις Αρχές του Δικαίου της Ευρωπαϊκής Ένωσης» (15 ECTS).

### Μαθήματα Κατεύθυνσης A. Ποινική δικαιοσύνη και Ανθρώπινα Δικαιώματα

Για την Κατεύθυνση A προσφέρονται τα ακόλουθα μαθήματα, τα οποία αντιστοιχούν σε 15 ECTS το καθένα:

|  |  |  |
| --- | --- | --- |
| Κατεύθυνση A: Ποινική δικαιοσύνη και Ανθρώπινα Δικαιώματα | | |
| NOM 511 | Ποινικό Δίκαιο και Ανθρώπινα Δικαιώματα (δεύτερο εξάμηνο) |
| NOM 512 | Δίκαιο Ευρωπαϊκής Σύμβασης Ανθρωπίνων Δικαιωμάτων (ΕΣΔΑ) (πρώτο εξάμηνο) |
| NOM 513 | Φύλο και Ανθρώπινα Δικαιώματα (δεύτερο εξάμηνο) |
| NOM 517 | Θεωρία Ποινικού Δικαίου (πρώτο εξάμηνο) |
| NOM 519 | Εφαρμοσμένη και Δικανική Εγκληματολογία (δεύτερο εξάμηνο) |

### Μαθήματα Κατεύθυνσης Β. Ευρωπαϊκό Εμπορικό Δίκαιο

Για την Κατεύθυνση Β προσφέρονται τα ακόλουθα μαθήματα, τα οποία αντιστοιχούν σε 15 ECTS το καθένα:

|  |  |
| --- | --- |
| Κατεύθυνση Β. Ευρωπαϊκό Εμπορικό Δίκαιο | |
| NOM 522 | Δίκαιο των Διεθνών Εμπορικών Συναλλαγών και Επίλυση Διεθνών Εμπορικών Διαφορών (δεύτερο εξάμηνο) |
| NOM 523 | Ευρωπαϊκό Δίκαιο Διανοητικής Ιδιοκτησίας (δεύτερο εξάμηνο) |
| NOM 524 | Ευρωπαϊκό Εταιρικό Δίκαιο (πρώτο εξάμηνο) |

### Μαθήματα Κατεύθυνσης Γ. Ευρωπαϊκό Δημόσιο Δίκαιο

Για την Κατεύθυνση Γ προσφέρονται τα ακόλουθα μαθήματα, τα οποία αντιστοιχούν σε 15 ECTS το καθένα:

|  |  |  |
| --- | --- | --- |
| Κατεύθυνση Γ. Ευρωπαϊκό Δημόσιο Δίκαιο | | |
| NOM 531 | | Ευρωπαϊκό Δημόσιο Δίκαιο (πρώτο εξάμηνο) |
| NOM 532 | | Ευρωπαϊκό Δίκαιο Περιβάλλοντος (δεύτερο εξάμηνο) |
| NOM 512 | Δίκαιο Ευρωπαϊκής Σύμβασης Ανθρωπίνων Δικαιωμάτων (ΕΣΔΑ) (πρώτο εξάμηνο) | |
| NOM 513 | Φύλο και Ανθρώπινα Δικαιώματα (δεύτερο εξάμηνο) | |

### Προσφερόμενα Μαθήματα ανά Εξάμηνο

|  |  |  |
| --- | --- | --- |
| Πρώτο εξάμηνο (εαρινό εξάμηνο 2018-2019, Ιανουάριος – Μάιος 2019) | | |
| NOM 508 | Θεμελιώδεις Αρχές του Δικαίου της Ευρωπαϊκής Ένωσης (υποχρεωτικό) | |
| NOM 512 | Δίκαιο Ευρωπαϊκής Σύμβασης Ανθρωπίνων Δικαιωμάτων (ΕΣΔΑ) (Κατευθύνσεις Α και Γ) | |
| NOM 517 | Θεωρία Ποινικού Δικαίου (Κατεύθυνση Α) | |
| NOM 524 | | Ευρωπαϊκό Εταιρικό Δίκαιο (Κατεύθυνση Β) |
| NOM 531 | | Ευρωπαϊκό Δημόσιο Δίκαιο (Κατεύθυνση Γ) |

|  |  |  |
| --- | --- | --- |
| Δεύτερο εξάμηνο (χειμερινό εξάμηνο 2019-2020, Σεπτέμβριος – Δεκέμβριος 2019) | | |
| NOM 511 | Ποινικό Δίκαιο και Ανθρώπινα Δικαιώματα (Κατεύθυνση Α) | |
| NOM 513 | Φύλο και Ανθρώπινα Δικαιώματα (Κατευθύνσεις Α και Γ) | |
| NOM 519 | Εφαρμοσμένη και Δικανική Εγκληματολογία (Κατεύθυνση Α) | |
| NOM 522 | | Δίκαιο των Διεθνών Εμπορικών Συναλλαγών και Επίλυση Διεθνών Εμπορικών Διαφορών (Κατεύθυνση Β) |
| NOM 523 | | Ευρωπαϊκό Δίκαιο Διανοητικής Ιδιοκτησίας (Κατεύθυνση Β) |
| NOM 532 | | Ευρωπαϊκό Δίκαιο Περιβάλλοντος (Κατεύθυνση Γ) |

## Περίγραφή Μαθημάτων

NOM 508 ΘΕΜΕΛΙΩΔΕΙΣ Αρχές ΤΟΥ ΔΙΚΑΙΟΥ της ΕΥΡΩΠΑΪΚΗΣ ΕΝΩΣΗΣ

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κορμού | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Πρώτος Χρόνος/Πρώτο Εξάμηνο | | | | |
| Όνομα Διδάσκοντα | Ιωάννα Χατζηγιάννη | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Το μάθημα αποσκοπεί στη δημιουργία ενός κοινού επιπέδου γνώσης των θεμελιωδών αρχών του δικαίου της ΕΕ για όλους τους φοιτητές του μεταπτυχιακού προγράμματος, κτίζοντας στην προϋπάρχουσα γνώση τους. Το μάθημα μελετά τις σημαντικές προκλήσεις και προβλήματα που αντιμετωπίζει η ΕΕ επί του παρόντος και στοχεύει στην ανάπτυξη της κριτικής σκέψης των φοιτητών σχετικά με την εξέλιξη της Ευρωπαϊκής ολοκλήρωσης. Ο γενικότερος στόχος του μαθήματος είναι να δημιουργήσει το εννοιολογικό πλαίσιο σχετικά με το ευρωπαϊκό δίκαιο για τις τρεις κατευθύνσεις του προγράμματος και να προσφέρει μια σφαιρική εικόνα της εξέλιξης του Ευρωπαϊκού δικαίου, την οποία θα επεκτείνουν τα μαθήματα κατεύθυνσης στους ειδικούς τομείς. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση να:   * Επιδεικνύουν ευρεία αντίληψη των θεμελιωδών αρχών του Ευρωπαϊκού δικαίου και του ρόλου τους στην εξέλιξη της Ευρωπαϊκής ολοκλήρωσης. * Αναλύουν και να αξιολογούν κριτικά προκλήσεις και προβλήματα που αντιμετωπίζει η ΕΕ επί του παρόντος με βάση θεμελιώδεις νομικές αρχές. * Κατανοούν την ενσωμάτωση του κεκτημένου της ΕΕ στις εθνικές έννομες τάξεις και ειδικότερα στην Κυπριακή. * Προσεγγίζουν κριτικά τις συνταγματικές ιδιότητες της ΕΕ και τα διαδικαστικά μέσα που επιτρέπουν τη συνεργασία μεταξύ των έννομων τάξεων (αρχές της υπεροχής, άμεσο αποτέλεσμα, προδικαστική παραπομπή). * Εφαρμόζουν τη γενική τους γνώση σε συγκεκριμένα νομικά προβλήματα θεωρητικής και πρακτικής φύσεως. * Εντοπίσουν και ερμηνεύσουν τις επιρροές (άμεσες και έμμεσες) στους τομείς του ποινικού, ιδιωτικού και δημοσίου δικαίου από το σύστημα της ΕΕ. * Αναπτύξουν δεξιότητες μελέτης, κατανόησης και σύγκρισης διαφόρων πηγών και να εφαρμόσουν σύνθετη σκέψη στις διαφορετικές αξιολογήσεις. * Αναλαμβάνουν πρωτοβουλία για την πραγματοποίηση ανεξάρτητης μάθησης και την ανάπτυξη της έρευνας και κριτικής ανάλυσης σχετικά με την εξέλιξη της Ευρωπαϊκής έννομης τάξης. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Το **πρώτο**, εισαγωγικό σκέλος του μαθήματος αφορά τα συνταγματικά θεμέλια της έννομης τάξης της ΕΕ, εστιάζοντας σε πρόσφατες εξελίξεις. Συγκεκριμένα, το σκέλος εξετάζει την ενσωμάτωση του κεκτημένου της ΕΕ στην Κυπριακή έννομη τάξη, τις γενικές αρχές του δικαίου της ΕΕ (όπως η αρχή της δοτής αρμοδιότητας, η αρχή της αναλογικότητας και η αρχή της επικουρικότητας), το δικαστικό σύστημα της ΕΕ, και τέλος τις βασικές αρχές συνταγματικού δικαίου που αφορούν τη σχέση μεταξύ εθνικής και υπερεθνικής νομικής τάξης (αρχές του αμέσου αποτελέσματος και της υπεροχής του δικαίου της ΕE).  Το **δεύτερο** σκέλος αφορά το ουσιαστικό δίκαιο της ΕΕ και καλύπτει διάφορες πτυχές, συμπεριλαμβανομένων την εσωτερική αγορά και τις τέσσερεις βασικές ελευθερίες, τις εξωτερικές σχέσεις της ΕΕ, το ποινικό δίκαιο της ΕΕ, με έμφαση στο Ευρωπαϊκό Ένταλμα Σύλληψης, και τέλος, προκλήσεις που αντιμετωπίζει η ΕΕ εκ του παρόντος, όπως το Brexit και η μεταναστευτική κρίση. | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται με PowerPoint, ενθαρρύνεται η συζήτηση, η κριτική σκέψη και η ανταλλαγή απόψεων. Οι φοιτητές αναμένονται να έχουν μελετήσει και προετοιμαστεί εκ των προτέρων και να συμμετάσχουν στη συζήτηση. | | | | |
| Βιβλιογραφία | * Paul Craig and Gráinne de Burca, *EU Law, Text, Cases and Materials* (Oxford University Press, 6th ed, 2015). * Paul Craig and Gráinne de Burca (eds), *The Evolution of EU Law* (Oxford University Press, 2nd ed, 2011). * Takis Tridimas, *The General Principles of EU Law* (Oxford University Press, 2nd ed, 2007) and 3rd ed in 2019. * Anthony Arnull and Damien Chalmers, *The Oxford Handbook of European Union Law* (Oxford University Press, 2015). * Carol Harlow and Richard Rawlings, *Process and Procedure in EU Administration* (Hart Publishing, 2014). * Paul Craig, *EU Administrative Law* (Oxford University Press, 2012). * Constantinos Kombos, *The Impact of EU Law on Cypriot Public Law* (Sakkoulas, 2015). * Valsamis Mitsilegas, *EU Criminal Law* (Hart Publishing, 2009). * Catherine Barnard, *The Substantive Law of the EU, The Four Freedoms* (Oxford University Press, 5th ed, 2016). * Piet Eeckhout and Manuel Lopez-Escudero, *The European Union’s External Action in Times of Crisis* (Hart Publishing, 2016). * Piet Eeckhout, *EU External Relations Law* (Oxford University Press 2011). * Bart Van Vooren and Ramses Wessel, *EU External relations law: text, cases and materials* (OUP 2014). * Andrea Biondi and Patrick Birkinshaw (eds) *Britain Alone. The Implications and Consequences of United Kingdom Exit from the EU* (Kluwer Law International 2016). * Kenneth Armstrong, *Brexit Time – Leaving the EU – Why, how and when?* (Cambridge University Press, 2017). | | | | |
| Αξιολόγηση | Α) Γραπτή άσκηση με την μορφή εργασίας – κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Γραπτή άσκηση με την μορφή εργασίας – κριτική παρουσίαση και σχολιασμός δικαστικής απόφασης του ΔΕΕ ή του Γενικού Δικαστηρίου σχετικής με ενότητα του μαθήματος (case note) (15%)  Γ) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 511 Ποινικό Δίκαιο και Ανθρώπινα Δικαιώματα

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Δεύτερο Εξάμηνο | | | | |
| Όνομα Διδάσκοντα | Αριστοτέλης Κωνσταντινίδης, Χαράλαμπος Παπαχαραλάμπους, Κώστας Παρασκευά | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Η κατανόηση της αμφίδρομης σχέσης ποινικού δικαίου και ανθρωπίνων δικαιωμάτων. * Η προσέγγιση και κατανόηση του νέου ποινικού παραδείγματος που επηρεάζεται σε μεγάλο βαθμό από την κουλτούρα των δικαιωμάτων. * Η κατανόηση του εύρους της κρατικής υποχρέωσης προστασίας των ανθρωπίνων δικαιωμάτων μέσω της ποινικοποίησης των προσβολών τους. * Η διαπίστωση της σχέσης ποινικού δικαίου και ανθρωπίνων δικαιωμάτων μέσα από την εξέταση συγκεκριμένων εγκλημάτων, όπως η ενδοοικογενειακή βία, ο βιασμός, τα εγκλήματα μίσους, η τρομοκρατία. * Η εξέταση των ανθρωπίνων δικαιωμάτων στα διάφορα στάδια της ποινικής διαδικασίας. * Η διεύρυνση της οπτικής του ποινικού φαινομένου μέσα από το πρίσμα των ανθρωπίνων δικαιωμάτων. * Η εξαγωγή συμπερασμάτων για μια σύγχρονη θεωρία ποινικού δικαίου των δικαιωμάτων και κριτική αποτίμηση. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να κατανοούν τη σχέση ποινικού δικαίου και ανθρωπίνων δικαιωμάτων τόσο σε θεωρητικό πλαίσιο όσο και με αναφορά σε συγκεκριμένα εγκλήματα. * Να γνωρίζουν και να αξιολογούν κριτικά το εύρος της κρατικής υποχρέωσης προστασίας των ανθρωπίνων δικαιωμάτων μέσω της ποινικοποίησης των προσβολών τους. Να κατανοούν και να αξιολογούν το νέο ποινικό παράδειγμα που επηρεάζεται από την κουλτούρα των δικαιωμάτων. * Να γνωρίζουν τους κανόνες προστασίας των ανθρωπίνων δικαιωμάτων κατά τα διάφορα στάδια της ποινικής διαδικασίας. * Να κάνουν συνδυαστική χρήση των σχετικών διεθνών, ευρωπαϊκών και εθνικών κανόνων και νομολογίας. * Να χρησιμοποιούν στην πράξη τους κανόνες ανθρωπίνων δικαιωμάτων για την καλύτερη προστασία και υπεράσπιση υπόπτων, υποδίκων, κατηγορουμένων και φυλακισμένων. * Να αξιολογούν κριτικά το ποινικό φαινόμενο μέσα από το πρίσμα των ανθρωπίνων δικαιωμάτων. * Να αποτιμούν κριτικά το νέο ποινικό παράδειγμα και τη σχέση του με την πολιτική. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Το μάθημα εξετάζει την αμφίδρομη και εξαιρετικά σημαντική σχέση ποινικού δικαίου και ανθρωπίνων δικαιωμάτων. Σήμερα μπορούμε να μιλάμε για ένα νέο παράδειγμα ποινικού δικαίου, καθώς η κουλτούρα των δικαιωμάτων επηρεάζει και το ποινικό δίκαιο σε μεγάλο βαθμό. Αφενός τα ανθρώπινα δικαιώματα συνιστούν περιορισμό στην κατασταλτική λειτουργία του ποινικού δικαίου, ενώ αφετέρου το ποινικό δίκαιο είναι ένα από τα πιο αποτελεσματικά μέσα πραγμάτωσης της κρατικής υποχρέωσης προστασίας των ανθρωπίνων δικαιωμάτων μέσω της ποινικοποίησης της προσβολής τους.  Υπό αυτό το πρίσμα, το μάθημα αρχικά θα προσεγγίσει το εύρος της κρατικής υποχρέωσης προστασίας των ανθρωπίνων δικαιωμάτων μέσω της ποινικοποίησης των προσβολών τους και θα εμβαθύνει στην προβληματική της «ουμανιστικής» ποινής και στο νέο ποινικό παράδειγμα (προστασία της ευαλωτότητας, δικαιώματα γυναικών, διεύρυνση προστασίας ανηλικότητας), εστιάζοντας σε εγκλήματα που σχετίζονται άμεσα με ανθρώπινα δικαιώματα, όπως η βία κατά των γυναικών, ιδίως η ενδοοικογενειακή, η παρενόχληση, η νέα αντίληψη για το βιασμό ως έγκλημα μίσους κατά των γυναικών, τα εγκλήματα μίσους, η διεθνής τρομοκρατία και η διακίνηση ανθρώπων. Σε αυτό το πλαίσιο θα εξεταστούν επίσης οι επιπτώσεις που έχουν οι πολιτικές πρόληψης του εγκλήματος σε εθνικό, ευρωπαϊκό και διεθνές επίπεδο στα ανθρώπινα δικαιώματα.  Το μάθημα θα εξετάσει επίσης τα ανθρώπινα δικαιώματα κατά τα διάφορα στάδια της ποινικής διαδικασίας. Θα εξεταστούν τα δικαιώματα των υπόπτων κατά τη σύλληψη και ανάκριση, τα δικαιώματα των υπόδικων κατά την προσωρινή κράτηση και την προδικασία, το δικαίωμα των κατηγορουμένων σε δίκαιη δίκη, τα δικαιώματα των φυλακισμένων, συμπεριλαμβανομένων των κρατουμένων με ψυχικές διαταραχές, καθώς και τα δικαιώματα των θυμάτων και των συγγενών τους. Θα εξεταστούν επίσης τα δικαιώματα των καταζητούμενων ή φυγόδικων ατόμων κατά τη διαδικασία της έκδοσης και του Ευρωπαϊκού Εντάλματος Σύλληψης, καθώς και τα δικαιώματα των αλλοδαπών κατά την απέλαση.  Από την εξέταση αυτών των ζητημάτων, θα αναζητηθούν συμπεράσματα για μια σύγχρονη θεωρία ποινικού δικαίου των δικαιωμάτων και κριτική τους αποτίμηση. Ιδίως: μπορεί το ποινικό δίκαιο να εισχωρεί στο φρόνημα; Ποια η σχέση του νέου ποινικού παραδείγματος με την πολιτική και πόσο είναι η στενή τους διαπλοκή ανεκτή δικαιοπολιτικά από ένα κλασικά φιλελεύθερο-επιτρεπτικό ποινικό δίκαιο; | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται με power point, ενθαρρύνεται η συζήτηση, η κριτική σκέψη και η ανταλλαγή απόψεων. | | | | |
| Βιβλιογραφία | * Λ. Κοτσαλής (επιμ.), *Ευρωπαϊκή Σύμβαση Δικαιωμάτων του Ανθρώπου και Ποινικό Δίκαιο* (Αθήνα: Νομική Βιβλιοθήκη, 2014) * Δ. Μουζάκης, *Το Ευρωπαϊκό Ένταλμα Σύλληψης* (Αθήνα: Νομική Βιβλιοθήκη, 2009) * Κώστας Παρασκευά, *Κυπριακό συνταγματικό δίκαιο: θεμελιώδη δικαιώματα και ελευθερίες* (Αθήνα, Νομική Βιβλιοθήκη, 2015) * Λ-Α. Σισιλιάνος (επιμ.), *Ευρωπαϊκή Σύμβαση Δικαιωμάτων του Ανθρώπου – Ερμηνεία Κατ’ άρθρο*, 2η έκδ. (Αθήνα: Νομική Βιβλιοθήκη, 2017) * Ben Emmerson and Alison MacDonald (eds), *Human Rights and Criminal Justice*, 3rd edition (London: Sweet and Maxwell, 2012) * G. Gilbert, *Transnational Fugitive Offenders in International Law: Extradition and Other Mechanisms* (Kluwer, 1998) * Harris, O'Boyle & Warbrick, *Law of European Convention on Human Rights*, 3rd edition (Oxford: Oxford University Press, 2014) * Jacobs, White, and Ovey, *The European Convention on Human Rights*, 6th edition, (Oxford: Oxford University Press, 2014) * Jeremy McBride, *Human Rights and Criminal Procedure: The Case Law of the European Court of Human Rights* (Council of Europe Publishing, 2009) * A.R. Mowbray, *The Development of Positive Obligations under the European Convention on Human Rights by the European Court of Human Rights* (Oxford/Portland: Hart, 2004) * P. Roberts and J. Hunter (eds), *Criminal Evidence and Human Rights: Reimagining Common Law Procedural Traditions* (Oxford: Hart, 2012) * Ν. Rodley and M. Pollard, *The Treatment of Prisoners under International Law*, 3rd edition (Oxford: Oxford University Press, 2009) * S. Snacken and E. Dumortier (eds), *Resisting Punitiveness in Europe? Welfare, Human Rights and Democracy* (London: Routledge, 2011) * Stefan Trechsel and Sarah Summers, *Human Rights in Criminal Proceedings* (Oxford, Oxford University Press, 2006) * P. van Dijk & van Hoof et al, *Theory and Practice of the European Convention on Human Rights* (Antwerp: Intersentia, 2006) * P.H. van Kempen, *Criminal Law and Human Rights* (Aldershot: Ashgate, 2014) * R. Goss, *Criminal Fair Trial Rights: Article 6 of the European Convention of Human Rights* (Oxford: Hart, 2016) | | | | |
| Αξιολόγηση | Α) Γραπτή άσκηση με την μορφή εργασίας – κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Γραπτή άσκηση με την μορφή εργασίας – κριτική παρουσίαση και σχολιασμός δικαστικής απόφασης του ΕΔΑΔ σχετικής με ενότητα του μαθήματος (case note) (15%)  Γ) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 512 Δίκαιο Ευρωπαϊκής Σύμβασης Ανθρωπίνων Δικαιωμάτων (ΕΣΔΑ)

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Πρώτο Εξάμηνο | | | | |
| Όνομα Διδάσκοντα | Κώστας Παρασκευά | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Να προσφέρει στους φοιτητές κριτική γενική κατανόηση της Ευρωπαϊκής Σύμβασης Ανθρωπίνων Δικαιωμάτων, του πλέον ανεπτυγμένου συστήματος προστασίας ανθρωπίνων δικαιωμάτων στον κόσμο. * Οι φοιτητές θα διδαχθούν το ιστορικό πλαίσιο της γέννησης της Σύμβασης, τη θέση της στην Ευρώπη και στον κόσμο, τη σχέση της Σύμβασης με άλλες διεθνείς συνθήκες, όπως και τα δικαιώματα, τη διαδικασία και την εφαρμογή της Σύμβασης. * Η εις βάθος κατανόηση και η αφομοίωση των βασικών εννοιών, αρχών και κανόνων του δικαίου της Ευρωπαϊκής Σύμβασης Ανθρωπίνων Δικαιωμάτων. * Η κατανόηση της σχέσης του δικαίου της Ευρωπαϊκής Σύμβασης Ανθρωπίνων Δικαιωμάτων και της κυπριακής έννομης τάξης. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να μπορούν να επιδεικνύουν ευρεία αντίληψη των βασικών εννοιών του συστήματος της Ευρωπαϊκής Σύμβασης Ανθρωπίνων Δικαιωμάτων. * Να έχουν επάρκεια γνώσης για τις βασικής πτυχές του δικαίου της Ευρωπαϊκής Σύμβασης Ανθρωπίνων Δικαιωμάτων. * Να μπορούν να αναγνωρίζουν το πεδίο εφαρμογής του Ευρωπαϊκής Σύμβασης Ανθρωπίνων Δικαιωμάτων. * Να γνωρίζουν τις θεμελιώδεις αρχές που διέπουν το Δίκαιο της Ευρωπαϊκής Σύμβασης Ανθρωπίνων Δικαιωμάτων, να αναλύουν θεωρητικά ζητήματα και να επιλύουν πρακτικά ζητήματα του Δικαίου της Σύμβασης. * Να μπορούν να αναλαμβάνουν πρωτοβουλία για την πραγματοποίηση ανεξάρτητης μάθησης και την ανάπτυξη της έρευνας και κριτικής ανάλυσης στο χώρο του Δικαίου της Ευρωπαϊκής Σύμβασης Ανθρωπίνων Δικαιωμάτων. * Να εφαρμόσουν αυτή την γνώση σε συγκεκριμένα νομικά προβλήματα θεωρητικής και πρακτικής φύσεως. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Η Ευρωπαϊκή Σύμβαση Ανθρωπίνων Δικαιωμάτων (που υπογράφηκε το 1950 στη Ρώμη από κράτη μέλη του Συμβουλίου της Ευρώπης), βασικό «συνταγματικό εργαλείο της ευρωπαϊκής δημόσιας τάξης», αποτελεί σήμερα ένα από τα σπουδαιότερα συστήματα προστασίας των ανθρωπίνων δικαιωμάτων στον κόσμο και ταυτόχρονα, το Ευρωπαϊκό Δικαστήριο Ανθρωπίνων Δικαιωμάτων (ΕΔΑΔ), υπεύθυνο για την ερμηνεία της Σύμβασης και για τον έλεγχο συμμόρφωσης των κρατών μελών, έχει καθιερωθεί ως ο πλέον αποτελεσματικός μηχανισμός προστασίας για τα ανθρώπινα δικαιώματα στην Ευρώπη, και εύλογα μπορεί να υποστηριχθεί σε ολόκληρο τον κόσμο.  Το μάθημα αυτό έχει σαν βασικό σκοπό να παρέχει στον φοιτητή μια σφαιρική θεώρηση του συστήματος προστασίας ανθρωπίνων δικαιωμάτων που έχει εγκαθιδρύσει η Ευρωπαϊκή Σύμβαση. Ιδιαίτερη έμφαση θα δοθεί στα επιτεύγματα και τις προκλήσεις του συστήματος καθώς επίσης και τα προβλήματα που αντιμετωπίζει επί του παρόντος. Στα πλαίσια του συγκεκριμένου μαθήματος οι φοιτητές θα εξοπλιστούν με λεπτομερή κατανόηση του δικαίου της Σύμβασης και θα εξοικειωθούν με την πρακτική εφαρμογή των βασικών διαδικαστικών και ουσιαστικών άρθρων και Πρωτοκόλλων της Σύμβασης.  Το εν λόγω μάθημα εξετάζει την ιστορία της εφαρμογής της Σύμβασης από το ΕΔΑΔ και πώς το επίκεντρο ενδιαφέροντος του ΕΔΑΔ αλλάζει λόγω των πιέσεων που δέχεται το σύστημα μέσω των συνεχών μεταρρυθμίσεων, των ερμηνευτικών προσεγγίσεων, των πιλοτικών αποφάσεων δίνοντας έμφαση στην αρχή της επικουρικότητας και στη σύσταση εθνικών ενδίκων μέσων. Το μάθημα αυτό ασχολείται επίσης με τα βασικά στάδια της εκδίκασης μιας υπόθεσης ενώπιον του ΕΔΑΔ, με θέματα δικαιοδοσίας καθώς επίσης και με τα ζητήματα του παραδεκτού, ουσίας και δίκαιας ικανοποίησης, εκτέλεσης αποφάσεων του ΕΔΑΔ και με την ανάλυση των βασικών ουσιαστικών άρθρων της Σύμβασης.  Για την κατανόηση όλων αυτών των ζητημάτων θα γίνεται αναφορά και/ή χρήση της σχετικής νομολογίας του ΕΔΑΔ. Όπως γίνεται αντιληπτό, είναι αδύνατο να συζητηθεί με λεπτομέρεια ολόκληρη η νομολογία του ΕΔΑΔ. Συνεπώς, οι φοιτητές θα επικεντρωθούν στη μελέτη μόνο μιας επιλογής καθοριστικών αποφάσεων του Δικαστηρίου του Στρασβούργου. Οι σημαντικές αυτές αποφάσεις καταδεικνύουν πώς το ΕΔΑΔ προσεγγίζει τα ανθρώπινα δικαιώματα, τις αρχές που έχουν αναπτυχθεί μέσα από τη νομολογία του και ποιες μπορεί να είναι οι συνέπειες στην εσωτερική έννομη τάξη των κρατών μελών. | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται από παρουσιάσεις power point, ενθαρρύνεται η συμμετοχή των φοιτητών με την υποβολή ερωτήσεων. | | | | |
| Βιβλιογραφία | * Bates, Ed, *The Evolution of the European Convention on Human Rights: From its Inception to the Creation of a Permanent Court of Human Rights*, Oxford University Press, 2010. * Blackburn, R. & Polakiewicz, J., (eds) *Fundamental Rights in Europe: The European Convention on Human Rights and its Member States*, 1950-2000, Oxford University Press, 2001. * Greer, S., The *European Convention on Human Rights: Achievements, Problems and Prospects*, Cambridge University Press, 2006. * Harris, O'Boyle & Warbrick, *Law of European Convention on Human Rights*, Third Edition, Oxford University Press, 2014. * Jacobs, White, and Ovey, *The European Convention on Human Rights*, 6th edn., Oxford University Press, 2014. * Janis, Kay and Bradley, *European Human Rights Law*, Oxford University Press, Third Edition, 2008. * Keller, Helen et al., *Friendly Settlements before the European Court of Human Rights*, Oxford University Press, 2011. * Keller, H. & Stone Sweet, A., (eds), *A Europe of Rights: the Impact of the ECHR on National Legal Systems*, Oxford University Press, 2008. * Leach, P., *Taking a Case to the European Court*, 3rd edition, Oxford University Press, 2011. * Mowbray, A., *Cases and Materials of the European Convention on Human Rights*, Third Edition, Oxford University Press, 2012. * Mowbray, A., *The Development of Positive Obligations under the European Convention on Human Rights by the European Court of Human Rights*, Hart, 2004. * Paraskeva, C., *The Relationship Between the Domestic Implementation of the European Convention on Human Rights and the Ongoing Reforms of the European Court of Human Rights* (With a Case Study on Cyprus and Turkey), Intersentia, 2010. * Reid, K., *A Practitioner's Guide to the European Convention on Human Rights*, Sweet & Maxwell, Fourth Edition, 2012. * Van Dijk & van Hoof et al, *Theory and Practice of the European Convention on Human Rights*, Intersentia, 2006. | | | | |
| Αξιολόγηση | Α) Γραπτή άσκηση με την μορφή εργασίας – κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Γραπτή άσκηση με την μορφή εργασίας – κριτική παρουσίαση και σχολιασμός δικαστικής απόφασης του ΕΔΑΔ σχετικής με ενότητα του μαθήματος (case note) (15%)  Γ) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 513 Φύλο και Ανθρώπινα Δικαιώματα

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Δεύτερο Εξάμηνο | | | | |
| Όνομα Διδάσκοντα | Αριστοτέλης Κωνσταντινίδης | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Η προσέγγιση των βασικότερων ζητημάτων φύλου, ισότητας και απαγόρευσης διακρίσεων από την οπτική του (διεθνούς) δικαίου των ανθρωπίνων δικαιωμάτων. * Η διεύρυνση της οπτικής των φοιτητών στα ζητήματα φύλου με τη μελέτη των βέλτιστων πρακτικών σε διεθνές και συγκριτικό πλαίσιο. * Η εξέταση και κατανόηση των κριτικών και φεμινιστικών προσεγγίσεων του (διεθνούς) δικαίου των ανθρωπίνων δικαιωμάτων. * Η κριτική αξιολόγηση της Κυπριακής νομοθεσίας και νομολογίας σε θέματα φύλου. * Η εξέταση κανόνων και νομολογίας σε θέματα φύλου σε διεθνές, ευρωπαϊκό και συγκριτικό πλαίσιο για εμπλουτισμό και καθοδήγηση του Κυπριακού νομικού πλαισίου. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να κατανοούν τις άμεσες και έμμεσες έμφυλες διακρίσεις και να τις εντοπίζουν στη νομοθεσία, στην πράξη και στη νομολογία. * Να αξιολογούν κριτικά τις άμεσες και έμμεσες έμφυλες διακρίσεις τόσος σε θεωρητική βάση όσο και στη βάση διεθνών, ευρωπαϊκών και εθνικών κανόνων ανθρωπίνων δικαιωμάτων. * Να γνωρίζουν τις διαφορετικές έννοιες της ισότητας και να αξιολογούν κριτικά τις διάφορες εφαρμογές της. * Να γνωρίζουν και να εφαρμόζουν το διεθνές και ευρωπαϊκό νομικό πλαίσιο ανθρωπίνων δικαιωμάτων που σχετίζονται με τα ζητήματα φύλου. * Να εντοπίζουν τη νομολογία διεθνών, ευρωπαϊκών και εθνικών δικαστηρίων σε θέματα φύλου και να χρησιμοποιούν για την ενδυνάμωση της ισότητας στην Κύπρο. * Να κατανοούν τις κριτικές και φεμινιστικές προσεγγίσεις του δικαίου των ανθρωπίνων δικαιωμάτων και να αξιολογούν κριτικά την Κυπριακή νομοθεσία και νομολογία. * Να γνωρίζουν τις πρόσφατες διεθνείς νομικές εξελίξεις σε θέματα φύλου και ισότητας. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Το μάθημα θα έχει ως επίκεντρο τις έννοιες του κοινωνικού φύλου (gender), της ισότητας και της απαγόρευσης των διακρίσεων από την οπτική του δικαίου των ανθρωπίνων δικαιωμάτων. Υπό αυτό το πρίσμα, θα εξεταστούν οι κριτικές και φεμινιστικές προσεγγίσεις του (διεθνούς) δικαίου των ανθρωπίνων δικαιωμάτων, το ζήτημα της πολιτισμικής σχετικότητας (cultural relativism), καθώς και οι νομικές αρχές της ισότητας και της απαγόρευσης των διακρίσεων, εστιάζοντας στην ισότητα των φύλων σε διεθνές, ευρωπαϊκό, συγκριτικό και εθνικό επίπεδο.  Σε αυτό το πλαίσιο, θα μελετηθούν μία σειρά από ζητήματα με αναφορά στις σημαντικότερες διεθνείς συνθήκες ανθρωπίνων δικαιωμάτων, με έμφαση στη Σύμβαση για την Εξάλειψη των Διακρίσεων σε βάρος των Γυναικών (CEDAW), τη νομολογία του Ευρωπαϊκού Δικαστηρίου Ανθρωπίνων Δικαιωμάτων, καθώς και τη σχετική νομοθεσία της Κυπριακής Δημοκρατίας και τη νομολογία του Ανώτατου Δικαστηρίου Κύπρου.  Ανάμεσα στα επιμέρους ζητήματα που θα εξεταστούν από την οπτική των ανθρωπίνων δικαιωμάτων είναι τα ακόλουθα: οι διακρίσεις, τα εγκλήματα και η βία σε βάρος των γυναικών, με έμφαση στη Σύμβαση της Κωνσταντινούπολης για την πρόληψη και καταπολέμηση της βίας σε βάρος των γυναικών και της ενδοοικογενειακής βίας, η διακίνηση και εμπορία προσώπων, με έμφαση στη σχετική Σύμβαση του Συμβουλίου της Ευρώπης, τα αναπαραγωγικά δικαιώματα, όπως το ζήτημα των αμβλώσεων και η ιατρικώς υποβοηθούμενη αναπαραγωγή, τα γονικά δικαιώματα και τα δικαιώματα του παιδιού, το ζήτημα της (από)ποινικοποίησης της σεξουαλικής εργασίας, καθώς και τα ζητήματα και οι πρόσφατες εξελίξεις που σχετίζονται με τα δικαιώματα των ΛΟΑΤΙ ατόμων. | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται με power point, ενθαρρύνεται η συζήτηση, η κριτική σκέψη και η ανταλλαγή απόψεων. | | | | |
| Βιβλιογραφία | * Γιώτα Κραβαρίτου, *Φύλο και δίκαιο: η προβληματική της βαρύτητας των νομικών ρυθμίσεων στις έμφυλες κοινωνικές σχέσεις* (Αθήνα, Παπαζήσης, 1996) * Κώστας Παρασκευά, *Κυπριακό συνταγματικό δίκαιο: θεμελιώδη δικαιώματα και ελευθερίες* (Αθήνα, Νομική Βιβλιοθήκη, 2015) * Λ-Α. Σισιλιάνος (επιμ.), *Ευρωπαϊκή Σύμβαση Δικαιωμάτων του Ανθρώπου – Ερμηνεία Κατ’ άρθρο* (Αθήνα, Νομική Βιβλιοθήκη, 2013) * Rosemary Hunter, Clare McGlynn and Erika Rackley (eds), *Feminist Judgments: From Theory to Practice* (Oxford, Hart, 2010) * Karen Knop (ed.), *Gender and human rights* (Oxford, Oxford University Press, 2004) * Judith Bourne and Caroline Derry, *Gender and the Law* (London, Routledge, 2018) * Anne Hellum and Henriette Sinding Aasen (eds), *Women's human rights: CEDAW in international, regional, and national law* (Cambridge, Cambridge University Press, 2013) * Fleur van Leeuwen, *Women's rights are human rights: the practice of the United Nations Human Rights Committee and the Committee on Economic, Social and Cultural Rights* (Antwerp; Oxford; Portland, Intersentia, 2010) * Martha Albertson Fineman (ed.), *Transcending the boundaries of law: generations of feminism and legal theory* (Abingdon, Oxon; New York, Routledge, 2011) * Susan Deller Ross, *Women's human rights: the international and comparative law case-book* (University of Pennsylvania Press, 2009) * David Wingeate Pike (ed.), *Crimes against women* (New York, Nova Science Publishers, 2011) * Rebecca Cook and Simone Cusack, *Gender Stereotyping: Transnational Legal Perspectives* (University of Pennsylvania Press, 2011) * Eva Brems and Alexandra Timmer (eds), *Stereotypes and Human Rights Law* (Antwerpen, Intersentia, 2016) * Rebecca Cook, *Human Rights of Women: National and International Perspectives* (University of Pennsylvania Press, 1994) * Doris Buss and Ambreena Manji (eds), *International Law: Modern Feminist Approaches* (Oxford and Portland, Oregon, Hart, 2005) * Elizabeth Wicks, *The State and the Body: Legal Regulation of Bodily Autonomy* (Oxford, Hart, 2016) * Dagmar Schiek, Lisa Waddington and Mark Bell (eds), *Cases, Materials and Text on National, Supranational and International Non-Discrimination Law* (Oxford, Hart, 2007) * Valérie Verbist, *Reverse Discrimination in the European Union* (Antwerpen, Intersentia, 2017) * Angioletta Sperti, *Constitutional Courts, Gay Rights and Sexual Orientation Equality* (Oxford, Hart, 2017) * Daniele Gallo, Luca Paladini and Pietro Pustorino (eds), *Same-Sex Couples Before National, Supranational and International Jurisdictions* (Berlin, Springer, 2013) * Philip Alston, Ryan Goodman, *International Human Rights* (Oxford, New York, Oxford University Press, 2013) * Harris, O'Boyle & Warbrick, *Law of European Convention on Human Rights*, 4th edition (Oxford, Oxford University Press, 2018) * Jacobs, White, and Ovey, *The European Convention on Human Rights*, 7th edition, (Oxford, Oxford University Press, 2017) | | | | |
| Αξιολόγηση | Α) Γραπτή άσκηση με την μορφή εργασίας – κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Γραπτή άσκηση με την μορφή εργασίας – κριτική παρουσίαση και σχολιασμός δικαστικής απόφασης του ΕΔΑΔ ή του ΔΕΕ ή του Ανώτατου Δικαστηρίου Κύπρου σχετικής με ενότητα του μαθήματος (case note) (15%)  Γ) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 517 Θεωρία Ποινικού Δικαίου

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Πρώτο Εξάμηνο | | | | |
| Όνομα Διδάσκοντα | Χαράλαμπος Παπαχαραλάμπους | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Η γνώση και κριτική αξιολόγηση των θεμελιωδών προβληματικών σχετικά με τους σκοπούς και τη νομιμοποίηση του ποινικού δικαίου. * Η κατανόηση της ολοένα αυξανόμενης σημασίας του συστήματος ποινικού δικαίου ενόψει των σύγχρονων απαιτήσεων της κοινωνίας της διακινδύνευσης. * Η εις βάθος κατανόηση και η αφομοίωση των βασικών εννοιών, αρχών και κανόνων του υπερεθνικού ποινικού δικαίου και η συγκριτική αξιολόγηση τους με τους αντίστοιχους τόπους των εθνικών δικαίων. * Η συγκριτική προσέγγιση των δύο παραδόσεων της ποινικής σκέψης (ηπειρωτική και κοινοδικαιική). * Η ανάπτυξη και η κριτική προσέγγιση των προοπτικών εξέλιξης του ευρωπαϊκού ποινικού δικαίου. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να κατανοούν τις εξιδιασμένες δικαιολογητικές βάσεις της ποινικής προστασίας εννόμων αγαθών. * Να κατανοούν και να αξιολογούν κριτικά την αλληλεπίδραση των παραδόσεων ποινικής γνώσης και των ζητημάτων της σχέσης εθνικών και υπερεθνικών ποινικών νομοταξιών. * Να διακρίνουν τις διάφορες μορφές ποινικής προστασίας  (π.χ. βαθμίδες εγκλήματος, τύποι ευθύνης, ειδικές μορφές εμφάνισης του εγκλήματος). * Να γνωρίζουν τις βασικές αρχές ποινικής προστασίας σε ευρωπαϊκό, εθνικό και διεθνές επίπεδο. * Να κατανοούν και να αναλύουν κριτικά το εύρος ποινικής προστασίας ιδίως ενόψει της κοινωνίας της διακινδύνευσης. * Να εφαρμόζουν την κεκτημένη γνώση σε συγκεκριμένα νομικά προβλήματα τόσο σε θεωρητικό, όσο και σε πρακτικό επίπεδο. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Η ανάπτυξη του σύγχρονου ποινικού δικαίου τόσο στο περιεχόμενου του όσο και στην έκταση του, δηλ. η οικουμενικοποίηση του, είναι οι άξονες έρευνας που διέπουν το μάθημα. Πέρα από την εμβάθυνση σε βασικές έννοιες του κλασικού ποινικού δικαίου (πράξη, αιτιότητα, καταλογισμός, ειδικές εμφανίσεις του εγκλήματος, επιμέτρηση), πρόκληση, στην οποία το μάθημα θα ανταποκριθεί, συνιστά πλέον η απαγκίστρωση από έννοιες όπως το έννομο αγαθό, η «πολιτικοποίηση» του ποινικού δικαίου, η είσοδος του στο ευρωπαϊκό και διεθνές πεδίο, τέλος δε η αυξανόμενη σύνδεσή του με ζητήματα δικαιοσύνης και δικαιωμάτων.  Σε αυτό το πλαίσιο το μάθημα θα προσφερθεί σε 5 ενότητες και δη: *1η ενότητα*: ανάλυση των κύριων μορφών ποινικής ευθύνης (πράξη-αιτιότητα-αντικειμενικός και υποκειμενικός καταλογισμός-δικαιολόγηση και άρση υποκειμενικού καταλογισμού-αυστηρή ευθύνη-απόπειρα και συνομωσία-συρροή-επιμέτρηση), *2η ως και 3η ενότητα*: το σύγχρονο διεθνές πλαίσιο (ευρωπαϊκό ποινικό δίκαιο – με έμφαση στην οικονομική εγκληματικότητα και την καταπολέμηση της διαφθοράς –, οικουμενικό ποινικό δίκαιο – με έμφαση στην αντιμετώπισης της τρομοκρατίας, του οργανωμένου εγκλήματος και των εγκλημάτων του Καταστατικού του Διεθνούς Ποινικού Δικαστηρίου), *4η ενότητα*: ποινικό δίκαιο και κοινωνία της διακινδύνευσης, όπου θα δοθεί έμφαση στην ευθύνη συλλογικοτήτων (π.χ. νομικών προσώπων), στη διάχυση του ποινικού ελέγχου (π.χ. ASBOs, αποκαταστατική και θεραπευτική δικαιοσύνη κλπ.) και στην υποχώρηση του αντικειμενικού αδίκου ως παραμέτρου της ποινικής ευθύνης, τέλος, *5η ενότητα*: ζητήματα νομιμοποίησης του σύγχρονου ποινικού δικαίου, όπως η σχέση του με την προστασία δικαιωμάτων, η ανταπόκριση του στις αιτιάσεις της κριτικής θεωρίας του δικαίου (π.χ. των Κριτικών Νομικών Σπουδών) και ο ρόλος του ως λειτουργικού κοινωνικού συστήματος έναντι του ρόλου του ως εκφραστή αιτημάτων και προσδοκιών δικαιοσύνης. | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες κατά περίπτωση θα υποστηρίζονται από παρουσιάζεις power point, ενθαρρύνεται η συμμετοχή των φοιτητών με την υποβολή ερωτήσεων. | | | | |
| Βιβλιογραφία | * Andrew Ashworth, *Principles of Criminal Law*, Oxford UP (2009) * Richard Card and Jill Molloy, *Card, Cross & Jones Criminal Law* (22nd edition) 2016, OUP * John Child and David Ormerod, *Smith & Hogan’s Essentials f Criminal Law* (2015) * J. Clough/C. Mulhern, *The Prosecution of Corporations*, Oxford IP (2002) * R. A. Duff, *Intention, Agency and Criminal Liability*, Blackwell (1990) * L. Farmer, *Making the Modern Criminal Law*, Oxford UP (2016) * D. Geland, *The Culture of Control: Crime and Social Order in Contemporary Society*, Oxford UP (2009) * H. Hart/A. Honore, *Causation in the Law*, 2nd edition, Oxford UP (1985) * Jonathan Herring, *Criminal Law: Text, Cases and Materials,* Oxford UP, 2008 * I. Kugler, *Direct and Oblique Intention in the Criminal Law*, Ashgate (2002) * C.C. Lauterwein, *The limits of Criminal Law*, Routledge (2010) * Fiona Leverick, *Killing in Self-Defence,* Oxford UP (2006) * Mitsilegas, Valsamis, *EU Criminal Law,* Hart (2009) * Χρίστος Μυλωνόπουλος, *Ποινικό* *Δίκαιο Γενικό Μέρος Ι, Π.Ν. Σάκκουλας (2007)* * Χρίστος Μυλωνόπουλος, *Ποινικό* *Δίκαιο Γενικό Μέρος ΙΙ, Π.Ν. Σάκκουλας (2008)* * A. Norrie, *Crime, Reason and History: A critical introduction to Criminal Law,* Cambridge (2001) * Χάρης Παπαχαραλάμπους, *Κυπριακό Ποινικό Δίκαιο Ι,* Νομική Βιβλιοθήκη (2015) * Χάρης Παπαχαραλάμπους, *Κυπριακό Ποινικό Δίκαιο ΙΙ,* Νομική Βιβλιοθήκη (2017) * Παπαχαραλάμπους και Παπαστυλιανού (εκδ.) *Κυριαρχία, Ετερότητα, Δικαιώματα,* Ευρασία, Αθήνα (2013) * Χάρης Παπαχαραλάμπους, *Φυσιοκρατία και κανονιστικό πρόταγμα: Αιτιότητα και αντικειμενικός καταλογισμός ως θεμέλια της γενικής θεωρίας του αδικήματος*, Σάκκουλας, Αθήνα-Θεσσαλονίκη (2003) * Χάρης Παπαχαραλάμπους, *Η συμμετοχή σε αυτοκτονία, Δίκαιο και Οικονομία*, Π.Ν. Σάκκουλας (1997) * P. Ramsay, *The Insecurity State*, Oxford UP (2012) * A. Simester, *Appraising Srtict Liability*, Oxford UP (2005) * A. Simester and A. Smith, *Harm and Culpability,* Oxford UP (1996) * V. Tadros, *Criminal Respnsibility*, Oxford UP (2007) * A. Von Hirsch and A. Ashworth, *Proportionate Sentencing: Exploring the Principles,* Oxford UP (2005) * Gerhard Werle, Florian Jeßberger, *Principles of International Criminal Law,* Oxford UP (2014) | | | | |
| Αξιολόγηση | Α) Γραπτή άσκηση με την μορφή εργασίας και προφορική παρουσίαση – κριτική προσέγγιση και σχολιασμός επιστημονικής μελέτης από κατάλογο που θα ανακοινωθεί (reaction paper) (30 %)  Β) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 519 Εφαρμοσμένη και Δικανική Εγκληματολογία

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Δεύτερο Εξάμηνο | | | | |
| Όνομα Διδάσκοντα | Ανδρέας Καπαρδής | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Να κατέχει ο/η φοιτητής/τρια ικανοποιητικές γνώσεις σχετικά με το αντικείμενο τόσο της εφαρμοσμένης όσο και της δικανικής εγκληματολογίας. * Η εις βάθος κατανόηση και η αφομοίωση των βασικών θεωριών, ερευνών και μεθόδων που χρησιμοποιούνται στην εφαρμοσμένη όσο και στη δικανική εγκληματολογία. * Να εφαρμόσει ο/η φοιτητής/τρια τις αποκτηθείσες γνώσεις στο εργασιακό του/της περιβάλλον χρησιμοποιώντας τις ανάλογες πρακτικές. * Να εκτιμήσει ο/η φοιτητής/τρια την πολυδιάστατη δύση των καίριων θεμάτων της εφαρμοσμένης όσο και της δικανικής εγκληματολογίας (γενεσιουργούς παράγοντες, μεθόδους διερεύνησης και αποτελεσματικούς τρόπους παρουσίασης μαρτυρίας ως ειδήμονας μάρτυρας στο δικαστήριο). * Η κατανόηση της σχέση της εφαρμοσμένης με τη δικανική εγκληματολογία. * Να αξιολογήσει τη συμβολή της εφαρμοσμένης και της δικανικής εγκληματολογίας σε όλα τα επίπεδα του συστήματος ποινικής δικαιοσύνης. * Να αναπτύξει αναλυτική και κριτική σκέψη. * Να εντοπίζει την κατάλληλη επιστημονική βιβλιογραφία και να επεξεργάζεται σύγχρονα επιστημονικά δεδομένα του αντικειμένου. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να κατανοούν τους γενεσιουργούς παράγοντες ενός ευρέος φάσματος σοβαρών ποινικών αδικημάτων και τη σχέση μεταξύ τους. * Να έχουν σε βάθος γνώση των χαρακτηριστικών των διαφόρων ποινικών αδικημάτων, των δραστών και των θυμάτων με βάση εμπειρικές μελέτες διεθνώς. * Να κατανοούν και να αξιολογούν κριτικά ποικιλία μεθόδων διερεύνησης και πρόληψης των συγκεκριμένων ποινικών αδικημάτων. * Να γνωρίζουν το νομικό πλαίσιο στο οποίο καταθέτει και αντεξετάζεται ο ένας μάρτυρας, περιλαμβανομένου και του ειδήμονα μάρτυρα, σε αγγλόφωνες χώρες του κοινοδικαίου, περιλαμβανομένης και της Κύπρου. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Το πρώτο μέρος του μαθήματος επικεντρώνεται σε ένα αριθμό σοβαρών ποινικών αδικημάτων – στην πράξη (π.χ. ληστεία, βιασμό, άλλα εγκλήματα εναντίον των γυναικών), δολοφονία, μαζικοκτονία (κατά συρροή και μονοεπεισοδική), εγκλήματα κατά του περιβάλλοντος, εταιρικό έγκλημα), αναλύει τους γενεσιουργούς τους παράγοντες και εξετάζει διάφορους τρόπους πρόληψης τους. Το δεύτερο μέρος επιχειρεί μια εμβάθυνση στη Δικανική Εγκληματολογία. Πιο συγκεκριμένα, εξετάζεται η ιστορική εξέλιξη της Δικανικής Εγκληματολογίας και η συμβολή της στην διερεύνηση και εξιχνίαση εγκλημάτων, θα επικεντρωθεί στις πρακτικές διερεύνησης εγκλημάτων. Το μάθημα επικεντρώνεται στις πρακτικές διερεύνησης εγκλημάτων σήμερα διεθνώς (profiling and crime mapping) του δράστη διαφόρων σοβαρών εγκλημάτων). Τέλος, εξετάζεται ο ρόλος της Δικανικής Εγκληματολογίας και του εμπειρογνώμονα Δικανικού Εγκληματολόγου σε μία ποινική δίκη σε χώρες του κοινοδικαίου, περιλαμβανομένης και της Κύπρου. | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται από παρουσιάζεις power point, ενθαρρύνεται η συμμετοχή των φοιτητών με την υποβολή ερωτήσεων. | | | | |
| Βιβλιογραφία | * Alison, L. and Rainbow, L. (eds.) (2011). *Professionalising Offender Profiling*. London: Routledge. * Andersen, M.A. (2014). *Environmental Criminology*. Routledge. * Branson, A.L. (2013). African American serial Killers: over-represented yet underacknowledged. *Howard Journal*, 52(1): 1-18. * Brookman, et al. (2010). *Handbook on Crime*. Willan Publishing. * Brooks, G, Walsh D, Lewis C and Kim H. (2013) *Preventing Corruption: Investigation, Enforcement and Governance*, Palgrave: Hampshire * Gartner, R., and McCarthy, B. (2014). *The Oxford Handbook of Gender, Sex and Crime*. Oxford University Press. * Kapardis, A. (2014). *Psychology and Law* (4th ed.). Cambridge University Press * Kapardis. A. and Harrington, D.P. (eds.) (2016). *The Psychology of Crime, Policing and the Courts*. London: Routledge. * Kapardis, A. (1989). One Hundred Convicted Armed Robbers in Melbourne. In, Challinger, D. (Ed.) *Armed Robbery* (pp. 37-47. Australian Institute of Criminology, Canberra * Kapardis, A. (1989). *They Wrought Mayhem: An Insight into Mass Murder*. Melbourne: River Seine Press * Kapardis, A. (1990). Stranger homicide in Victoria 1984-1989. *Australian and New Zealand Journal of Criminology*, 23:241-258. * Maguire, M. et al. (2012). *The Oxford Handbook of Criminology*. Oxford University Press. *Green Criminology*. Routledge. * Williams, A. (2015). *Forensic Criminology.* Routledge. | | | | |
| Αξιολόγηση | Α) Γραπτή άσκηση με την μορφή εργασίας και προφορική παρουσίαση – κριτική προσέγγιση και σχολιασμός επιστημονικής μελέτης από κατάλογο που θα ανακοινωθεί (reaction paper) (30 %)  Β) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 522 Δίκαιο των Διεθνών Εμπορικών Συναλλαγών και Επίλυση Διεθνών Εμπορικών Διαφορών

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Δεύτερο Εξάμηνο | | | | |
| Όνομα Διδάσκοντα | Νικήτας Χατζημιχαήλ | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχος του μαθήματος είναι να εισάγει τους φοιτητές στο διεθνές εμπορικό δίκαιο εστιάζοντας κυρίως στο ουσιαστικό δίκαιο των διεθνών εμπορικών συναλλαγών (δίκαιο της πώλησης, μεταφορά αγαθών, χρηματοδοτικές συναλλαγές και εξασφάλιση πιστώσεων) καθώς και στην επίλυση των διεθνών εμπορικών διαφορών (δικαστική επίλυση – με έμφαση σε ζητήματα ιδιωτικού διεθνούς δικαίου – και διεθνής εμπορική διαιτησία). | | | | |
| Μαθησιακά Αποτελέσματα | * Εξοικείωση και κατανόηση των βασικών αρχών του διεθνούς εμπορικού δικαίου. * Γνώση ουσιαστικού δικαίου τω διεθνών εμπορικών συναλλαγών, (δίκαιο της πώλησης, μεταφορά αγαθών, χρηματοδοτικές συναλλαγές και εξασφάλιση πιστώσεων). * Καλλιέργεια δεξιοτήτων επίλυσης διεθνών εμπορικών διαφορών. * Ανάπτυξη κριτικής σκέψης και αντίληψης των δικαιοπολιτικών σταθμίσεων. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | **Το μάθημα χωρίζεται σε τρία μέρη**.  **Το πρώτο**,εισαγωγικό, σκέλος του μαθήματος έχει χαρακτήρα εισαγωγής στο διεθνές εμπορικό δίκαιο, με έμφαση την έννοια, τα αντικείμενα και πηγές του κλάδου, αλλά και την ιδιαίτερη μεθοδολογία και επιστημολογική ταυτότητα.  **Το δεύτερο** σκέλος αφορά στο ουσιαστικό δίκαιο των διεθνών εμπορικών συναλλαγών, (δίκαιο της πώλησης, μεταφορά αγαθών, χρηματοδοτικές συναλλαγές και εξασφάλιση πιστώσεων).  **Το τρίτο** σκέλος αφορά στην επίλυση των διεθνών εμπορικών διαφορών (δικαστική επίλυση - με έμφαση σε ζητήματα ιδιωτικού διεθνούς δικαίου - και διεθνής εμπορική διαιτησία). | | | | |
| Μεθοδολογία Διδασκαλίας | Οι φοιτητές οφείλουν να προετοιμάζονται για το μάθημα στη βάση του προτεινόμενου διδακτικού υλικού και των διανεμηθησομένων περιγραμμάτων του διδάσκοντα και να συμμετέχουν στη συζήτηση όταν κληθούν. Οι φοιτητές θα πρέπει επίσης να συμβουλεύονται τακτικά την ιστοσελίδα του μαθήματος στο σύστημα blackboard, στην οποία και θα αναρτάται υλικό σχετικό με το μάθημα. | | | | |
| Βιβλιογραφία | * Nigel Blackaby & Constantine Partasides, *Redfern & Hunter on International Arbitration*, 5η έκδ. (Oxford, 2009: Oxford University Press) * Adrian Briggs, *Private International Law in English Courts* (Oxford, 2014: Oxford Univ. Press) * Jason Chuah, *Law of International Trade*, 5η έκδ. (London, 2013: Sweet & Maxwell) * Lord Collins κ.ά., *Dicey, Morris & Collins on the Conflict of Laws*, 15η έκδ. (London, 2014: Sweet & Maxwell) * Jan Dalhuisen, *Dalhuisen on Transnational and Comparative Commercial, Financial and Trade Law*, 4η έκδ., τόμοι I-III (Oxford, 2010: Hart Publishing) * James Fawcett and Janeen M. Carruthers, *Cheshire, North & Fawcett: Private International Law*, 14th ed. (Oxford, 2008: Oxford Univ. Press) * Richard Fentiman, *International Commercial Litigation,* 2η έκδ.(Oxford, 2015: Oxford Univ. Press) * Roy Goode, Herbert Kronke, Ewan McKendrick, *Transnational Commercial Law: Cases and Materials* (Oxford, 2007: Oxford Univ. Press) * Roy Goode, Herbert Kronke, Ewan McKendrick, Jeffrey Wool, *Transnational Commercial Law: Primary Materials* (Oxford, 2007: Oxford Univ. Press) * Jonathan Hill and Máire Ní Shúilleabháin, *Clarkson & Hill’s Conflict of Laws*, 5η έκδ. (Oxford, 2016: Oxford Univ. Press) * Julian DM Lew, Loukas A Mistellis, Stefan M Kröll, *Comparative International Commercial Arbitration* (The Hague, 2003: Kluwer) * Margaret L. Moses, *The Principles and Practice of International Commercial Arbitration*, 2η έκδ. (Cambridge, 2012: Cambridge Univ. Press) * Carole Murray κ.ά. (επιμ.), *Schmitthoff’s Export Trade: The Law and Practice of International Trade*, 12η έκδ. (London, 2012: Sweet & Maxwell) * Χαράλαμπος Παμπούκης (επιμ.), *Δίκαιο Διεθνών Συναλλαγών* (Αθήνα, 2010: Νομική Βιβλιοθήκη) * David St John Sutton, Judith Gill, Matthew Gearing, *Russel on Arbitration*, 23η έκδ. (London, 2007: Sweet & Maxwell) * Andrew Tweeddale & Keren Tweeddale, *Arbitration of Commercial Disputes: International and English Law and Practice* (Oxford, 2005: Oxford Univ. Press) * John Wilson, *Carriage of Goods by Sea*, 7η έκδ. (London, 2010: Pearson) | | | | |
| Αξιολόγηση | Οι φοιτητές καλούνται (α) να παρακαθήσουν σε γραπτή τελική εξέταση με το πέρας του μαθήματος. Η εξέταση θα περιλαμβάνει πρακτικά θέματα και ένα θεωρητικό ζήτημα προς ανάπτυξη.  (β) να προετοιμάσουν δύο γραπτές ασκήσεις με την μορφή εργασίας. Η πρώτη άσκηση, έκτασης 3-5 σελίδων, έγκειται σε κριτική παρουσίαση και σχολιασμό (reaction paper) επιστημονικής μελέτης από κατάλογο που θα ανακοινωθεί. Η δεύτερη άσκηση, έκτασης 7-10 σελίδων, θα αφορά σε κριτική παρουσίαση και σχολιασμό (case note) Κυπριακής ή αγγλικής εφετειακής (appellate) απόφασης σχετικής με ενότητα του μαθήματος.  (γ) να εκπονήσουν ερευνητική εργασία σε αντικείμενο από κατάλογο που θα ανακοινωθεί, και να την παρουσιάσουν στο μάθημα.  Ο τελικός βαθμός προκύπτει κατά 50% από την γραπτή τελική εξέταση και κατά το λοιπό συνυπολογίζοντας την ερευνητική εργασία (30%), το σύντομο δοκίμιο (10%) και την περίληψη του άρθρου (10%). Η μη προσέλευση σε εξέταση ή μη έγκαιρη παράδοση της εργασίας συνεπάγεται τον μηδενισμό στο αντίστοιχο σκέλος. | | | | |
| Γλώσσα | Ελληνική | | | | |

NOM 523 Ευρωπαϊκό Δίκαιο Διανοητικής Ιδιοκτησίας

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Δεύτερο Εξάμηνο | | | | |
| Όνομα Διδάσκοντα | Τατιάνα-Ελένη Συνοδινού | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Η γνώση των δικαιολογητικών βάσεων προστασίας των διαφόρων μορφών διανοητικής ιδιοκτησίας και η κριτική αξιολόγηση της διανοητικής ιδιοκτησίας ως μιας ιδιαίτερης μορφής ιδιοκτησίας. * Η κατανόηση της ολοένα αυξανόμενης σημασίας της διανοητικής ιδιοκτησίας για την προστασία των άυλων αγαθών και τη διάχυση της γνώσης στην κοινωνία και στην οικονομία της πληροφορίας και του ρόλου της ως παράγοντα διαμόρφωσης πολιτιστικής, οικονομικής και κοινωνικής πολιτικής. * Η εις βάθος κατανόηση και η αφομοίωση των βασικών εννοιών, αρχών και κανόνων του ευρωπαϊκού δικαίου και εθνικού διανοητικής ιδιοκτησίας. * Η κατανόηση της σχέσης του ευρωπαϊκού δικαίου διανοητικής ιδιοκτησίας με το εθνικό δίκαιο διανοητικής ιδιοκτησίας. * Η ανάπτυξη και η κριτική προσέγγιση των προοπτικών εξέλιξης του ευρωπαϊκού δικαίου διανοητικής ιδιοκτησίας στο πλαίσιο μιας πιο προωθημένης εναρμόνισης ή ενοποίησης. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να κατανοούν τις δικαιολογητικές βάσεις προστασίας της διανοητικής ιδιοκτησίας. * Να κατανοούν και να αξιολογούν κριτικά την αλληλεπίδραση της διανοητικής ιδιοκτησίας και της εξέλιξης της τεχνολογίας. * Να διακρίνουν τις διάφορες μορφές προστασίας της διανοητικής ιδιοκτησίας και να κατανοούν τις διαφορές ως προς τις προϋποθέσεις και το αντικείμενο προστασίας. * Να γνωρίζουν τον τρόπο κατοχύρωσης και τα κριτήρια προστασίας των άυλων αγαθών. * Να γνωρίζουν τις βασικές αρχές προστασίας σε ευρωπαϊκό, εθνικό και διεθνές επίπεδο. * Να γνωρίζουν τον τρόπο αδειοδότησης και σύναψης συμβάσεων εκμετάλλευσης και μεταβίβασης άυλων αγαθών. * Να κατανοούν και να αναλύουν κριτικά το εύρος προστασίας και τους περιορισμούς προστασίας των προστατευόμενων από τη διανοητική ιδιοκτησία αγαθών. * Να γνωρίζουν τις βάσεις και τις μορφές δικαστικής προστασία των προστατευόμενων από τη διανοητική ιδιοκτησία αγαθών. * Να εφαρμόσουν αυτή τη γνώση σε συγκεκριμένα νομικά προβλήματα θεωρητικής και πρακτικής φύσεως | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Η προστασία της διανοητικής ιδιοκτησίας αποτελεί θεμελιώδη προϋπόθεση για την ανάπτυξη της καινοτομίας και της δημιουργικότητας. Η σταθερή δέσμευση της Ευρωπαϊκής Ένωσης να προωθήσει ένα εναρμονισμένο και αποτελεσματικό πλαίσιο προστασίας των άυλων αγαθών έχει έμπρακτα εκφραστεί μέσα από πολλαπλές νομοθετικές δράσεις στο πεδίο του δικαίου της πνευματικής ιδιοκτησίας, των σημάτων και των ευρεσιτεχνιών. Παράλληλα, η ερμηνεία του νομοθετικού πλαισίου από το Δικαστήριο της Ένωσης συνέβαλε στην εμπέδωση και στην βαθύτερη εναρμόνιση των κοινών δικαιικών κανόνων, ώστε πλέον να γίνεται λόγος για ένα διαρκώς εξελισσόμενο ευρωπαϊκό δίκαιο διανοητικής ιδιοκτησίας.  Αντικείμενο του μαθήματος είναι η ανάλυση των βασικών κανόνων και αρχών που απαρτίζουν το ευρωπαϊκό δίκαιο διανοητικής ιδιοκτησίας. Το μάθημα χωρίζεται σε πέντε μέρη. Στο πρώτο μέρος αναλύονται οι βασικές αρχές που απαρτίζουν τον κοινό κορμό της ρύθμισης όλων των κατηγοριών άϋλων αγαθών (δικαιολογητική θεμελίωση της προστασίας, προστασία της διανοητικής ιδιοκτησίας από την ΕΣΔΑ, ελεύθερη κυκλοφορία αγαθών και προστασία της διανοητικής ιδιοκτησίας, διανοητική ιδιοκτησία και δίκαιο ανταγωνισμού, κοινά χαρακτηριστικά των άϋλων αγαθών, παρουσίαση των βασικών κατηγοριών άϋλων αγαθών). Στο δεύτερο, τρίτο και τέταρτο μέρος αναπτύσσεται το δικαιικό πλαίσιο ευρωπαϊκής προστασίας των τριών βασικών κατηγοριών άυλων αγαθών: των προστατευόμενων από το δίκαιο πνευματικής ιδιοκτησίας έργων, των σημάτων και των ευρεσιτεχνιών. Αντικείμενο εξέτασης του πέμπτου μέρους είναι η προστασία άλλων μορφών διανοητικής ιδιοκτησίας και ειδικότερα των ονομασιών προέλευσης, των γεωγραφικών ενδείξεων και των βιομηχανικών σχεδίων και υποδειγμάτων.  Όλες οι ενότητες αναλύονται υπό το πρίσμα της στάθμισης της χορηγούμενης προστασίας με άλλα δικαιώματα ή αρχές (περιορισμούς ή εξαιρέσεις), ενώ έμφαση δίνεται στις προκλήσεις που επιφέρουν οι νέες τεχνολογίες, καθώς και στους δικαστικούς μηχανισμούς προστασίας (επιβολή των δικαιωμάτων διανοητικής ιδιοκτησίας). | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται από παρουσιάζεις power point, ενθαρρύνεται η συμμετοχή των φοιτητών με την υποβολή ερωτήσεων. | | | | |
| Βιβλιογραφία | * Annette Kur, Thomas Dreier, *European Intellectual Property Law, Text, Cases & Materials*, Edward Elgar, 2013. * Trevor Cook, *EU Intellectual Property Law, OUP*, 2010. * Chr. Geiger, *Constructing European Intellectual Property, Achievements and New Perspectives*, Edward Elgar, 2013. * Catherine Seville, *EU Intellectual Property Law and Policy*, Edward Elgar, 2009. * Ch. Waelde, G. Laurie, A. Brown, S. Kheria, J. Cornwell, *Contemporary Intellectual Property, Law and Policy*, OUP, 2014. * Τ. Aplin, J. Davis, *Intellectual Property Law*, 2nd edition, OUP, 2013. * Tina Hart, Simon Clark and Linda Fazzani, *Intellectual Property Law*, 6th ed., Palgrave Macmillan, 2013. * M. Walter, S. von Lewisnski, *European Copyright Law, A Commentary*, OUP, 2010. * Stamatoudi, P. Torremans, *EU Copyright Law, A Commentary*, Edward Elgar, 2014. * T. Synodinou, *Codification of European Copyright Law, Challenges and Perspectives*, Kluwer Law International. 2012. * Ch. Gielen, V. von Bomhard, *Concise European Trademark law and Design Law*, Kluwer Law International, 2011. * Richard Hacon, Jochen Pagenberg, *Concise European Patent Law*, Kluwer Law International, 2008. * Stefan Luginbuehl, *European Patent Law, Towards a Uniform Interpretation,* Edward Elgar, 2011. * Tobias Cohen Jehoram, Constant Van Nispen, Tony Huydecoper, *European Trademark Law: Community Trademark Law and Harmonised National Trademark Law*, Kluwer Law International, 2010. * Michael Blakeney, *The Protection Of Geographical Indications*, Edward Elgar, 2014. * Jonathan D.C. Turner, *Intellectual Property and EU Competition Law*, OUP, 2010. * Paul Torremans, *Intellectual Property and Human Rights*, Kluwer Law International, 2008. * D. Gervais, *The TRIPS Agreement: Drafting History and Analysis*, Sweet & Maxwell, 2012. * Dinwoodie, G.B. Janis, M.D., *Trademark And Unfair Competition Law*, Edward Elgar, 2014. * Hugenholtz B. and P. Goldstein, Intern*ational Copyright. Principles, Law, and Practice*, Third Edition, New York: Oxford University Press 2012. * Τατιάνα-Ελένη Συνοδινού, *Πνευματική ιδιοκτησία & νέες τεχνολογίες*, 2008, εκδόσεις Σάκκουλα, Αθήνα- Θεσσαλονίκη. * Ν. Ρόκας, *Σήματα*, Νομική βιβλιοθήκη, 2013. | | | | |
| Αξιολόγηση | Α) Γραπτή άσκηση με την μορφή εργασίας – κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Γραπτή άσκηση με την μορφή εργασίας – κριτική παρουσίαση και σχολιασμός δικαστικής απόφασης σχετικής με ενότητα του μαθήματος (case note) (15%)  Γ) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 524 Ευρωπαϊκό Εταιρικό Δίκαιο

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Πρώτο Εξάμηνο | | | | |
| Όνομα Διδάσκοντα | Θωμάς Παπαδόπουλος | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Η γνώση της εναρμόνισης του εταιρικού δικαίου σε επίπεδο Ευρωπαϊκής Ένωσης. * Η κατανόηση της επίδρασης του Ευρωπαϊκού εταιρικού δικαίου στα εταιρικά δίκαια των Κρατών Μελών. * Η εις βάθος κατανόηση και αφομοίωση των βασικών εννοιών, αρχών και κανόνων του Ευρωπαϊκού εταιρικού δικαίου. * Η κατανόηση της σημασίας της θεμελιώδους ελευθερίας εγκατάστασης των εταιρειών στα πλαίσια των άρθρων49-54 ΣΛΕΕ. * Η ανάπτυξη και η κριτική προσέγγιση των προοπτικών εξέλιξης του Ευρωπαϊκού εταιρικού δικαίου στο πλαίσιο της εσωτερικής αγοράς της Ευρωπαϊκής Ένωσης. | | | | |
| Μαθησιακά Αποτελέσματα | Οι φοιτητές αναμένεται να είναι σε θέση:   * Να κατανοούν τα θεμέλια της θεμελιώδους ελευθερίας εγκατάστασης των εταιρειών στα πλαίσια των άρθρων 49-54 ΣΛΕΕ. * Να κατανοούν και να αξιολογούν κριτικά την εναρμόνιση του εταιρικού δικαίου στην Ευρωπαϊκή Ένωση. * Να διακρίνουν τις διάφορες Οδηγίες και Κανονισμούς που εναρμονίζουν το εταιρικό δίκαιο. * Να γνωρίζουν τη σημασία της νομολογίας του Δικαστηρίου της Ευρωπαϊκής Ένωσης (ΔΕΕ) για το Ευρωπαϊκό εταιρικό δίκαιο. * Να γνωρίζουν τους υπερεθνικούς εταιρικούς τύπους, όπως η Ευρωπαϊκή Εταιρεία. * Να γνωρίζουν τη σημασία της ελευθερίας κυκλοφορίας κεφαλαίων στα πλαίσια του Ευρωπαϊκού εταιρικού δικαίου. * Να κατανοούν και να αναλύουν κριτικά τη νομολογία του ΔΕΕ που αφορά τις ειδικές μετοχές των ιδιωτικοποιημένων εταιριών. * Να γνωρίζουν τους τομείς του εταιρικού δικαίου που δεν έχουν ακόμη εναρμονιστεί και τις προοπτικές περαιτέρω εναρμόνισης. * Να εφαρμόσουν αυτή την γνώση σε συγκεκριμένα νομικά προβλήματα θεωρητικής και πρακτικής φύσεως. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Στόχος του μαθήματος είναι η ανάλυση των βασικών αρχών του Ευρωπαϊκού Εταιρικού Δικαίου καθώς και των προοπτικών περαιτέρω εναρμόνισης.  Στο πλαίσιο αυτό, στο πρώτο μέρος εξετάζονται οι νομικές βάσεις, οι στόχοι και η πολιτική της εναρμόνισης του εταιρικού δικαίου. Θα δοθεί έμφαση στην εταιρική κινητικότητα και στην ελευθερία εγκατάστασης των εταιρειών, στα πλαίσια της εσωτερικής αγοράς. Η μεταφορά της έδρας των εταιρειών και η σχετική νομολογία του Δικαστηρίου της ΕΕ θα αποτελέσει αντικείμενο ενδελεχούς μελέτης. Συν τοις άλλοις, οι διασυνοριακές συγχωνεύσεις και εξαγορές εταιρειών θα εξεταστούν αναλυτικά, εντός του πλαισίου αυτού. και η κινητικότητα εταιριών στην Ε.Ε. (νομολογία του ΔΕΕ αναφορικά με την εγκατάσταση εταιριών, διασυνοριακές συγχωνεύσεις και εξαγορές κ.α ). Στο δεύτερο μέρος αναλύονται οι Εταιρικές Οδηγίες και η επίδραση τους στα εθνικά δίκαια καθώς επίσης και το καθεστώς της Ευρωπαϊκής Ανώνυμης Εταιρίας (Societas Europaea). Στο τρίτο μέρος εξετάζονται ειδικότερα ζητήματα, όπως ο νομοθετικός ανταγωνισμός μεταξύ των κρατών μελών (regulatory competition), οι τομείς του εταιρικού δικαίου που δεν έχουν εναρμονιστεί ακόμη, η αλληλεπίδραση εργατικού και εταιρικού δικαίου, ο ΕΟΟΣ, οι σχέσεις του Ευρωπαϊκού εταιρικού δικαίου με το πτωχευτικό δίκαιο, το χρηματοοικονομικό δίκαιο και το δίκαιο της κεφαλαιαγοράς τα δικαιώματα των μελών και η προστασία της μειοψηφίας, το καθεστώς για την κατάχρηση αγοράς, οι προϋποθέσεις για την διαφάνεια αναφορικά με την πληροφόρηση σε οργανωμένη αγορά κ.α. Στο τέταρτο μέρος αναλύονται τα διάφορα μοντέλα εταιρικής διακυβέρνησης, η εταιρική διακυβέρνηση των τραπεζικών και πιστωτικών ιδρυμάτων και οι κοινοτικές πρωτοβουλίες στο πεδίο αυτό υπό το πρίσμα μιας συγκριτικής προσέγγισης. | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται από παρουσιάζεις power point, ενθαρρύνεται η συμμετοχή των φοιτητών με την υποβολή ερωτήσεων. | | | | |
| Βιβλιογραφία | Mads Andenas, Frank Wooldridge, *European Comparative Company Law*, Cambridge University Press 2009.  Klaus Hopt, Eddy Wymeersch, *European Company and Financial Law: Texts and Leading Cases*, OUP, 2007.  Beate Sjåfjell, *Towards a Sustainable European Company Law: A Normative Analysis of the Objectives of EU Law*, Kluwer 2009.  Adriaan F. M. Dorresteijn, Tiago Monteiro, Christoph Teichmann, Erik Werlauff*, European Corporate Law,* Kluwer 2009.  Stefan Grundmann, *European Company Law, Organization, Finance and Capital Markets*, Intersentia, 2011.  V., Edwards, *EC Company Law ,* OUP, 1999.  C. Mallin, *Corporate Governance,* OUP, 2004.  Th. Papadopoulos, *EU Law and the Harmonization of Takeovers in the Internal Market*, European Monographs Series, Kluwer, 2010  F. Wooldridge, *Company Law in the United Kingdom and the European Community: Its Harmonization and Unification*, London: Athlone, 1991.  G. J. Vossestein, *Modernization of European Company Law and Corporate Governance*, Kluwer, 2010.  du Plessis, J.J., Großfeld, B., Luttermann, C., Saenger, I., Sandrock, O., Casper, M., *German Corporate Governance in International and European Context*, Springer 2012.  R. Kraakman et al., *The Anatomy of Corporate Law. A Comparative and Functional Approach*, OUP 2009  A. Cahn and C. Donald, *Comparative Company Law*, CUP, 2010.  M Tison and others (eds), *Perspectives in Company Law and Financial Regulation*, CUP, 2009.  S M Bartman (ed), *European Company Law in Accelerated Progress*, Kluwer, 2006  U Bernitz and W-G Ringe, *Company Law and Economic Protectionism: New Challenges to European Integration*, OUP 2010  PL Davies et al. (eds.), *Corporate boards in law and practice: a comparative analysis in Europe*, OUP 2013  Τ. Συνοδινού, *Ευρωπαϊκό εταιρικό δίκαιο*, στο συλλογικό έργο : Β. Αντωνόπουλος, Σ. Μούζουλας, Ανώνυμες Εταιρίες - Τόμος Ι - Άρθρα 1-17β [Κατ' άρθρο ερμηνεία Ν. 2190/1920], εκδόσεις Σάκκουλα, Αθήνα-Θεσσαλονίκη, 2013, σελ. 23-119.  Ε. Κινινή, *Νομολογία του Δικαστηρίου της Ε.Ε. για τις εταιρίες*, στο συλλογικό έργο : Β. Αντωνόπουλος, Σ. Μούζουλας, Ανώνυμες Εταιρίες - Τόμος Ι - Άρθρα 1-17β [Κατ' άρθρο ερμηνεία Ν. 2190/1920], εκδόσεις Σάκκουλα, Αθήνα-Θεσσαλονίκη, 2013, σελ. 121-213. | | | | |
| Αξιολόγηση | Α) Γραπτή άσκηση με την μορφή εργασίας – κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Γραπτή άσκηση με την μορφή εργασίας – κριτική παρουσίαση και σχολιασμός δικαστικής απόφασης σχετικής με ενότητα του μαθήματος (case note) (15%)  Γ) Ερευνητική εργασία σε αντικείμενο από κατάλογο που θα ανακοινωθεί (70%) | | | | |
| Γλώσσα | Ελληνική | | | | |

NOM 531 Ευρωπαϊκό δημοσιο Δίκαιο

|  |  |  |  |  |  |  |
| --- | --- | --- | --- | --- | --- | --- |
| Τύπος Μαθήματος | Κατεύθυνσης | | | | | |
| Επίπεδο | Μεταπτυχιακό | | | | | |
| Έτος/ Εξάμηνο φοίτησης | Πρώτο Εξάμηνο | | | | | |
| Όνομα Διδάσκοντα | Κωνσταντίνος Κόμπος | | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | | -- |
| Στόχοι Μαθήματος | Στόχοι του μαθήματος είναι:   * Η κατανόηση της αλληλοεπίδρασης μεταξύ εθνικού και υπερεθνικού συνταγματικού δίκαιου * Η εμπέδωση των μηχανισμών αλληλοεπίδρασης (συγκριτικό δίκαιο, δικαστικός διάλογος, κάθετες και οριζόντιες αρχές δομικής σχέσης) * H κατανόηση της ολοένα αυξανόμενης σημασίας της συνταγματικής αλληλεξάρτησης, του συνταγματικού πλουραλισμού και των θεωρητικών προσεγγίσεων που εστιάζουν θετικά ή αρνητικά σε αυτές * Η ανάπτυξη και η κριτική προσέγγιση ως προς τις συνταγματικές ιδιότητες της ΕΕ και τα διαδικαστικά μέσα που επιτρέπουν τη συνεργασία μεταξύ των εννόμων τάξεων (αρχές της υπεροχής, άμεσο αποτέλεσμα, έμμεσο αποτέλεσμα, την ευθύνη του κράτους για αποζημίωση, την προστασία των ανθρωπίνων δικαιωμάτων, προδικαστική παραπομπή), καθώς και η υποδοχή από τις εθνικές έννομες τάξεις * Η εισαγωγή στην έννοια του ΕΔΔ ως θεωρητικό εργαλείο εξήγησης της σχέσης μεταξύ των νομικών συστημάτων της ΕΕ, της ΕΣΔΑ και των εθνικών εννόμων τάξεων και η κατανόηση της ιστορικής και θεωρητικής του βάσης και της εξελικτικής διαδικασίας ολοκλήρωσης του * Η κριτική προσέγγιση ως προς τις αντιδράσεις των εθνικών συνταγματικών δικαστηρίων στην εφαρμογή συνταγματικών αρχών που προέρχονται από άλλα νομικά συστήματα * Η πλήρης αντίληψη της διαφορετικής φύσης της επιβολής μια νομικής αρχής και της σταδιακής ενσωμάτωσης δια της δικαστικής ερμηνείας * Η κατανόηση της σταδιακής ανάπτυξης συστήματος προστασίας των ανθρωπίνων δικαιωμάτων σε νομολογιακό και κανονιστικό επίπεδο και η κριτική στάση ως προς την ποιότητα προστασίας και τα κίνητρα του ΔΕΕ, του ΕΔΑΔ και των εθνικών δικαστηρίων * Η υιοθέτηση κριτικής στάσης ως προς τις δυσκολίες ομοιόμορφης εφαρμογής του δικαίου και της σημασίας της σύγκλισης και της απόκλισης ως παράγοντες έκφρασης ελεγχόμενης διαφωνίας. | | | | | |
| Μαθησιακά Αποτελέσματα | *Γνωστικό Αποτέλεσμα*  Ο φοιτητής πρέπει να μπορεί να παρουσιάσει μια γενικά ακριβή αντίληψη των αξιών, αρχών, διαδικασιών και κανόνων δικαίου του νομικού συστήματος της Ε.Ε., της ΕΣΔΑ και συγκεκριμένων εθνικών εννόμων τάξεων καθώς και μια ολοκληρωμένη αντίληψη της φύσης και λειτουργίας της διαδικασίας του ΕΔΔ. Επιπλέον, αναμένεται από τον φοιτητή να μπορεί να δείξει μια βασική κατανόηση της σχέσης μεταξύ των προαναφερθέντων ζητούμενων και των προβλημάτων που υπάρχουν, ειδικά σε σχέση με τα εθνικά συστήματα και ειδικά ζήτημα που επηρεάζουν τη συνταγματική ταυτότητα.  *Εφαρμογή*  Ο φοιτητής πρέπει να μπορεί να παρουσιάσει μια ακριβή αντίληψη των νομικών θεωριών και αρχών που αποτελούν τις θεμελιακές προτάσεις-πλαίσιο για το ΕΔΔ. Επίσης, αναμένεται από τον σπουδαστή να εφαρμόσει αυτή την γνώση σε συγκεκριμένα νομικά προβλήματα θεωρητικής και πρακτικής φύσεως.  *Αναλυτική Σκέψη*  Ο φοιτητής πρέπει να μπορεί να αναγνωρίσει και να εξηγήσει συγκρουόμενες θεωρητικές προσεγγίσεις που σχετίζονται με τη δημιουργία, μορφολογία και εξέλιξη κανόνων και νομολογικών επιλογών. Βασική προϋπόθεση είναι η ικανότητα μελέτης, κατανόησης και σύγκρισης διαφόρων πηγών και η εφαρμογή σύνθετης σκέψης. Η απλή αναπαραγωγή επιχειρημάτων και η εφαρμογή μεθοδολογίας αποστήθισης δεν ενδείκνυται.  *Έρευνα και Αυτόνομη Μάθηση*  Ο φοιτητής πρέπει να μπορεί να χρησιμοποιήσει βασικές πρωτεύουσες (όπως Συλλογή αποφάσεων του ΔΕΕ και του Γενικού Δικαστηρίου της ΕΕ και νομοθετικές πράξεις-κείμενα) και δευτερεύουσες πηγές (όπως the European Law Review, the Common Market Law Review, the European Law Journal κτλ.) για να τεκμηριώσει και να εξηγήσει νομικά θέματα. Επιπλέον, αναμένεται από τον σπουδαστή να μπορεί να επιλέξει, να οργανώσει και να προγραμματίσει την περαιτέρω προαιρετική μελέτη, με βάση τις κατευθυντήριες γραμμές που θα παρέχονται.  *Παρουσίαση και Επικοινωνία Επιχειρημάτων*  Ο φοιτητής πρέπει να μπορεί να μελετήσει σύνθετα και μακροσκελή νομικά συγγράμματα και να αναπαράγει περιληπτικά και περιεκτικά τα επιχειρήματα τους. Η χρήση της ενδεδειγμένης νομικής ορολογίας είναι απαραίτητη καθώς και η αναφορά σε δικαστικές αποφάσεις, νομικές πράξεις και ακαδημαϊκές δημοσιεύσεις.  *Άλλες Δεξιότητες*  Ο φοιτητής πρέπει να μπορεί να *εφαρμόσει*τις γνώσεις του στην απάντηση ερωτήσεων κατά τις γραπτές αξιολογήσεις. | | | | | |
| Προαπαιτούμενα | -- | | **Συναπαιτούμενα** | | -- | |
| Περιεχόμενο Μαθήματος | Το μάθημα επικεντρώνεται στην αυτόνομη μελέτη του Ευρωπαϊκού Δημοσίου Δικαίου (ΕΔΔ) και εξετάζει την φύση, εφαρμογή και περιορισμούς στην λειτουργία του ως υπερεθνικό νομικό φαινόμενο. Συγκεκριμένα, η διδακτική μέθοδος εστιάζει στην θεωρητική οντολογική προσέγγιση και εξετάζει κατά πόσον η ύπαρξη του ΕΔΔ είναι πλασματική ή/και νομικά ουσιαστική. Επίσης, εξετάζονται τα χαρακτηριστικά του συστήματος του ΕΔΔ όπως προκύπτουν από την αμφίδρομη σχέση επιρροής μεταξύ της Ε.Ε., της ΕΣΔΑ και των εθνικών συνταγματικών νομικών τάξεων. Η ανάλυση εστιάζει στον ρόλο των δικαστικών αρχών σε συνάρτηση με τον εξελικτικό χαρακτήρα του ΕΔΔ. Επιπλέον, αναλύονται οι εφαρμογές και περιορισμοί του ΕΔΔ σε διάφορα πεδία (Αρχή́ της Αναλογικότητας, Φυσική Δικαιοσύνη, υποχρέωση αιτιολόγησης, Απόδειξη Έννομου Συμφέροντος για δικαστικό έλεγχο, Προστασία Ανθρωπίνων Δικαιωμάτων, Εθνικό Συνταγματικό Δίκαιο και Ευρωπαϊκή Ολοκλήρωση, Αρχές Δικαστικού Ελέγχου και Δημοσίου Δικαίου).  Συγκεκριμένα:  ΕΠΙΣΚΟΠΗΣΗ ΕΔΔ   1. ΕΙΣΑΓΩΓΗ & ΦΥΣΗ ΕΔΔ: ΠΕΡΙΓΡΑΦΗ, ΑΝΤΙΛΟΓΙΑ, ΜΟΡΦΟΛΟΓΙΑ 2. ΟΝΤΟΛΟΓΙΚΗ ΑΝΑΛΥΣΗ ΕΔΔ-ΕΝΝΟΙΟΛΟΓΙΚΑ ΖΗΤΗΜΑΤΑ 3. *EΔΔ ΚΑΙ REALJURIDIC*: ΠΑΡΟΥΣΙΑ ΚΑΙ ΕΠΙΔΡΑΣΗ 4. ΣΥΣΤΗΜΑΤΑ ΠΛΑΙΣΙΟ-ΕΣΔΑ 5. ΣΥΣΤΗΜΑΤΑ ΠΛΑΙΣΙΟ-EE: ΥΠΕΡΒΑΣΗ ΨΥΧΟΛΟΓΙΚΩΝ ΣΥΝΤΑΓΜΑΤΙΚΩΝ ΕΜΠΟΔΙΩΝ 6. ΣΥΝΤΑΓΜΑΤΙΚΟΣ ΠΛΟΥΡΑΛΙΣΜΟΣ   ΘΕΜΑΤΙΚΕΣ ΠΡΟΣΕΓΓΙΣΕΙΣ   1. ΥΠΟΧΡΕΩΣΗ ΑΙΤΙΟΛΟΓΗΣΗΣ 2. ΑΡΧΗ ΤΗΣ ΑΝΑΛΟΓΙΚΟΤΗΤΑΣ 3. ΠΡΟΣΤΑΣΙΑ ΑΝΘΡΩΠΙΝΩΝ ΔΙΚΑΙΩΜΑΤΩΝ: ΕΣΔΑ, ΔΕΕ, ΕΘΝΙΚΑ ΔΙΚΑΣΤΗΡΙΑ   ΕΘΝΙΚΕΣ ΚΑΙ ΥΠΕΡΕΘΝΙΚΕΣ ΠΡΟΣΕΓΓΙΣΕΙΣ   1. ΚΥΠΡΙΑΚΗ ΕΜΠΕΙΡΙΑ 2. ΣΥΝΤΑΓΜΑΤΙΚΗ ΦΥΣΗ Ε.Ε.; 3. ΠΑΡΟΝ ΚΑΙ ΜΕΛΛΟΝ ΕΔΔ   ΣΥΝΟΨΗ | | | | | |
| Μεθοδολογία Διδασκαλίας | Εφαρμόζεται η διαλεκτική μέθοδος. Κατά τη διάρκεια των διαλέξεων, οι οποίες υποστηρίζονται από παρουσιάσεις power point, ενθαρρύνεται η συμμετοχή των φοιτητών με την υποβολή ερωτήσεων. Η διδασκαλία γίνεται με διαλέξεις. Η παρακολούθηση μαθημάτων είναι υποχρεωτική. Απαραίτητο βοήθημα για τις διαλέξεις είναι το syllabus, ενώ θα δίδεται αναλυτικό handout σε σχέση με την κάθε διάλεξη με τα slides τα οποία θα χρησιμοποιούνται σε κάθε μάθημα.  *Προετοιμασία για Διαλέξεις*  Για κάθε ενότητα διαλέξεων, οι φοιτητές οφείλουν να έχουν μελετήσει συγκεκριμένες αποφάσεις ώστε να μπορούν να παρακολουθούν τη ροή της διάλεξης. H υποχρέωση αυτή ελέγχεται σε κάθε διάλεξη δια της τυχαίας επιλογής φοιτητών. | | | | | |
| Βιβλιογραφία | ΒΙΒΛΙΑ  P. Birkinshaw, *European Public Law: The Achievement and the Challenge*, 2nd edn., (The Hague: Kluwer Law, 2014).  M. Avbelj and G. Davies (eds), *Research Handbook on Legal Pluralism and EU Law*, (Cheltenham: Edward Elgar, 2017).  M. Rosenfeld and A. Sajó (eds), *The Oxford Handbook of Comparative Constitutional Law* (Oxford: OUP, 2012).  R. Schütze, *European Constitutional Law*, (Cambridge: Cambridge University Press, 2012).  R. Schütze and T. Tridimas*, Oxford Principles of European Union Law - Volume I: The European Union Legal Order,* (Oxford: OUP, 2014).  A. Rosas and L. Armati, *EU Constitutional Law: An Introduction*, 2nd ed., (Oxford: Hart. Publishing, 2012).  M. Avbelj and J. Komarek (eds), *Constitutional Pluralism in the European Union and Beyond*, (Oxford: OUP, 2012).  A.W. Heringa, *Constitutions Compared: An Introduction to Comparative Constitutional Law*, 4th edn., (Intersentia: 2016).  A. J. Menéndez and J.E. Fossum (eds), *Law and Democracy in D. Neil MacCormick's Legal and Political Theory*, (Springer, 2011).  K. Tuori and S. Sankari (eds), *The Many Constitutions of Europe* (Routledge, 2010).  J.L. Dunoff and J.P. Trachtman (eds), *Ruling the World? Constitutionalism, International Law, and Global Governance* (Cambridge: Cambridge University Press, 2009).  G. Teubner, *Constitutional Fragments: Societal Constitutionalism and Globalization* (Oxford: OUP, 2012).  J.L. Dunoff and J.P. Trachtman (eds), *Ruling the World? International Law, Global Governance, Constitutionalism* (Cambridge: Cambridge University Press, 2009).  G. de Búrca and J. Weiler (eds), *The Worlds of European Constitutionalism* (Cambridge: Cambridge University Press, 2011).  C. Kombos, (eds), *Studies in European Public Law,* (Athens, Thessaloniki: Sakkoulas, 2010).  C. Kombos, *ECJ and Judicial Activism: Myth or Reality?* (Athens, Thessaloniki: Sakkoulas, 2010).  J. Schwarze, *European administrative law*, Rev. ed, (London: Sweet & Maxwell, 2006).  ΑΡΘΡΑ  M.S. Kuo, “The End of Constitutionalism As We Know It? Boundaries and the State of Global Constitutional (Dis)Ordering” (2010) 1(3) *Transnational Legal Theory* 329.  V. Perju, “Cosmopolitanism and Constitutional Self-Government” (2010) 8(3) *International Journal of Constitutional Law* 344.  M. Loughlin, “The Constitutional Imagination” (2015) 78(1) *Modern Law Review* 1.  V. Jackson, “Constitutional Comparisons: Convergence, Resistance, Engagement” (2005) 119 *Harvard Law Review* 109.  M. Tushnet, “The Inevitable Globalization of Constitutional Law” (2009) 49 *Virginia Journal of International Law* 998.  M. Rosenfeld, “Rethinking Constitutional Ordering in an Era of Legal and Ideological Pluralism” (2008) 6 *I.CON* 415.  M. Rosenfeld, “Constitutional versus Administrative Ordering in an Era of Globalization and Privatization: Reflections on Sources of Legitimation in the Post-Westphalian Polity” (2011) 32 *Cardozo L Rev* 2339.  N. Walker, “Reconciling MacCormick: Constitutional Pluralism and the Unity of Practical Reason” (2011) 24 *Ratio Juris* 4.  D. Kelemen, “On the unsustainability of constitutional pluralism. European supremacy and the survival of the Eurozone” (2016) 23 *Maastricht J. Of Eur. And Comp. L.* 136.  M. Loughlin, “The misconceived search for global law” (2017) 8 (3) *Transnational Legal Theory* 353.  M. Loughlin, “The constitutional imagination” (2015) 78(1) *Modern Law Review* 1.  M. Loughlin, “Constitutional pluralism: An oxymoron?” (2014) 3(1) *Global Constitutionalism* 9.  F. Fabbrini, “After the OMT Case: The Supremacy of EU Law as the Guarantee of the Equality of the Member States” (2015) 16 (4) *German L. J.* 1003.  G. Martinico, “Is the European Convention Going to Be ‘Supreme’? A Comparative-Constitutional Overview of ECHR and EU Law before National Courts” (2012) 23(2) *European Journal of International Law* 401.  M. Claes and M. de Visser, “Are you networked yet? On dialogues in European judicial networks” (2012) 8 (2) *Utrecht L. Rev*. 100.  A. Voßkuhle, “Multilevel cooperation of the European Constitutional Courts: Der Europäische Verfassungsgerichtsverbund” (2010) 6(2) *Eur. Const. L. Rev*. 175.  F-X. Millet, “How much lenience for how much cooperation? On the first preliminary reference of the French Constitutional Council to the Court of Justice” (2014) 51 *CMLRev.* 195.  A. von Bogdandy and S. Schill, “Overcoming absolute primacy: Respect for national identity under the Lisbon Treaty” (2011) 48 *CMLRev.* 1417.  M. Wendel, “Judicial Restraint and the Return to Openness: The Decision of the German Federal Constitutional Court on the ESM and the Fiscal Treaty of 12 September 2012” (2013) 14 *German L.J.* 21.  M. Goldmann, “Constitutional Pluralism as Mutually Assured Discretion: The Court of Justice, the German Federal Constitutional Court, and the ECB” (2016) 23 *Maastricht J. Of Eur. And Comp. L.* 119.  N. Walker, “Constitutional pluralism revisited” (2016) 22(3) *Eur. L. Rev*. 333;  V. Perju, “Cosmopolitanism and Constitutional Self-Government” (2010) 8(3) *International Journal of Constitutional Law* 344.  A. Stone Sweet, “A cosmopolitan legal order: Constitutional pluralism and rights adjudication in Europe” (2012) 1(1) *Global Constitutionalism* 53.  A. Bobić, “Constitutional pluralism is not dead: An analysis of interactions between the European Court of Justice and constitutional courts of Member States” (2017) 18(6) *German L. J.* 1396.  L. Palandri, “Theoretical Reflections on Legal Pluralism and Global Constitutionalism: Their Possible Reconciliation in an Alternative Model of Plural Constitutionalism” (2013) 54(1) *Acta Juridica Hungarica* 58.  A. Peters, “The Merits of Global Constitutionalism” (2009) 16(2) *Indiana Journal of Global Legal Studies* 397.  M-S. Kuo, “Semantic Constitutionalism at the Fin de Siècle” (2014) 5(1) *Transnational Legal Theory* 158.  M. Wilkinson, “Constitutional Pluralism: Chronicle of a Death Foretold?” (2017) 23 *Eur. Law Journal* 213.  L. Pierdominici, “The Theory of Constitutional Pluralism: A Crisis in a Crisis?”, (2017) 9 (2) *Perspectives on Federalism* 120. | | | | | |
| Αξιολόγηση | Α) Reaction paper: κριτική παρουσίαση και σχολιασμός επιστημονικής μελέτης από κατάλογο που θα ανακοινωθεί (reaction paper) (15 %)  Β) Case Analysis: κριτική παρουσίαση και σχολιασμός δικαστικής απόφασης του ΔΕΕ ή του Γενικού Δικαστηρίου σχετικής με ενότητα του μαθήματος (case note) (15%)  Γ) Ερευνητική εργασία 5000 λέξεων σε αντικείμενο από κατάλογο που θα ανακοινωθεί (70%) | | | | | |
| Γλώσσα | Ελληνική | | | | | |

NOM 532 Ευρωπαϊκό Δίκαιο ΠΕΡΙΒΑΛΛΟΝΤΟΣ

|  |  |  |  |  |  |
| --- | --- | --- | --- | --- | --- |
| Τύπος Μαθήματος | Κατεύθυνσης | | | | |
| Επίπεδο | Μεταπτυχιακό | | | | |
| Έτος/ Εξάμηνο φοίτησης | Δεύτερο Εξάμηνο | | | | |
| Όνομα Διδάσκοντα | Ιωάννα Χατζηγιάννη | | | | |
| ECTS | 15 | **Διαλέξεις/ Εβδομάδα** | 1/  εβδομάδα | **Εργαστήρια/ Εβδομάδα** | -- |
| Στόχοι Μαθήματος | Στόχοι του μαθήματος είναι:   * Η εισαγωγή στο νομικό πλαίσιο της πολιτικής περιβάλλοντος της ΕΕ. * Η κατανόηση των θεμελιακών περιβαλλοντικών αρχών της πολιτικής περιβάλλοντος της ΕΕ και η εφαρμογή τους σε συγκεκριμένα περιβαλλοντικά προβλήματα. * Η κατανόηση της ανάπτυξης αρμοδιοτήτων της ΕΕ σχετικά με την προστασία του περιβάλλοντος και η κατανομή αρμοδιοτήτων μεταξύ της ΕΕ και των κρατών μελών τόσο στον εσωτερικό τομέα της κοινής αγοράς, όσο και στον εξωτερικό τομέα. * Η εξοικείωση με το παράγωγο δίκαιο της ΕΕ σχετικά με ζητήματα ουσιαστικού περιβαλλοντικού δικαίου, όπως η προστασία των υδάτων, η δράση για το κλίμα και η διαχείριση αποβλήτων. * Η κριτική προσέγγιση ως προς τη συμμετοχή του κοινού σε θέματα περιβαλλοντικού δικαίου στο νομικό πλαίσιο της ΕΕ. * Η υιοθέτηση κριτικής στάσης ως προς τις ρυθμιστικές στρατηγικές της ΕΕ που στοχεύουν στην αντιμετώπιση διαφορετικών περιβαλλοντικών προβλημάτων. | | | | |
| Μαθησιακά Αποτελέσματα | Οι φοιτητές που θα ολοκληρώσουν με επιτυχία το εν λόγω μάθημα αναμένεται να είναι σε θέση να:   * Προσεγγίζουν κριτικά τις αρχές περιβαλλοντικού δικαίου της ΕΕ και να αναγνωρίζουν την εφαρμογή τους στο ουσιαστικό περιβαλλοντικό δίκαιο της ΕΕ. * Ταξινομούν και να συγκρίνουν διαφορετικά είδη ρυθμιστικών προσεγγίσεων που αποσκοπούν στην αντιμετώπιση περιβαλλοντικών προβλημάτων. * Αναλύουν και να αξιολογούν κριτικά τις κανονιστικές επιλογές που λαμβάνει η ΕΕ σε σχέση με περιβαλλοντικά προβλήματα, τόσο σε σχέση με τον τύπο του κανονισμού που χρησιμοποιείται, όσο και με το επίπεδο διακυβέρνησης στο οποίο αντιμετωπίζεται το πρόβλημα. * Εντοπίζουν και να εξηγούν τις συνδέσεις μεταξύ του περιβαλλοντικού δικαίου και άλλων κλάδων δικαίου της ΕΕ. * Εξηγούν τη συσχέτιση μεταξύ των διαφόρων ουσιαστικών περιβαλλοντικών νομοθεσιών της ΕΕ και να αναλύουν κριτικά τη συνύπαρξη και την αποτελεσματικότητά τους. | | | | |
| Προαπαιτούμενα | -- | | **Συναπαιτούμενα** | -- | |
| Περιεχόμενο Μαθήματος | Η Ευρωπαϊκή Ένωση (ΕΕ) έχει αναπτύξει εκτεταμένη πολιτική για την προστασία του περιβάλλοντος με σημαντική επιρροή τόσο στην εθνική πολιτική περιβάλλοντος των κρατών μελών της, όσο και στην πολιτική τρίτων χωρών και διεθνών πλαισίων. Το εν λόγω μάθημα στοχεύει στην εισαγωγή και κατανόηση των νομικών θεμελίων της περιβαλλοντικής πολιτικής της ΕΕ, καθώς και του ουσιαστικού περιβαλλοντικού δικαίου της ΕΕ.  Κατά τη διάρκεια του μαθήματος, θα μελετήσουμε διάφορα είδη κανονιστικών ρυθμίσεων για την αντιμετώπιση περιβαλλοντικών προβλημάτων, συμπεριλαμβανομένων των μέσων οικονομικών κινήτρων, όπως η εμπορία εκπομπών αερίων θερμοκηπίου, καθώς και άλλες κρατικές παρεμβάσεις. Θα εξετάσουμε πώς οι διάφορες περιβαλλοντικές αρχές καθοδηγούν αυτές τις ρυθμιστικές επιλογές και αντικατοπτρίζονται στη λήψη ουσιαστικής νομοθεσίας.  Επιπλέον, μελετώντας το περιβαλλοντικό δίκαιο της ΕΕ, θα εξετάσουμε τη λειτουργία της πολυεπίπεδης διακυβέρνησης που εμπλέκεται στην πολιτική περιβάλλοντος, τόσο εντός, όσο και εκτός των συνόρων της ΕΕ. Συγκεκριμένα θα μελετήσουμε την κατανομή αρμοδιοτήτων μεταξύ της ΕΕ και των κρατών μελών για την προστασία του περιβάλλοντος καθώς και τη συνύπαρξη και αλληλεπίδραση μεταξύ του ευρωπαϊκού δικαίου και του διεθνούς περιβαλλοντικού δικαίου.  Θεματικές Ενότητες:   |  | | --- | | 1. Τα θεμέλια του Περιβαλλοντικού Δικαίου της ΕΕ | | 1. Εισαγωγή | | 1. Η ανάπτυξη της Περιβαλλοντικής Αρμοδιότητας της ΕΕ | | 1. Περιβαλλοντικές Αρχές Ι: Αειφόρος ανάπτυξη | | 1. Περιβαλλοντικές Αρχές ΙΙ: Αρχές της προφύλαξης και της προληπτικής δράσης | | 1. Περιβαλλοντικές Αρχές ΙΙΙ: Αρχή «ο ρυπαίνων πληρώνει» και αρχή ενσωμάτωσης | | 1. Προστασία του περιβάλλοντος στην Εσωτερική Αγορά της ΕΕ | | 1. Συμμετοχή του Κοινού στο Περιβαλλοντικό Δίκαιο της ΕΕ | | 1. Κανονιστικές Ρυθμίσεις για την αντιμετώπιση περιβαλλοντικών προβλημάτων της ΕΕ | | 1. Έλεγχος Ρύπανσης I: Προστασία και Διαχείριση Υδάτων | | 1. Έλεγχος Ρύπανσης ΙΙ: Δημιουργία και Διαχείριση Αποβλήτων | | 1. Έλεγχος Ρύπανση ΙΙΙ: Έλεγχος Βιομηχανικών Εκπομπών | | 1. Εισαγωγή στη δράση της ΕΕ για το κλίμα | | 1. Το σύστημα εμπορίας εκπομπών αερίων θερμοκηπίου της ΕΕ | | 1. Η ΕΕ ως παγκόσμιος παράγοντας Ι: Μονομερής Δράση για την κλιματική αλλαγή | | 1. Η ΕΕ ως παγκόσμιος παράγοντας ΙΙ: Η κατανομή των εξωτερικών αρμοδιοτήτων μεταξύ της ΕΕ και των κρατών μελών | | 1. Σύνοψη | | | | | |
| Μεθοδολογία Διδασκαλίας | Η διδασκαλία θα πραγματοποιείται μέσω διαδραστικών σεμιναρίων και διαλέξεων. Οι φοιτητές αναμένονται να έχουν μελετήσει και προετοιμαστεί πριν από κάθε μάθημα και να συμμετάσχουν σε ομαδικές συζητήσεις και διάλογο. Οι προφορικές παρεμβάσεις από τους φοιτητές ενθαρρύνονται και είναι αναμενόμενες. | | | | |
| Βιβλιογραφία | * Geert Van Calster and Leonie Raines, *EU Environmental Law* (Edward Elgar, 2017) * Ludwig Krämer, *EU Environmental Law* (Sweet & Maxwell, 8th ed, 2016) * David Langlet and Said Mahmoudi, *EU Environmental Law and Policy* (Oxford University Press, 2016) * Maria Lee, *EU Environmental Law Governance and Decision-Making* (Hart Publishing, 2014) * Jans and Vedder, *European Environmental Law after Lisbon* (Europa Publishing, 2012) * Andrew Jordan, Environmental Policy in the EU: Actors, institutions and processes (Routledge, 3rd ed, 2012) * Elisa Morgera (ed), The External Environmental Policy of the European Union, EU and International Law Perspectives (Cambridge University Press, 2012) * Elisa Morgera and Gracia Marín Durán, Environmental Integration in the EU’s External Relations (Hart Publishing 2012) | | | | |
| Αξιολόγηση | 1. Εκπόνηση γραπτής εργασίας 40%   Τελική γραπτή εξέταση 60% | | | | |
| Γλώσσα | Ελληνική | | | | |

ΝΟΜ 500 Μεταπτυχιακή Διπλωματική Εργασία

Η μεταπτυχιακή διπλωματική εργασία έχει μέγιστο όριο 18.000 λέξεις (χωρίς υποσημειώσεις και βιβλιογραφία). Η γλώσσα συγγραφής της διπλωματικής εργασίας είναι η Ελληνική ή η Αγγλική (με τη σύμφωνη γνώμη του επιβλέποντος καθηγητή και εφόσον ο φοιτητής έχει άριστη γνώση της αγγλικής γλώσσας). Για την εκπόνηση και υποβολή της διπλωματικής εργασίας ισχύουν οι ακόλουθοι ειδικοί κανόνες που έχουν τεθεί με απόφαση του Συμβουλίου του Τμήματος. Αναφορικά με την αξιολόγηση των εργασιών εφαρμόζονται συστήματα εντοπισμού λογοκλοπής και ακολουθείται η σχετική πολιτική του Πανεπιστημίου. Βλ. Σχετικά, «Λογοκλοπή στις Σπουδές: αναγνώριση και αποφυγή της» (<http://library.ucy.ac.cy/per-page-files/services/references/plagiarism/plagiarism_02032018t.pdf>).

**ΚΑΝΟΝΕΣ ΜΕΤΑΠΤΥΧΙΑΚΩΝ ΔΙΠΛΩΜΑΤΙΚΩΝ ΕΡΓΑΣΙΩΝ**

1. Η μεταπτυχιακή διπλωματική εργασία είναι υποχρεωτική και πιστώνεται με 30 μονάδες ECTS.

2. Η μεταπτυχιακή διπλωματική εργασία έχει διάρκεια ένα εξάμηνο και είναι διαθέσιμη κατά το 3ο εξάμηνο σπουδών.

3. Ένα μέλος ΔΕΠ δεν μπορεί να είναι επιβλέπων σε περισσότερες από 6 μεταπτυχιακές διπλωματικές εργασίες.

4. Οι ενδιαφερόμενοι φοιτητές επικοινωνούν με το μέλος ΔΕΠ που προτείνουν ως επιβλέποντα και υποβάλλουν πρόταση συγγραφής διπλωματικής εργασίας σε ένα από τα προσφερόμενα μαθήματα του μεταπτυχιακού προγράμματος σπουδών που διδάσκει το προτεινόμενο μέλος ΔΕΠ κατά την πρώτη εβδομάδα του τελευταίου μήνα του δεύτερου εξαμήνου. Η πρόταση πρέπει να περιλαμβάνει προσχέδιο (abstract) μέχρι 500 λέξεις και ενδεικτική βιβλιογραφία. Σε περίπτωση που ο αριθμός των φοιτητών που επιθυμούν να εκπονήσουν διπλωματική εργασία υπό την επίβλεψη του ίδιου μέλους ΔΕΠ είναι μεγαλύτερος από 6, η επιλογή γίνεται από το μέλος ΔΕΠ με βάση τη συνάφεια της πρότασης με το αντικείμενο του διδασκόμενου μαθήματος, νοουμένου ότι ο φοιτητής έχει επιτύχει σε όλα τα μαθήματα. Η επιλογή/απόφαση γνωστοποιείται στους ενδιαφερόμενους φοιτητές μέχρι το τέλος της δεύτερης εβδομάδας του ίδιου μήνα. Η ίδια διαδικασία ακολουθείται *mutatis mutandis* για τους μη αρχικά επιλεγέντες φοιτητές κατά την τρίτη και τέταρτη εβδομάδα του ίδιου μήνα.

5. Ο τρόπος επίβλεψης επαφίεται στο κάθε επιβλέπον μέλος ΔΕΠ. Κάθε φοιτητής οφείλει να έχει, με δική του πρωτοβουλία, τουλάχιστον δύο και όχι περισσότερες από τέσσερις καταγεγραμμένες συναντήσεις με το επιβλέπον μέλος ΔΕΠ κατά το τρίτο εξάμηνο. Με το πέρας κάθε συνάντησης, ο φοιτητής θα στέλνει εντός δύο ημερών με ηλεκτρονικό μήνυμα στο επιβλέπον μέλος ΔΕΠ ένα σύντομο πρακτικό της συνάντησης με τα θέματα που συζητήθηκαν και η/ο επιβλέπουσα/ων θα το εγκρίνει, αφού κάνει τις αλλαγές που κρίνει απαραίτητες.

6. Επισκέπτες Καθηγητές, καθώς και μέλη ΔΕΠ που βρίσκονται σε σαββατική άδεια κατά το τρίτο εξάμηνο του μεταπτυχιακού προγράμματος σπουδών δεν μπορούν να είναι επιβλέποντες διπλωματικών εργασιών. Μπορούν να είναι μέλη επιτροπής εξέτασης (ένας σε κάθε επιτροπή κατά μέγιστο αριθμό).

7. Η διπλωματική εργασία έχει μέγιστο όριο 18,000 λέξεις. Στο όριο λέξεων δεν περιλαμβάνονται οι υποσημειώσεις, ο πίνακας περιεχομένων, η βιβλιογραφία ή τυχόν παραρτήματα. Σε περίπτωση υπέρβασης του ορίου μέχρι 1800 λέξεις επιβάλλεται αυτόματη μείωση 0.5 βαθμού. Σε περίπτωση υπέρβασης του ορίου από 1801 μέχρι 3600 λέξεις επιβάλλεται αυτόματη μείωση 1.0 βαθμού. Σε περίπτωση υπέρβασης του ορίου περισσότερο από 3600 λέξεις η εργασία βαθμολογείται με βαθμό 0.

8. Η διπλωματική εργασία υπογράφεται από τον φοιτητή. Η υπογραφή αυτή θα εκλαμβάνεται ως δήλωση ότι πρόκειται για εργασία του ίδιου του φοιτητή. Η εργασία πρέπει να περιλαμβάνει καταμέτρηση λέξεων στο εξώφυλλο. Η εργασία πρέπει να συντάσσεται με γραμματοσειρά Times New Roman, με μέγεθος γραμμάτων 12, με διπλό διάστημα (double space).

9. Ημερομηνία υποβολής είναι η πρώτη μέρα και ώρα 23:59μμ του τελευταίου μήνα του τρίτου εξαμήνου (1 Μαϊου ή 1 Δεκεμβρίου), εκτός εάν η Επιτροπή Μεταπτυχιακών Σπουδών και Φοιτητικών Θεμάτων αποφασίσει διαφορετικά για συγκεκριμένο έτος. Η απόφαση γνωστοποιείται εγκαίρως στους φοιτητές. Θέματα παράτασης ρυθμίζονται από τους υφιστάμενους κανόνες που ισχύουν για εργασίες. Σε περίπτωση καθυστέρησης υποβολής μέχρι 2 ώρες επιβάλλεται αυτόματη μείωση 0.5 βαθμού. Σε περίπτωση καθυστέρησης υποβολής από 2 ώρες μέχρι και 24 ώρες επιβάλλεται αυτόματη μείωση 1.0 βαθμού. Σε περίπτωση καθυστέρησης υποβολής πέραν των 24 ωρών και μέχρι 3 ημέρες επιβάλλεται αυτόματη μείωση 1.0 βαθμού ανά ημέρα καθυστέρησης. Σε περίπτωση καθυστέρησης πέραν των 3 ημερών η εργασία βαθμολογείται με 0. Επανυποβολή της εργασίας δεν επιτρέπεται.

10. Οι διπλωματικές εργασίες υποβάλλονται μέσω e-mail στο επιβλέπον μέλος ΔΕΠ, στη Γραμματεία του Τμήματος και στα μέλη της επιτροπής εξέτασης ταυτόχρονα. Επίσης, υποβάλλονται σε έντυπη μορφή στις θυρίδες των μελών της επιτροπής εξέτασης κατά την επόμενη εργάσιμη ημέρα και μέχρι ώρα 18:00.

11. Οι φοιτητές θα κάνουν προφορική παρουσίαση της εργασίας στην ελληνική ή αγγλική γλώσσα διάρκειας 10-15 λεπτών και θα υποβάλλονται σε προφορική εξέταση διάρκειας 30-40 λεπτών ενώπιον διμελούς ή τριμελούς επιτροπής αποτελούμενης από το επιβλέπον μέλος ΔΕΠ και τουλάχιστον ένα ακόμη μέλος ΔΕΠ του Τμήματος, ανάλογα με το θέμα της διπλωματικής εργασίας. Οι ερωτήσεις θα πρέπει να είναι επί θεμάτων που θίγει η εργασία. Μπορούν, ωστόσο, νατίθενται και ερωτήσεις επί βασικών πτυχών τουευρύτερου γνωστικού πεδίου στο οποίο εμπίπτει η διπλωματική εργασία.

12. Γλώσσα συγγραφής είναι η Ελληνική ή η Αγγλική (με τη σύμφωνη γνώμη του επιβλέποντος και εφόσον ο φοιτητής έχει άριστη γνώση της αγγλικής γλώσσας).

13. Η προφορική παρουσίαση και η προφορική εξέταση αντιστοιχούν στο 30% του βαθμού. Το 70% του βαθμού αντιστοιχεί στο γραπτό κείμενο. Ο βαθμός για το γραπτό κείμενο τίθεται από την επιτροπή εξέτασης πριν την έναρξη της προφορικής διαδικασίας και γνωστοποιείται στον Πρόεδρο και τα μέλη της Επιτροπής Μεταπτυχιακών Σπουδών.

14. Οι κανόνες αυτοί δύναται να τροποποιηθούν με απόφαση του Συμβουλίου Τμήματος.

## Μέθοδος Αξιολόγησης ΜΑθημάτων

Όπως έχει ήδη σημειωθεί ανωτέρω (βλ. Περιγραφή μαθημάτων), κάθε μάθημα αξιολογείται με το συγκεκριμένο τρόπο που προσδιορίζεται στην περιγραφή εκάστου μαθήματος και που περιλαμβάνει δύο τουλάχιστον διαφορετικές δοκιμασίες που μπορεί να συνίστανται είτε σε γραπτές εργασίες διαφόρων ειδών (reaction papers, case notes, ερευνητικές εργασίες) είτε σε γραπτή εξέταση.

### Γραπτή Εξέταση

Για τις γραπτές εξετάσεις ισχύουν οι κανόνες που διέπουν την ακαδημαϊκή συμπεριφορά και οι πειθαρχικοί κανόνες (βλ. πιο κάτω).

### Κανόνες Γραπτής Εργασίας

Ως προς την εκπόνηση γραπτών εργασιών, το Τμήμα Νομικής έχει ορίσει τους ακόλουθους υποχρεωτικούς κανόνες:

1. Οι εργασίες υποβάλλονται τη συγκεκριμένη ώρα και μέρα που τίθεται από τον διδάσκοντα στη Γραμματεία του Τμήματος, σε ειδικό κουτί, εκτός εάν ο διδάσκων ζητήσει να υποβληθούν μόνο με ηλεκτρονικό μήνυμα.

2. Θέματα παράτασης ρυθμίζονται από τους υφιστάμενους κανόνες που ισχύουν για εργασίες. Σε περίπτωση καθυστερημένης υποβολής μέχρι 2 ώρες επιβάλλεται αυτόματη μείωση 0.5 βαθμού. Σε περίπτωση καθυστέρησης υποβολής από 2 ώρες μέχρι και 24 ώρες επιβάλλεται αυτόματη μείωση 1.0 βαθμού. Σε περίπτωση καθυστέρησης πέραν των 24 ωρών και μέχρι 3 ημέρες επιβάλλεται αυτόματη μείωση 1.0 βαθμού ανά ημέρα καθυστέρησης. Σε περίπτωση καθυστέρησης πέραν των 3 ημερών η εργασία βαθμολογείται με 0.

3. Σε κάθε γραπτή εργασία πρέπει να αναγράφεται το ονοματεπώνυμο και ο αριθμός ταυτότητας του φοιτητή.

4. Κάθε γραπτή εργασία πρέπει να υπογράφεται από τον φοιτητή. Η υπογραφή αυτή θα εκλαμβάνεται ως δήλωση ότι πρόκειται για εργασία του ίδιου του φοιτητή.

5. Η εργασία πρέπει να περιλαμβάνει καταμέτρηση λέξεων στο εξώφυλλο. Εάν δεν υπάρχει καταμέτρηση ή εάν η καταμέτρηση είναι λανθασμένη θα υπάρχει μείωση 0.5 βαθμού. Σε περίπτωση παραπλανητικής ένδειξης που εμπίπτει στα πειθαρχικά παραπτώματα δύναται να ακολουθηθεί η πειθαρχική διαδικασία.

6. Η εργασία πρέπει να περιλαμβάνει βιβλιογραφία.

7. Η εργασία πρέπει να συντάσσεται με γραμματοσειρά Times New Roman, με μέγεθος γραμμάτων 12, με διπλό διάστημα (double space).

8. Το όριο των λέξεων (το οποίο κοινοποιείται για κάθε μάθημα με συγκεκριμένο τρόπο) πρέπει να τηρείται αυστηρά. Στο όριο λέξεων δεν περιλαμβάνονται οι υποσημειώσεις, η βιβλιογραφία, ο πίνακας περιεχομένων και τυχόν παραρτήματα).

9. Σε περίπτωση υπέρβασης του ορίου μέχρι και 9% από το όριο λέξεων που τέθηκε επιβάλλεται αυτόματη μείωση 0.5 βαθμού. Σε περίπτωση υπέρβασης του ορίου από 10% μέχρι 20% του ορίου λέξεων επιβάλλεται αυτόματη μείωση 1.0 βαθμού. Σε περίπτωση υπέρβασης του ορίου περισσότερο από 21% η εργασία βαθμολογείται με βαθμό 0.

10. Οι κανόνες αυτοί δύναται να τροποποιηθούν με απόφαση του Συμβουλίου Τμήματος.

Ως προς το σύστημα παραπομπών, το Τμήμα προτείνει στους φοιτητές του τη χρήση του συστήματος OSCOLA, το οποίο είναι διαθέσιμο στον ακόλουθο σύνδεσμο: <https://www.law.ox.ac.uk/sites/files/oxlaw/oscola_4th_edn_hart_2012.pdf>.

Τέλος, το Τμήμα Νομικής, αναγνωρίζοντας ότι η ανατροφοδότηση (feedback) στην αξιολόγηση των γραπτών εργασιών μπορεί να διαδραματίσει σημαντικό ρόλο στην εκπαίδευση των φοιτητών, δίδει τη δυνατότητα ανατροφοδότησης κατόπιν αιτήματος του φοιτητή προς τον διδάσκοντα, η οποία λαμβάνει την ακόλουθη μορφή:

|  |  |
| --- | --- |
| ΣΧΟΛΙΑ/ΑΞΙΟΛΟΓΗΣΗ ΓΙΑ ΓΡΑΠΤΗ ΕΡΓΑΣΙΑ  ΤΜΗΜΑ ΝΟΜΙΚΗΣ, ΠΑΝΕΠΙΣΤΗΜΙΟ ΚΥΠΡΟΥ | |
| ΟΝΟΜΑ ΦΟΙΤΗΤΗ:  ΜΑΘΗΜΑ:  ΒΑΘΜΟΣ: |  |
| Δομή: |  |
| Γνώση και κατανόηση βασικών αρχών και εννοιών: |  |
| Εφαρμογή γνώσης σε συγκεκριμένο/α ερώτημα/τα: |  |
| Ανάλυση και σύνθεση: |  |
| Παραπομπές και βιβλιογραφία: |  |
| Παρουσίαση: |  |
| Γραμματική, ορθογραφία, σύνταξη: |  |

## Σύστημα Βαθμολογίας και Μέθοδος Αξιολόγησης Τμήματος Νομικής

Το Τμήμα ακολουθεί το υποχρεωτικό σύστημα βαθμολογίας του Πανεπιστήμιο Κύπρου (βλ. πιο κάτω), το οποίο είναι αριθμητικό και αρχίζει από το 0 έως το 10, με προσαυξήσεις 0,5. Κατώτατο όριο επιτυχία είναι ο βαθμός 5. Ο σταθμικός μέσος όρος υπολογίζεται με βάση το μέσο όρο της βαθμολογίας όλων μαθημάτων που ο φοιτητής έχει ολοκληρώσει επιτυχώς. Ο τελικός σταθμικός μέσος όρος, και κατά συνέπεια η τάξη του πτυχίου, αναγράφεται στο πτυχίο σύμφωνα με τον ακόλουθο τρόπο:

* Άριστα με Διάκριση (9,5-10),
* Άριστα (8,5-9,49),
* Λίαν Καλώς (6,5-8,49),
* Καλώς (5,5-6,49) και
* Ικανοποιητικώς (5-5,49).

### Γενικές Αρχές και Κατευθυντήριες Γραμμές Αξιολόγησης

Σε σχέση με τα κριτήρια βαθμολόγησης για κάθε είδος αξιολόγησης, το Τμήμα Νομικής λαμβάνει ιδίως υπόψη τα ακόλουθα:

* εύρος γνώσης,
* άμεση ενασχόληση με το ερώτημα,
* ποιότητα επιχειρημάτων και ανάλυσης,
* οργάνωση και παρουσίαση.

Για τα πρώτα τρία, η έμφαση αποδίδεται στη χρήση της εφαρμοστέας νομολογίας, της πρωτογενούς και δευτερογενούς νομοθεσίας και των ακαδημαϊκών αναλύσεων. Τα syllabus κάθε μαθήματος δύναται να περιλαμβάνει επιπρόσθετες και άλλες συγκεκριμένες αρχές αξιολόγησης.

Θα πρέπει να σημειωθεί ότι για τη βαθμολόγηση και την ταξινόμηση σε οποιαδήποτε από τις πιο πάνω τάξεις, κάθε γραπτή εργασία ή εξέταση δεν χρειάζεται να πληροί όλα τα κριτήρια τα οποία καθορίζονται για κάθε τάξη. Τα ακαδημαϊκά μέλη καθοδηγούνται από τις γενικές αρχές όσον αφορά τον κύριο χαρακτήρα του έργου που αξιολογείται (εξέταση ή εργασία). Συνεπώς, οι αρχές αυτές καθοδηγούν τους εξεταστές και βοηθούν τους φοιτητές να γνωρίζουν τον τρόπο ακαδημαϊκής αξιολόγησης και να βελτιώνουν τυχόν αδυναμίες.

#### «Αριστα με Διάκριση» (9,5-10) και «Αριστα» (8,5-9,49)

Οι βαθμοί αυτοί δίδονται σε μια πλήρως εμπεριστατωμένη απάντηση, βασισμένη σε εκτενή έρευνα και μελέτη, η οποία ξεπερνά το υλικό το οποίο καθορίστηκε από το διδάσκοντα ως υποχρεωτικό. Η εργασία ή εξέταση η οποία βαθμολογείται με «άριστα με διάκριση» ή με «άριστα» περιλαμβάνει διάφορα παραδείγματα (νομολογία, πρωτογενή και δευτερογενή νομοθεσία, ακαδημαϊκά εγχειρίδια και άρθρα) τα οποία υποστηρίζουν το επιχείρημα και παρέχει σαφείς αναφορές στη σχετική βιβλιογραφία. Ο φοιτητής πρέπει να συζητά διάφορες απόψεις σε σχέση με τα υπό εξέταση ζητήματα, να τις αξιολογεί κριτικά και να διακρίνει μεταξύ διαφορετικών ιδεών και επιχειρημάτων. Παράλληλα, ο φοιτητής πρέπει να αναπτύσσει τη δική του πρωτότυπη επιχειρηματολογία σε σχέση με το υπό εξέταση θέμα. Η γραπτή εξέταση ή εργασία πρέπει να είναι καλογραμμένη, καλά μελετημένη, με ελάχιστα τεχνικά λάθη και συνέπεια ως προς το στυλ. Ο τρόπος γραφής πρέπει να είναι άμεσος και με ισχυρές ενδείξεις άριστης γνώσης της γλώσσας. Η βαθμολόγηση εντός των τάξεων «άριστα με διάκριση» και «άριστα» αποτελεί αναγνώριση της προσεκτικής ενασχόλησης με το υπό εξέταση ζήτημα και της παρουσίασης ενός συνεκτικού επιχειρήματος.

Βαθμός 10

Εξαιρετική εργασία/απάντηση ως προς όλες τις απόψεις η οποία είναι απόλυτα ανεξάρτητη, πρωτότυπη και διορατική, ενώ ο τρόπος γραφής ικανοποιεί τα υψηλότερα επαγγελματικά πρότυπα στον κλάδο.

Βαθμός 9,5

Εξαιρετική γνώση, ισορροπία και εκλεπτυσμένη προσέγγιση. Πρόκειται για εργασία με υψηλή ακρίβεια, αναλυτική, με συνέπεια ως προς το στυλ.

Βαθμός 9

Στοιχεία κριτικής και πρωτότυπης σκέψης, καθώς και ικανότητα διεξαγωγής ανεξάρτητης έρευνας.

Βαθμός 8,5

Δείχνει ξεκάθαρη αντίληψη των σημαντικών σημείων και ικανότητα αναλυτικής και στοχευμένης συζήτησης. Παράλληλα, πρέπει να παρουσιάζει στοιχεία αναμφισβήτητης ποιότητας στη χρήση πηγών. Παρόλο που είναι γενικά άψογη, η εργασία/εξέταση σε αυτήν την τάξη ενδέχεται να περιέχει περιστασιακά στιλιστικά ή τεχνικά λάθη.

#### «Λίαν Καλώς» (6,5-8,49)

Η απάντηση επικεντρώνεται στην ερώτηση, είναι πλήρης σε σχέση με βασικά επιχειρήματα, είναι καλά τεκμηριωμένη και αποδεικνύει κατανόηση του θέματος. Χρησιμοποιεί σωστά το σχετικό υλικό το οποίο καλύπτει εξαντλητικά και υπερβαίνει τις υποχρεωτικές πηγές ανάγνωσης με βάση το συνιστώμενο υλικό του syllabus (νομολογία, πρωτογενές και δευτερογενές δίκαιο, ακαδημαϊκά κείμενα). Παράλληλα, αποδεικνύει την αντίληψη του φοιτητή, καθώς και στοιχεία ανεξάρτητης σκέψης. Η απάντηση συγκρίνει τα διαφορετικά επιχειρήματα επί του θέματος και τα αξιολογεί κριτικά, με περιστασιακές αλλά όχι πλήρεις εξατομικευμένες επιχειρηματολογίες. Η εργασία/εξέταση είναι καλογραμμένη, καλά μελετημένη, καλαίσθητη, με ελάχιστα τεχνικά λάθη και συνέπεια στο στυλ. Περιλαμβάνει σαφή δομή και χρησιμοποιεί σωρεία πηγών για να υποστηρίξει το επιχείρημα. Το στυλ γραφής είναι κυρίως άμεσο και με σημαντικές ενδείξεις άρτιας γνώσης της γλώσσας.

Βαθμός 8

Καλογραμμένο, με λίγα τεχνικά λάθη. Μια άμεση απάντηση στην ερώτηση, δείχνοντας αντίληψη των διαφόρων επιχειρημάτων και ερμηνειών, και αναπτύσσοντας μια συνεκτική και καλά δομημένη συζήτηση.

Βαθμός 7,5

Ο βαθμός αυτός αποδίδεται σε μια εργασία ή εξέταση η οποία γενικά είναι επαρκής αλλά παρουσιάζει κάποιες αδυναμίες όσον αφορά το εύρος της γνώσης, το βάθος έρευνας, την ακρίβεια, τη σαφήνεια ή το στυλ. Η απάντηση μπορεί να αγνοήσει ορισμένα ζητήματα που εγείρονται από την ερώτηση ή μπορεί να δείξει κάποια αδυναμία στη γραφή, ή το εύρος της μελέτης του σχετικού υλικού.

Βαθμός 7

Μια σχετική απάντηση στο ερώτημα που δείχνει ένα λογικό επίπεδο γενικής ικανότητας και κατανόησης, αλλά με αδυναμίες σε ορισμένους τομείς. Η συγκεκριμένη εργασία/εξέταση χρησιμοποιεί ορισμένα σχετικά παραδείγματα και αντιλαμβάνεται σε κάποιο βαθμό διαφορετικά επιχειρήματα και ερμηνείες.

Βαθμός 6,5

Επιδεικνύει γνώση ορισμένων ζητημάτων που σχετίζονται με την ερώτηση, αλλά με σημαντικά κενά, ανακρίβειες και χωρίς ιδιαίτερη προσπάθεια αξιολόγησης της ποιότητας ή της σημασίας των πληροφοριών που χρησιμοποιεί. Μπορεί να περιλαμβάνει ένα ανεπαρκώς ανεπτυγμένο επιχείρημα με παράλειψη ενός ή περισσοτέρων βασικών σημείων, υπερβολική εξάρτηση σε μικρό αριθμό υλικού/βιβλιογραφίας, αδυναμίες στη σύνταξη και ανεπαρκείς παραπομπές.

#### «Καλώς» (5,5-6,49)

Μια σχετική απάντηση στην ερώτηση, που δείχνει μια σταθερή αλλά περιορισμένη ενασχόληση με το θέμα. Στην απάντηση είναι εμφανής η προσπάθεια παρουσίασης ενός επιχειρήματος, αλλά απουσιάζει μια σταθερή εστίαση, το επιχείρημα αναπτύσσεται σε πολύ περιορισμένο βαθμό ή τείνει στην επιβεβαίωση ουσιαστικά παράγωγων ιδεών. Επίσης, η απάντηση είναι περισσότερο περιγραφική παρά αναλυτική, χωρίς όμως την κριτική η οποία χαρακτηρίζει απαντήσεις οι οποίες λαμβάνουν υψηλότερες βαθμολογίες. Η δομή είναι λογική με κάποιες ενδείξεις σύγχυσης. Τέλος, μπορεί να περιέχει λάθη ως προς τα γεγονότα ή την ερμηνεία, ενώ το κείμενο στερείται σαφήνειας, συνοχής και μπορεί σε ορισμένα σημεία να είναι ακαλαίσθητο.

Βαθμός 6

Μια σχετική απάντηση στο ερώτημα που δείχνει ένα λογικό επίπεδο γενικής ικανότητας και κατανόησης, αλλά με αδυναμίες σε ορισμένους τομείς. Η συγκεκριμένη εργασία/εξέταση χρησιμοποιεί ορισμένα σχετικά παραδείγματα και αντιλαμβάνεται σε κάποιο βαθμό διαφορετικά επιχειρήματα και ερμηνείες.

Βαθμός 5,5

Μια ασθενώς σχετική απάντηση στο ερώτημα που δείχνει ένα λογικό επίπεδο γενικής ικανότητας και κατανόησης, αλλά με αδυναμίες σε ορισμένους τομείς. Η συγκεκριμένη εργασία/εξέταση χρησιμοποιεί ορισμένα σχετικά παραδείγματα και αντιλαμβάνεται σε κάποιο βαθμό διαφορετικά επιχειρήματα και ερμηνείες.

#### «Ικανοποιητικώς» (5-5,49)

Βαθμός 5

Μερική απάντηση στην ερώτηση, με ελάχιστη (ή ακόμη και τυχαία) προσπάθεια ανάπτυξης μιας συνεκτικής απάντησης στο ερώτημα. Πρόκειται για ένα ανεπαρκώς ανεπτυγμένο επιχείρημα, βασισμένο σε πολύ περιορισμένη μελέτη. Τα στοιχεία/πηγές που χρησιμοποιούνται μπορεί να είναι λανθασμένα, ασαφή ή ανεπαρκή για να αποτελέσουν μια σοβαρή απάντηση, η οποία περιλαμβάνει σφάλματα ως προς τα γεγονότα ή την ερμηνεία. Η απάντηση έχει κάποια δομή η οποία όμως είναι συγκεχυμένη ή ασαφής.

#### «Αποτυχία» (0-4,49)

Στοιχεία μερικής γνώσης αλλά σε στοιχειώδες επίπεδο ή/και επίδειξη ελάχιστης ή καθόλου πραγματικής κατανόησης της ερώτησης. Η απάντηση είναι κυρίως συγχυσμένη, δεν διατυπώνεται ορθά και απουσιάζει ένα συνεκτικό επιχείρημα. Η απάντηση στηρίζεται σε ένα πολύ περιορισμένο υλικό, χωρίς καμία κριτική αντίληψη της σημασίας του. Τέλος, περιέχει σημαντικά γραμματικά και ορθογραφικά λάθη.

Βαθμός 4,5 και 4

Επιφανειακή απάντηση στο ερώτημα που τέθηκε. Καταδεικνύει περιορισμένη γνώση του σχετικού υλικού. Μια τέτοια βαθμολογία δύναται να αντανακλά αποτυχία να απαντηθεί το ερώτημα που τέθηκε, ασήμαντο ή κανένα επιχείρημα. Περιέχει σε κάποιο βαθμό σχετικές πληροφορίες, είναι συχνά εσφαλμένη σε σχέση με τα γεγονότα και την ερμηνεία τους, και καταδεικνύει κακή οργάνωση. Είναι κακογραμμένη με πολλά γραμματικά και ορθογραφικά λάθη.

Βαθμός 3,5 και 3

Εντελώς επιφανειακή απάντηση στο ερώτημα που τέθηκε. Καταδεικνύει πολύ περιορισμένη γνώση του σχετικού υλικού. Μια τέτοια βαθμολογία δυνατόν να αντανακλά πλήρη αποτυχία να απαντηθεί το ερώτημα που τέθηκε, ασήμαντη ή καμία επιχειρηματολογία. Περιέχει πολύ λίγες σχετικές πληροφορίες, είναι σχεδόν εντελώς εσφαλμένη σε σχέση με τα γεγονότα και την ερμηνεία τους, και καταδεικνύει πολύ κακή οργάνωση. Είναι πολύ κακογραμμένη με πολλά γραμματικά και ορθογραφικά λάθη.

Βαθμός 2,5 και 2

Καμία ουσιώδης απάντηση στο ερώτημα που τέθηκε. Δεν περιλαμβάνει σχετικές πληροφορίες. Καταδεικνύει κάποια προσπάθεια για ανάλυση, η οποία όπως είναι αποτέλεσμα κακής κατανόησης και/ή είναι ασυνάρτητη, ενώ έχει αδύνατη δομή.

Βαθμός 1,5 και 1

Καμία σοβαρή προσπάθεια για να απαντηθεί το ερώτημα που τέθηκε. Καμία προσπάθεια ανάλυσης. Ανύπαρκτη δομή. Καμία κατανόηση ή γνώση του θέματος. Μόνο μερική απάντηση.

Βαθμός 0

Αναφέρεται σε εργασία η οποία είτε δεν παραδόθηκε ή δεν αξίζει να βαθμολογηθεί.

## Παροχή Σχολίων και ανατροφοδοτησης σχετικά με την Απόδοση των Φοιτητων σε Κάθε Μάθημα

Το Τμήμα Νομικής εφαρμόζει την ακόλουθη πολιτική σχετικά με την παροχή σχολίων και ανατροφοδότησης προς κάθε φοιτητή για την ατομική απόδοση σε κάθε μάθημα:

**Για τους φοιτητές που συνεχίζουν τις σπουδές τους**, μετά την ανακοίνωση της τελικής βαθμολογίας τους, ο διδάσκων κάθε μαθήματος θα καθορίζει μια ημερομηνία κατά την πρώτη εβδομάδα του επόμενου εξαμήνου αφιερωμένη στην παροχή καθοδήγησης προς τους φοιτητές για τα μαθήματα που ολοκληρώθηκαν. Κάθε φοιτητής δύναται να ζητήσει συνάντηση και/ή θα μπορεί ανά πάσα στιγμή να ζητήσει συνάντηση, είτε κατά την συγκεκριμένη μέρα που καθορίστηκε από τον διδάσκοντα ή κατά τις ώρες γραφείου του καθηγητή εντός των πρώτων δύο εβδομάδων του εξαμήνου. Κατά τη συνάντηση, ο διδάσκων βλέπει μαζί με τον φοιτητή τη γραπτή εξέταση.

**Για όσους δεν είναι πλέον εγγεγραμμένοι φοιτητές στο Πανεπιστήμιο**, ο διδάσκων του κάθε μαθήματος καθορίζει συγκεκριμένη μέρα για παροχή σχολίων και ανατροφοδότησης κατά την εβδομάδα που ακολουθεί την ανακοίνωση της βαθμολογίας και σε κάθε περίπτωση πριν την επικύρωση του καταλόγου των αποφοίτων. Σε αυτή τη συνάντηση, ο διδάσκων και οι φοιτητές βλέπουν μαζί την γραπτή εξέταση.

# Σημαντικές Πληροφορίες για Μεταπτυχιακούς Φοιτητές

## Εγγραφή σε Μαθήματα

Όλοι οι μεταπτυχιακοί φοιτητές εγγράφονται στα μαθήματα ηλεκτρονικά μέσω του διαδικτύου χρησιμοποιώντας το σύστημα BannerWeb. Οι ακριβείς ημερομηνίες για τις εγγραφές για κάθε εξάμηνο ανακοινώνονται στην ιστοσελίδα του Πανεπιστημίου Κύπρου και της Σχολής Μεταπτυχιακών Σπουδών.

## Δίδακτρα

Τα δίδακτρα για το μεταπτυχιακό πρόγραμμα Νομικής έχουν οριστεί στα €5.125.

|  |  |
| --- | --- |
| Οι προθεσμίες καταβολής των διδάκτρων (ανά εξάμηνο) έχουν ως εξής: | |
| 1ο εξάμηνο | Με την κατάθεση του Εντύπου Εγγραφής (Προσωπικών Στοιχείων) καταβάλλεται ποσό **€500** το οποίο δεν επιστρέφεται σε περίπτωση αποχώρησης του φοιτητή από το Πανεπιστήμιο Κύπρου ή μη εγγραφής του σε μαθήματα. Πριν από την εγγραφή του φοιτητή στα μαθήματα καταβάλλεται ποσό ύψους **€700** και πριν από την εξεταστική περίοδο του εξαμήνου καταβάλλεται επιπλέον ποσό **€700**.  \* Σε περίπτωση που ο φοιτητής αποχωρήσει από το Πανεπιστήμιο μέχρι και την 4η εβδομάδα από την έναρξη των μαθημάτων, το ποσό των €700 που έχει καταβάλει πριν από την εγγραφή του στα μαθήματα επιστρέφεται. Σε περίπτωση που ο φοιτητής αποχωρήσει από το Πανεπιστήμιο Κύπρου μετά από την 4η εβδομάδα από την έναρξη των μαθημάτων, τα δίδακτρα που έχει ήδη προκαταβάλει δεν επιστρέφονται. |
| 2ο εξάμηνο | Πριν από την εγγραφή στα μαθήματα καταβάλλεται ποσό **€700** και πριν από την εξεταστική περίοδο του εξαμήνου επιπλέον ποσό **€700**. |
| 3ο εξάμηνο | Πριν από την εγγραφή στα μαθήματα καταβάλλεται ποσό **€700** και πριν από την εξεταστική περίοδο του εξαμήνου επιπλέον ποσό **€1.125**. |
|  | \* Για κάθε καθυστερημένη εγγραφή φοιτητή σε μάθημα εντός του εξαμήνου επιβάλλεται πρόστιμο €50 ανά μάθημα το οποίο κατατίθεται υπέρ του Σωματείου Ευημερίας Φοιτητών.  \*\* Το Πανεπιστήμιο δύναται να ακυρώνει την εγγραφή του φοιτητή στα μαθήματα, όταν διαπιστωθεί ότι ο φοιτητής δεν έχει καταβάλει το ποσό των διδάκτρων που απαιτείται πριν από τις εγγραφές στα μαθήματα. |

## Σύστημα Βαθμολογίας

Η βαθμολόγηση αποτελεί αποκλειστικό δικαίωμα του διδάσκοντος. Το σύστημα βαθμολογίας των μαθημάτων είναι αριθμητικό, από 0 μέχρι 10, ανά μισό της μονάδας. Κατώτατο όριο επιτυχίας είναι ο βαθμός 5. Ο τελικός βαθμός ενός μεταπτυχιακού φοιτητή υπολογίζεται ως ο σταθμικός μέσος όρος όλων των μαθημάτων που ο φοιτητής έχει ολοκληρώσει επιτυχώς. Η στάθμιση βασίζεται στις πιστωτικές μονάδες του κάθε μαθήματος. Η μεταπτυχιακή διπλωματική εργασία αξιολογείται ποιοτικά με τους χαρακτηρισμούς «Άριστα», «Λίαν Καλώς», «Καλώς» και «Αποτυχία».

Για τον υπολογισμό του τελικού σταθμικού μέσου όρου, λαμβάνονται υπόψη μόνο τα μαθήματα που βαθμολογήθηκαν με βαθμό 5 και άνω. Τα μαθήματα που υπολογίζονται συλλογικά καλύπτουν τις απαιτούμενες πιστωτικές μονάδες. Για τον υπολογισμό λαμβάνονται υπόψη όλα τα μαθήματα στα οποία ο φοιτητής έχει επιτύχει, έστω και αν έχει επιτύχει σε περισσότερα μαθήματα από ό,τι απαιτεί το πρόγραμμα σπουδών. Μαθήματα που βαθμολογούνται με επιτυχία ή/και αποτυχία ή/και άλλους ποιοτικούς χαρακτηρισμούς δεν λαμβάνονται υπόψη στον υπολογισμό του τελικού σταθμικού μέσου όρου.

Σε περίπτωση αποτυχίας σε υποχρεωτικό μάθημα, ο φοιτητής υποχρεούται να το επαναλάβει. Σε περίπτωση αποτυχίας σε μάθημα επιλογής, ο φοιτητής δικαιούται να επαναλάβει το ίδιο μάθημα ή να το αντικαταστήσει με κάποιο άλλο. Οι φοιτητές δικαιούνται να ζητήσουν διευκρινίσεις από το διδάσκοντα σε θέματα τελικής βαθμολογίας. Σε περίπτωση που οι διευκρινίσεις δεν δοθούν, ο φοιτητής μπορεί να τις ζητήσει διά του Προέδρου του Τμήματος.

Η **αλλαγή βαθμού** από το διδάσκοντα είναι δυνατή μόνο σε περιπτώσεις όπου έγινε κάποιο λάθος και μόνο με γραπτή έγκριση του Προέδρου του Τμήματος και του Κοσμήτορα της οικείας Σχολής, το αργότερο μέσα σε 15 εργάσιμες ημέρες από την ανακοίνωση των βαθμολογιών. Αλλαγή που προτείνει ο διδάσκων, μετά την παρέλευση 15 ημερών μπορεί να γίνει με την έγκριση του Συμβουλίου της Σχολής Μεταπτυχιακών Σπουδών.

Φοιτητής που επιθυμεί να **βελτιώσει το βαθμό** του σε μάθημα στο οποίο βαθμολογήθηκε με βαθμό τουλάχιστον 5, μπορεί να το επαναλάβει. Η επανάληψη επιτρέπεται μόνο μία φορά. Στο αναλυτικό δελτίο βαθμολογίας αναγράφονται και οι δύο βαθμοί, αλλά για τον υπολογισμό του τελικού βαθμού μετρά ο πιο πρόσφατος βαθμός. Σε περίπτωση που ο πιο πρόσφατος βαθμός είναι κάτω από 5, τότε ως βαθμός λογίζεται το 5.

**Ανολοκλήρωτος βαθμός** δίνεται μόνο σε εξαιρετικές περιπτώσεις (π.χ. τεκμηριωμένοι ιατρικοί ή προσωπικοί λόγοι). Η διαδικασία βαθμολόγησης ανολοκλήρωτου μαθήματος είναι η εξής:

* Ο διδάσκων, με έγκριση του Προέδρου του Τμήματος, ενημερώνει γραπτώς τη Σχολή Μεταπτυχιακών Σπουδών.
* Προβλέπεται ημερομηνία ολοκλήρωσης των απαιτήσεων του μαθήματος, η οποία δεν μπορεί να είναι μετά το τέλος του επόμενου εξαμήνου.
* Αν ο φοιτητής δεν ολοκληρώσει τις απαιτήσεις του μαθήματος μέχρι το τέλος του επόμενου εξαμήνου, τότε ο βαθμός μετατρέπεται αυτόματα σε μηδέν.

H αναλυτική βαθμολογία όλων των μαθημάτων, καθώς και οι ενδεχόμενες αποτυχίες, αποχωρήσεις, αναγνωρίσεις ή απαλλαγές από μαθήματα, καταγράφονται στο τελικό δελτίο αναλυτικής βαθμολογίας.

## Παρακολούθηση Δημόσιων Διαλέξεων/Σεμιναρίων/Εκδηλώσεων

Για να εκπληρώσει τις υποχρεώσεις αποφοίτησης, κάθε Μεταπτυχιακός Φοιτητής επιπέδου Μάστερ υποχρεούται να παρακολουθεί/συμμετέχει σε δύο (2) δημόσιες διαλέξεις, σεμινάρια, ή άλλες δημόσιες εκδηλώσεις που οργανώνονται από το Πανεπιστήμιο Κύπρου κάθε εξάμηνο φοίτησης χωρίς πίστωση μονάδων.

Φοιτητής που παρακολουθεί σε εθελοντική βάση δημόσιες διαλέξεις, σεμινάρια, συνέδρια ή άλλες δημόσιες εκδηλώσεις που οργανώνονται από το Πανεπιστήμιο Κύπρου, πέραν των δύο (2) υποχρεωτικών ανά εξάμηνο φοίτησης, πιστώνεται με μία (1) πιστωτική μονάδα για παρακολούθηση 10 διαλέξεων, 20 ωρών ταχύρρυθμων μαθημάτων του ΚΕΔΙΜΑ.

Για σκοπούς αναγνώρισης πιστωτικών μονάδων υπολογίζεται ότι ένα (1) ολοήμερο συνέδριο αντιστοιχεί σε τρεις (3) διαλέξεις και μία (1) διάλεξη αντιστοιχεί σε 2 ώρες ταχύρρυθμων μαθημάτων του ΚΕ.ΔΙ.ΜΑ. Οι διαλέξεις δεν αξιολογούνται με βαθμολογία αλλά πιστώνονται μέχρι δύο (2) πιστωτικές μονάδες για το σύνολο των σπουδών κάθε φοιτητή. Εναπόκειται στα Τμήματα να καθορίσουν την κατανομή των πιστωτικών μονάδων στα προγράμματα σπουδών τους.

Η Υπηρεσία Σπουδών και Φοιτητικής Μέριμνας έχει την αρμοδιότητα οργάνωσης της διαδικασίας καταγραφής της συμμετοχής των φοιτητών σε διαλέξεις, σεμινάρια, συνέδρια ή άλλες δημόσιες εκδηλώσεις που οργανώνονται από το Πανεπιστήμιο Κύπρου και πίστωσης των αντίστοιχων μονάδων μέσω ηλεκτρονικού συστήματος.

## Αναστολή Φοίτησης πριν την Εναρξη του Εξαμήνου

Οποιοσδήποτε φοιτητής μπορεί να υποβάλει αίτηση για αναστολή της φοίτησής του, για ένα ή δύο ακαδημαϊκά εξάμηνα. Η συνολική χρονική περίοδος αναστολής δεν μπορεί να υπερβαίνει τα δύο εξάμηνα φοίτησης. Το εξάμηνο κατά το οποίο ο φοιτητής έχει αναστείλει τις σπουδές του δεν συνυπολογίζεται ως χρόνος φοίτησης του φοιτητή. Η αίτηση για αναστολή φοίτησης υποβάλλεται στο Συμβούλιο του Τμήματος, πριν την έναρξη της αιτούμενης περιόδου, τεκμηριωμένη και συνοδευόμενη από όλα τα δικαιολογητικά.

Το Συμβούλιο του Τμήματος εξετάζει την αίτηση και αποφασίζει κατά πόσον θα την εγκρίνει ή όχι. Ακολούθως, ο Πρόεδρος του Τμήματος ενημερώνει γραπτώς το φοιτητή για την απόφαση του Συμβουλίου του Τμήματος και κοινοποιεί την απόφαση στον Κοσμήτορα της Σχολής Μεταπτυχιακών Σπουδών.

## Προσωρινή Διακοπή Φοίτησης κατά τη Διάρκεια του Εξαμήνου - Αδεια Μητρότητας/Πατρότητας

Φοιτητής μπορεί να αιτηθεί προσωρινή διακοπή φοίτησης κατά τη διάρκεια του εξαμήνου όταν συντρέχουν σοβαροί ιατρικοί λόγοι. Ο φοιτητής καταθέτει σχετική αίτηση στο Τμήμα με κοινοποίηση στη Σχολή Μεταπτυχιακών Σπουδών για έγκριση. Η Σύγκλητος εξουσιοδοτεί τον Κοσμήτορα της Σχολής Μεταπτυχιακών Σπουδών για έγκριση των αιτημάτων.

Η διακοπή φοίτησης μπορεί να διαρκέσει έως δύο εξάμηνα και στη συνέχεια επανεξετάζεται από τη Σχολή Μεταπτυχιακών Σπουδών. Εξάμηνο κατά το οποίο ο φοιτητής έχει διακόψει τις σπουδές του δεν συνυπολογίζεται ως χρόνος φοίτησης του φοιτητή.

Επιπρόσθετα, φοιτήτρια/φοιτητής μπορεί να αιτηθεί άδεια μητρότητας ή πατρότητας αντίστοιχα, μέχρι ένα χρόνο για μητέρες και ένα εξάμηνο για πατέρες. Η αίτηση της/του φοιτήτριας/φοιτητή συνοδευόμενη με ιατρικό πιστοποιητικό που να δηλώνει την αναμενόμενη ημερομηνία τοκετού υποβάλλεται απευθείας στο Τμήμα πριν από την αναμενόμενη ημερομηνία τοκετού και εξετάζεται από το Συμβούλιο του Τμήματος. Ο Πρόεδρος του Τμήματος ενημερώνει γραπτώς τη/το φοιτήτρια/φοιτητή για την απόφαση του Συμβουλίου του Τμήματος με κοινοποίηση στη Σχολή Μεταπτυχιακών Σπουδών. Ο χρόνος της άδειας αυτής δεν συνυπολογίζεται στο συνολικό χρόνο φοίτησης.

## Αποχώρηση από το Πρόγραμμα Σπουδών

Μεταπτυχιακός φοιτητής που επιθυμεί να αποχωρήσει από το πρόγραμμα σπουδών του Πανεπιστημίου Κύπρου στο οποίο έχει εγγραφεί, ενημερώνει γραπτώς το Συμβούλιο του Τμήματος. Η απόφαση του Συμβουλίου του Τμήματος κοινοποιείται στον Κοσμήτορα της Σχολής Μεταπτυχιακών Σπουδών.

## Αυτοδίκαιος Τερματισμός Φοίτησης

Η φοίτηση μεταπτυχιακού/ής φοιτητή/τριας επιπέδου Μάστερ τερματίζεται αυτοδικαίως, χωρίς την απονομή Διπλώματος Μάστερ, εάν:

* με τη συμπλήρωση συνολικά οκτώ εξαμήνων φοίτησης δεν έχει ικανοποιήσει πλήρως τις απαιτήσεις του προγράμματος σπουδών, το οποίο παρακολουθεί,
* η εκπόνηση της μεταπτυχιακής διπλωματικής εργασίας αποτελεί υποχρεωτική απαίτηση του προγράμματος σπουδών που παρακολουθεί και ο/η φοιτητής/τρια έχει αποτύχει να υπερασπισθεί επιτυχώς την εν λόγω εργασία για δεύτερη φορά,
* δεν έχει εγγραφεί σε μαθήματα για δύο συνεχόμενα εξάμηνα και έγγραφες προσπάθειες επικοινωνίας μαζί του/της από μέρους του Πανεπιστημίου δεν αποδίδουν.

# Κανόνες Φοίτησησ και Ακαδημαϊκή Δεοντολογία

Οι προπτυχιακοί και μεταπτυχιακοί φοιτητές του Τμήματος Νομικής δεσμεύονται, από την ημέρα της εγγραφής τους τόσο από τους γενικούς Κανόνες Φοίτησης του Πανεπιστημίου όσο και από τους τυχόν συμπληρωματικούς Κανόνες που έχει θεσπίσει το Τμήμα. Αναμένεται επίσης από τους φοιτητές ο πλήρης σεβασμός των κανόνων φοίτησης, των κανόνων που τίθενται στο κάθε μάθημα από τον διδάσκοντα (όπως αυτοί καταγράφονται στο οικείο syllabus) αλλά και εν γένει των αρχών της ακαδημαϊκής δεοντολογίας.

Για έναν ακαδημαϊκό πολίτη, όπως οι φοιτητές του Πανεπιστημίου Κύπρου, αυτό θα έπρεπε να είναι αυτονόητο. Για έναν νομικό, ο οποίος θα κληθεί αφενός μεν να εφαρμόσει και επιβάλλει κανόνες αφετέρου δε να συμμορφωθεί ο ίδιος με αυστηρούς κανόνες επαγγελματικής δεοντολογίας (professional ethics), ο απόλυτος σεβασμός της ακαδημαϊκής δεοντολογίας αποτελεί θεμέλιο της παιδείας του και η παράβαση θα οδηγήσει σε αυστηρό πειθαρχικό έλεγχο.

## Κανόνες Παρακολούθησης Μαθημάτων

Το ακαδημαϊκό έτος αποτελείται από δύο εξάμηνα: το χειμερινό ακαδημαϊκό εξάμηνο (Σεπτέμβρη-Δεκέμβρη) και το εαρινό ακαδημαϊκό εξάμηνο (Γενάρης-Μάης).

Η φοίτηση και η παρακολούθηση μαθημάτων για μεταπτυχιακούς φοιτητές είναι υποχρεωτική.

Η προσέλευση στα μαθήματα βεβαιώνεται με την υπογραφή των φοιτητών σε ειδικό φύλλο παρακολούθησης των μαθημάτων. Αδικαιολόγητη απουσία από τρία μαθήματα συνεπάγεται αυτόματη μείωση 0.5 βαθμού. Αδικαιολόγητη απουσία από τέσσερα μαθήματα συνεπάγεται αυτόματη μείωση 0.5 βαθμού. Αδικαιολόγητη απουσία από 5 ή περισσότερα μαθήματα συνεπάγεται αποτυχία στο μάθημα.

Αδικαιολόγητη θεωρείται η απουσία που δεν οφείλεται σε σοβαρούς προσωπικούς ή επαγγελματικούς λόγους ή σε λόγους υγείας. Η επίκληση τέτοιων λόγων θα πρέπει να τεκμηριώνεται το ταχύτερο δυνατόν.

## Πειθαρχικοί Κανόνες Φοίτησης

Ο πειθαρχικός έλεγχος ασκείται σε πρώτο βαθμό από την Επιτροπή Πειθαρχικού Ελέγχου. Οι αποφάσεις της Επιτροπής Πειθαρχικού Ελέγχου υπόκεινται σε αναθεώρηση από τη Σύγκλητο, ως δευτεροβάθμιο όργανο.

### Πειθαρχικά Παραπτώματα

#### Σοβαρά παραπτώματα

**Σοβαρά παραπτώματα** θεωρούνται τα ακόλουθα:

1. Αδικήματα λογοκλοπής και συμπαιγνίας που σχετίζονται με εξετάσεις\* ή γραπτές εργασίες\*\*.
2. Πλαστογράφηση πτυχίων, διπλωμάτων, πιστοποιητικών και γενικά πανεπιστημιακών εγγράφων, ή παραποίηση αρχείων.
3. Κλοπή, κατάχρηση ή σοβαρή αμέλεια στη διαχείριση Ταμείων ή περιουσίας οποιουδήποτε είδους του Πανεπιστημίου.
4. Πρόκληση ταραχών ή ανάρμοστη συμπεριφορά που προκαλεί σοβαρή ζημιά στα κτίρια, τις εγκαταστάσεις ή την περιουσία του Πανεπιστημίου.
5. Ανάρμοστη συμπεριφορά εντός του Πανεπιστημιακού χώρου.
6. Ανάρμοστη συμπεριφορά σε κλινικούς χώρους ή σε άλλους χώρους τους οποίους οι φοιτητές επισκέπτονται υπό την ιδιότητα τους ως φοιτητές του Πανεπιστημίου Κύπρου.
7. Αδικήματα του κοινού Ποινικού Δικαίου όταν αυτά σχετίζονται άμεσα με το Πανεπιστήμιο.
8. Παραβιάσεις των κανόνων ασφαλείας και οδικής κυκλοφορίας εντός του Πανεπιστημίου.
9. Παραβιάσεις των κανόνων ασφαλείας για τον ηλεκτρονικό εξοπλισμό του Πανεπιστημίου, ή ανατροπή της ομαλής λειτουργίας του.
10. Παραβιάσεις της νομοθεσίας για Διασφάλιση Προσωπικών Δεδομένων.
11. Φωτοτύπηση πέραν του επιτρεπτού ορίου από τον Νόμο.

\* Σε σχέση με τα ***αδικήματα******ακαδημαϊκής λογοκλοπής και συμπαιγνίας σε εξετάσεις***, πρέπει να σημειωθούν τα ακόλουθα:

* Η «λογοκλοπή και συμπαιγνία σε εξετάσεις» ορίζεται ως η μη αυτοπρόσωπη, αυτοδύναμη και ανεξάρτητη εκπλήρωση διαδικασίας αξιολόγησης που έχει καθοριστεί από τον διδάσκοντα δια της μεθόδου των εξετάσεων.
* Το αδίκημα της λογοκλοπής και συμπαιγνίας σε εξετάσεις περιλαμβάνει την κατά τη διάρκεια εξετάσεων χρήση κάθε μορφής αντιγραφής, την μη επιτρεπόμενη συνεργασία με τρίτους και τη χρησιμοποίηση βοηθημάτων ή/και σημειώσεων που δεν εγκρίθηκαν εκ των προτέρων από το διδάσκοντα. Επίσης, περιλαμβάνεται η πλαστοπροσωπία δια μέσω της οποίας άλλο άτομο αναλαμβάνει να διεκπεραιώσει τις υποχρεώσεις που προκύπτουν από την διαδικασία εξέτασης παριστάνοντας συγκεκριμένο φοιτητή.
* Όταν χρησιμοποιούνται αποσπάσματα από δημοσιευμένα ή αδημοσίευτα έργα άλλου προσώπου πρέπει να γίνεται πλήρης αναφορά στις σχετικές πηγές. Η χρησιμοποίηση σειράς από σύντομα αποσπάσματα από διαφορετικές πηγές χωρίς οποιαδήποτε αναφορά αποτελεί εξίσου σοβαρή λογοκλοπή όπως και η αντιγραφή, χωρίς αναφορά, από μια και μόνο πηγή, ενός μεγάλου αποσπάσματος. Όταν ο φοιτητής κάμνει περίληψη των ιδεών ή της κρίσης κάποιου προσώπου πρέπει να γίνεται αναφορά του ονόματος αυτού του προσώπου στο κείμενο και ο τίτλος του σχετικού βιβλίου, άρθρου ή άλλου έργου να αναφέρεται στη βιβλιογραφία.

\*\* Σε σχέση με τα ***αδικήματα ακαδημαϊκής******λογοκλοπής και συμπαιγνίας σε γραπτές εργασίες***, πρέπει να σημειωθούν τα ακόλουθα:

* Ως «λογοκλοπή» ορίζεται η ιδιοποίηση και/ή η ενσωμάτωση σε έργο ιδεών είτε αυτολεξεί είτε δια παραφράσεως, αποσπασμάτων ή/και μεμονωμένων φράσεων έργου άλλου προσώπου χωρίς αναφορά της σχετικής πηγής ή με παραπλανητική ή ανεπαρκή αναφορά στην πρωτογενή πηγή.
* Η λογοκλοπή διαπράττεται, όταν πνευματική εργασία άλλου ατόμου δημοσιεύεται είτε παραδίδεται υπό μορφή εργασίας σε έντυπη ή/και ηλεκτρονική μορφή, προκειμένης της εκπληρώσεως των υποχρεώσεων που έχει αναλάβει ο φοιτητής στο πλαίσιο της διαδικασίας αξιολόγησης. Καλύπτει επίσης και περιπτώσεις διακίνησης πανεπιστημιακών σημειώσεων άνευ αδείας του δημιουργού και του διδάσκοντος.
* Ως «συμπαιγνία» ορίζεται η υποβολή και παρουσίαση εργασιών ως προϊόντων αποκλειστικά ατομικής εργασίας εξολοκλήρου αποπερατωμένης από φοιτητή, ενώ έχουν εκπονηθεί σε συνεργασία με άλλους φοιτητές. Επίσης, συμπαιγνία στοιχειοθετείται όταν φοιτητής στο πλαίσιο εκπλήρωσης υποχρεώσεων που έχει αναλάβει για ορισμένη διαδικασία αξιολόγησης, επανυποβάλει εργασία είτε εξολοκλήρου είτε εν μέρει που εκπονήθηκε για τις ανάγκες άλλης διαδικασίας αξιολόγησης από τον ίδιο το φοιτητή.

#### Σοβαρά Ή Μικρά παραπτώματα

**Σοβαρά ή μικρά παραπτώματα** δύνανται να αποτελούν, κατά την κρίση των αρμοδίων οργάνων, οποιεσδήποτε παραβάσεις Νόμων, Κανονισμών, Κανόνων και Εγκυκλίων του Πανεπιστημίου, και εν γένει της Πανεπιστημιακής Δεοντολογίας.

#### Μικρά παραπτώματα

**Μικρά παραπτώματα** μπορούν να θεωρηθούν (πέραν των αναφερόμενων ανωτέρω) και όσα δεν εμπίπτουν στον ορισμό των σοβαρών παραπτωμάτων.

### Διαδικασία Εξέτασης Πειθαρχικών Παραπτωμάτων

#### Διαδικασία για Μικρά παραπτώματα

Ο πειθαρχικά ελεγχόμενος πληροφορείται γραπτώς το παράπτωμα για το οποίο κατηγορείται και έχει το δικαίωμα να υπερασπισθεί τον εαυτό του ενώπιον της Πειθαρχικής Επιτροπής. Σε περίπτωση που ο πειθαρχικά ελεγχόμενος παραδεχθεί ενοχή ή η ενοχή του αποδειχθεί από τη διαδικασία, η Πειθαρχική Επιτροπή επιβάλλει ποινή.

Η ποινή αυτή κοινοποιείται γραπτώς στον Προϊστάμενο Υπηρεσίας Σπουδών και Φοιτητικής Μέριμνας ώστε να ενημερωθεί ο φάκελος του φοιτητή. Επίσης, η Πειθαρχική Επιτροπή κοινοποιεί την απόφασή της προς το φοιτητή εντός επτά εργάσιμων ημερών και ο φοιτητής δικαιούται να υποβάλει αιτιολογημένη έφεση προς την Πειθαρχική Επιτροπή εντός δέκα εργάσιμων ημερών από την κοινοποίηση της ποινής προς το φοιτητή.

#### Διαδικασία για Σοβαρά παραπτώματα

Ο πειθαρχικά ελεγχόμενος πληροφορείται γραπτώς το παράπτωμα για το οποίο κατηγορείται και δικαιούται να υπερασπισθεί τον εαυτό του ενώπιον της Πειθαρχικής Επιτροπής. Μετά τη συλλογή των στοιχείων, η Πειθαρχική Επιτροπή καλεί σε απολογία τον κατηγορούμενο εντός εύλογου χρονικού διαστήματος, αλλά όχι νωρίτερα από 15 εργάσιμες ημέρες ή αργότερα από 30 εργάσιμες ημέρες.

Ο πειθαρχικά ελεγχόμενος φοιτητής μπορεί να ζητήσει την αντικατάσταση μέλους ή μελών της Επιτροπής, μέσω γραπτής επιστολής του προς τη Σύγκλητο, παραθέτοντας τους λόγους. Η Σύγκλητος αποφασίζει τελεσιδίκως επί του αιτήματος του πειθαρχικά ελεγχόμενου φοιτητή.

Κατά την απολογία του ενώπιον της Πειθαρχικής Επιτροπής, ο πειθαρχικά ελεγχόμενος διατηρεί το δικαίωμα να συνοδεύεται από τον Ακαδημαϊκό του Σύμβουλο, ή άλλο φοιτητή ο οποίος μπορεί να υπερασπίσει τον φοιτητή. Παράλληλα, ο πειθαρχικά ελεγχόμενος δύναται να καλέσει μάρτυρες προς υπεράσπισή του, τα ονόματα των οποίων πρέπει να έχουν κοινοποιηθεί στον Πρόεδρο της Πειθαρχικής Επιτροπής πριν από την έναρξη της ακρόασης. Αμφότερα τα μέρη της διαδικασίας (ήτοι Πειθαρχική Επιτροπή και πειθαρχικά ελεγχόμενος) διατηρούν το δικαίωμα να χρησιμοποιούν Νομικούς Συμβούλους, οι οποίοι μπορούν να παραστούν στην ακρόαση.

Η Επιτροπή κοινοποιεί γραπτώς τις αποφάσεις της προς τον κατηγορούμενο φοιτητή μέσα σε επτά εργάσιμες ημέρες. Η ποινή κοινοποιείται επίσης στον Προϊστάμενο της Υπηρεσίας Σπουδών και Φοιτητικής Μέριμνας ώστε να ενημερωθεί ο φάκελος του φοιτητή.

Ο πειθαρχικά ελεγχόμενος φοιτητής δικαιούται να υποβάλει αιτιολογημένη έφεση γραπτώς προς τη Σύγκλητο κατά της απόφασης της Πειθαρχικής Επιτροπής εντός δέκα εργάσιμων ημερών από την κοινοποίηση της απόφασης προς το φοιτητή.

### Ποινές Πειθαρχικών Παραπτωμάτων

Οι ποινές για σοβαρά παραπτώματα είναι:

1. Γραπτή Επίπληξη.
2. Βαθμολογικές ποινές για παραπτώματα σχετιζόμενα με εξετάσεις ή εργασίες.
3. Υποχρέωση άμισθης προσφοράς εργασίας κοινωνικής φύσης μέσα στο Πανεπιστήμιο.
4. Αναστολή δικαιωμάτων/προνομίων πλην εκείνων που επηρεάζουν τη μάθηση.
5. Επιβολή προστίμου προς μερική ή ολική αποζημίωση, για παραπτώματα σχετιζόμενα με ζημιές που προκλήθηκαν στα Κτίρια ή τον εξοπλισμό του Πανεπιστημίου.
6. Αποβολή από το Πανεπιστήμιο για περίοδο ενός ή δύο εξαμήνων η οποία δεν θα προσμετράται στα εξάμηνα φοίτησης.
7. Εξαίρεση από συμμετοχή σε Συγκλητικές επιτροπές του Πανεπιστημίου.
8. Διαγραφή από το Πανεπιστήμιο.
9. Οποιοσδήποτε συνδυασμός των παραπάνω ποινών.

Οποιαδήποτε παραβίαση των κανόνων αποτελεί παράπτωμα. Η μη συμμόρφωση με ποινή αποτελεί πειθαρχικό παράπτωμα. Φοιτητές οι οποίοι δεν έχουν εκπληρώσει κάποια ποινή που τους έχει επιβληθεί δεν παίρνουν πτυχίο.

## ΔΙαδικασία παραπονων

Σε περίπτωση παραπτώματος μέλους του ακαδημαϊκού προσωπικού, ο/η θιγόμενος/η μπορεί πρώτα να υποβάλει παράπονο στον ακαδημαϊκό σύμβουλο του/της, ο οποίος θα καταβάλει κάθε δυνατή προσπάθεια για την επίλυση του θέματος εντός μιας εβδομάδας. Εάν το ζήτημα επείγει ή σχετίζεται με τη συμπεριφορά του ακαδημαϊκού συμβούλου, ή ο ακαδημαϊκός σύμβουλος αδυνατεί να επιλύσει το ζήτημα, ή ο/η θιγόμενος/η δεν είναι ικανοποιημένος/η με τη διευθέτηση του θέματος από τον ακαδημαϊκό σύμβουλο, ο/η θιγόμενος/η μπορεί να υποβάλει παράπονο με επιστολή στην Επιτροπή Μεταπτυχιακών Σπουδών του Τμήματος, στην οποία θα καταγράφεται λεπτομερώς το θέμα και θα ζητείται συγκεκριμένη λύση.

Η Επιτροπή οφείλει να απαντήσει στην επιστολή εντός ενός μήνα από την παραλαβή της, τεκμηριώνοντας τα ευρήματα και την απόφασή της. Η απόφαση της Επιτροπής απευθύνεται στον Πρόεδρο του Τμήματος και στα ενδιαφερόμενα μέρη. Ο Πρόεδρος είναι υπεύθυνος για την εφαρμογή της απόφασης.

Η απόφαση της Επιτροπής μπορεί, μεταξύ άλλων, να εισηγείται:

1. Μέτρα συμφιλίωσης,
2. Επίπληξη του μέλους του ακαδημαϊκού προσωπικού,
3. Έναρξη πειθαρχικών διαδικασιών για οποιοδήποτε από τα εμπλεκόμενα μέρη,
4. Αλλαγή του ακαδημαϊκού συμβούλου ή του επιβλέποντα, εάν είναι δυνατό.

Εάν η καταγγελία αφορά σε μέλος της Επιτροπής, το μέλος αυτό δεν λαμβάνει μέρος στη διαδικασία και αντικαθίσταται από τον Πρόεδρο του Τμήματος. Στην περίπτωση που αυτό δεν είναι δυνατό, αντικαθίσταται από μέλος του προσωπικού το οποίο ορίζεται από το Συμβούλιο του Τμήματος.

# Φοιτητική Ζωή και Υπηρεσίες

## Κέντρο Πληροφόρησης – Βιβλιοθήκη «Στέλιος Ιωάννου»

Ως μεταπτυχιακοί φοιτητές, αναμένεται από εσάς να χρησιμοποιείται στο έπακρο τις εγκαταστάσεις της Βιβλιοθήκης του Πανεπιστημίου. Βεβαιωθείτε, λοιπόν, ότι έχετε εξοικειωθεί με τις εγκαταστάσεις, τις πηγές και τους κανονισμούς της Βιβλιοθήκης. Για περισσότερες πληροφορίες επισκεφθείτε την ιστοσελίδα <http://library.ucy.ac.cy/el>.

Το Σεπτέμβρη του 2018, αναμένεται η λειτουργία του Κέντρου Πληροφόρησης – Βιβλιοθήκης «Στέλιος Ιωάννου». Με τη λειτουργία της, τα 400.000 περίπου βιβλία και έντυπα περιοδικά που διαθέτει το Πανεπιστήμιο Κύπρου θα μεταφερθούν στη νέα Βιβλιοθήκη, καθώς μέχρι πρότινος φυλάσσονταν σε έξι διαφορετικά σημεία (Κεντρική Βιβλιοθήκη, Βιβλιοθήκη Περιοδικών, Αρχαιολογική Συλλογή, Τουρκολογική Συλλογή, Παράρτημα Λεωφόρου Λάρνακος, Κλειστό Βιβλιοστάσιο Στροβόλου).

Η Βιβλιοθήκη διαθέτει αναγνωστήρια, κουβούκλια για ομαδική μελέτη, σταθμούς εργασίας για πρόσβαση στις ηλεκτρονικές πηγές, υπηρεσία δανεισμού και φωτοτυπικές μηχανές για αναπαραγωγή υλικού, σύμφωνα πάντοτε με το νόμο περί πνευματικών δικαιωμάτων.

Για τα ωράρια λειτουργίας της Βιβλιοθήκης, επισκεφθείτε την ιστοσελίδα <http://library.ucy.ac.cy/general_info/geninf_hours_gr.htm>.

### 1. Πηγές Πληροφόρησης

Η Βιβλιοθήκη διαθέτει ένα μεγάλο αριθμό πληροφοριακών πηγών σε διάφορες μορφές.

#### Βιβλία

Η Βιβλιοθήκη διαθέτει 300.000 τόμους βιβλίων και έντυπων περιοδικών. Μπορείτε να χρησιμοποιήστε τον ηλεκτρονικό κατάλογο για να τους αναζητήσετε.

#### Ηλεκτρονικά Βιβλία

Η συλλογή παρέχει πρόσβαση σε 40.500 ηλεκτρονικά βιβλία, και είναι πρσβάσιμη από την ιστοσελίδα της Βιβλιοθήκης. Μέρος της συλλογής είναι επίσης προσβάσιμο μέσω του Καταλόγου της Βιβλιοθήκης. Όλοι οι χρήστες που βρίσκονται εντός του Πανεπιστημιακού δικτύου έχουν δικαίωμα πρόσβασης στην εν λόγω συλλογή.

#### Βάσεις Δεδομένων

Μέσα από την ιστοσελίδα της Βιβλιοθήκης παρέχεται πρόσβαση σε 173 βάσεις βιβλιογραφικών πληροφοριών, συλλογές πλήρους κειμένου κ.ά. Οι βάσεις δεδομένων παρέχουν τη δυνατότητα μέσα από ένα σύνολο περιοδικών να εντοπίσετε άρθρα για μια θεματική επιστημονική ενότητα. Οι διαθέσιμες βάσεις δεδομένων καταγράφονται στην ιστοσελίδα της Βιβλιοθήκης <http://library.ucy.ac.cy/electronic_services/dbase_all_gr.htm>, και είναι ταξιθετημένες σε αλφαβητικό και θεματικό ευρετήριο. Όλοι οι χρήστες που βρίσκονται εντός του Πανεπιστημιακού δικτύου έχουν δικαίωμα πρόσβασης.

Για περισσότερες πληροφορίες σχετικά με την αναζήτηση άρθρων, επισκεφθείτε το σύνδεσμο <http://library.ucy.ac.cy/per-page-files/services/library-guides/article_search.pdf>.

#### Περιοδικά

Τα περιοδικά αποτελούν σημαντική πηγή πληροφοριών, καθώς περιέχουν πρόσφατες έρευνες, τάσεις και σκέψεις. Τα περιοδικά εκδίδονται σε έντυπη και/ή σε ηλεκτρονική μορφή:

* *Έντυπα Περιοδικά:*

Το Πανεπιστήμιο διαθέτει 6.500 τίτλους έντυπων περιοδικών, ξενόγλωσσων και ελληνικών, τους οποίους μπορείτε να τα αναζητήσετε μέσα από τον Κατάλογο της Βιβλιοθήκης.

* *Ηλεκτρονικά Περιοδικά:*

Μέσα από την ιστοσελίδα της Βιβλιοθήκης παρέχεται πρόσβαση σε 30.000 τίτλους ηλεκτρονικών περιοδικών. Δικαίωμα πρόσβασης στη συλλογή έχουν οι χρήστες που βρίσκονται εντός του Πανεπιστημιακού δικτύου.

#### Ψηφιακές Συλλογές «ΛΗΚΥΘΟΣ»

Οι ψηφιακές συλλογές ΛΗΚΥΘΟΣ (Λημματολόγιο Ηλεκτρονικών Κυπριακών Θεματικά Οργανωμένων Συλλογών) φιλοξενούν ψηφιοποιημένο αρχειακό υλικό (έντυπο, ηχητικό, φωτογραφικό, τηλεοπτικό) και αποσκοπούν στη διάσωση και διάθεση σπάνιου υλικού, προς όλους τους χρήστες της ακαδημαϊκής κοινότητας αλλά και της ευρύτερης κοινωνίας. Είναι προσβάσιμες από την ιστοσελίδα της Βιβλιοθήκης.

#### Υλικό Αναφοράς

Εκτός από τις ηλεκτρονικές συλλογές αναφοράς, διατίθεται, επίσης, για χρήση εντός της βιβλιοθήκης, έντυπο υλικό αναφοράς, όπως εγκυκλοπαίδειες, λεξικά, κ.ά. Το υλικό αυτό μπορείτε να το αναζητήσετε μέσα από τον κατάλογο της Βιβλιοθήκης.

#### Οπτικοακουστικό Υλικό

Το οπτικοακουστικό υλικό περιλαμβάνει CD, DVD, χάρτες, κασέτες ήχου, κ.ά., καθώς και τον κατάλληλο εξοπλισμό για εκπαιδευτική και ερευνητική χρήση αυτού του υλικού. Αριθμεί 9.000 τίτλους και μπορείτε να τους αναζητήσετε μέσα από τον ηλεκτρονικό κατάλογο, αλλά και συγκεντρωτικά μέσα από την ιστοσελίδα της Βιβλιοθήκης.

### 2. Υπηρεσίες Χρηστών

#### Χρήση Βιβλιοθήκης

Όλα τα μέλη της πανεπιστημιακής κοινότητας (φοιτητές, ερευνητές, ακαδημαϊκό και διοικητικό προσωπικό), αλλά και εξωτερικοί χρήστες, μπρούν να χρησιμοποιούν τη Βιβλιοθήκη του Πανεπιστημίου Κύπρου.

#### Υπηρεσία Δανεισμού

Η υπηρεσία δανεισμού διαχειρίζεται τη διαθεσιμότητα του υλικού της Βιβλιοθήκης: δανεισμό, ανανέωση, επιστροφή, κρατήσεις, ανακλήσεις, χειρισμό ερωτήσεων σχετικών με την κυκλοφορία υλικού και διαχείριση οφειλών χρηστών.

Όλοι οι χρήστες μέλη του Πανεπιστημίου ή εξωτερικοί χρήστες, που αποκτούν ταυτότητα Βιβλιοθήκης έχουν δικαίωμα δανεισμού. Η ταυτότητα Βιβλιοθήκης είναι αυστηρά προσωπική.

Ο αριθμός των βιβλίων ή άλλο υλικό που μπορείτε να έχετε ταυτόχρονα δανεισμένα στο όνομά σας, και η διάρκεια δανεισμού ανά τεκμήριο είναι:

|  |  |  |
| --- | --- | --- |
| Κατηγορία μελών | Μέγιστος αρ. τεκμηρίων | Διάρκεια δανεισμού ανά τεκμήριο |
| Ακαδημαϊκό/Διδακτικό Προσωπικό,  Εξωτερικοί Επιστημονικοί Συνεργάτες | 30 | 6 μήνες (180 μέρες) |
| Διοικητικό προσωπικό | 15 | 6 μήνες (180 μέρες) |
| Διδακτορικοί φοιτητές | 30 | 6 μήνες (180 μέρες) |
| Μεταπτυχιακοί φοιτητές | 20 | 21 μέρες |
| Προπτυχιακοί φοιτητές | 15 | 21 μέρες |
| Εξωτερικά μέλη | 7 | 21 μέρες |

Η ληξιπρόθεσμη επιστροφή δανεισμένου υλικού συνεπάγεται επιβολή προστίμου και στέρηση του δικαιώματος δανεισμού και ανανέωσης μέχρι την εξόφλησή του.

#### Συλλογή περιορισμένου δανεισμού

Στη Συλλογή Περιορισμένου Δανεισμού συγκεντρώνεται υλικό υψηλής ζήτησης, το οποίο μεταφέρεται προσωρινά από την κύρια συλλογή της βιβλιοθήκης. Σκοπός της Συλλογής είναι η εύκολη πρόσβαση σε όσο το δυνατό μεγαλύτερο αριθμό φοιτητών σε υλικό που η χρήση του είναι σημαντική για τις ανάγκες των μαθημάτων του τρέχοντος ακαδημαϊκού εξαμήνου.

Περιέχει μονογραφίες, ανάτυπα, σημειώσεις καθηγητών κ.ά. που οι διδάσκοντες έχουν ορίσει για τις εκπαιδευτικές ανάγκες του τρέχοντος εξαμήνου. Τα βιβλία της Συλλογής δανείζονται για:

* δύο ώρες για χρήση εντός της Βιβλιοθήκης. Ο δανεισμός μπορεί να γίνει καθ' όλη τη διάρκεια της ημέρας που η Βιβλιοθήκη είναι ανοικτή.
* ένα βράδυ εκτός Βιβλιοθήκης. Ο δανεισμός μπορεί να γίνει Δευτέρα-Παρασκευή μεταξύ των ωρών 17:00-20:00. Τα βιβλία πρέπει να επιστραφούν μέχρι τις 09:00 την επόμενη εργάσιμη μέρα του δανεισμού (εξαιρείται το Σάββατο).
* Οι σημειώσεις καθηγητών δεν δανείζονται, ενώ για τα βιβλία / άλλο υλικό δεν μπορεί να γίνει ανανέωση, κράτηση ή ανάκληση.

#### Υπηρεσία Διαδανεισμού

Η Βιβλιοθήκη συνεργάζεται με διεθνή δίκτυα διαδανεισμού (Δίκτυο Διαδανεισμού Ελληνικών Ακαδημαϊκών Βιβλιοθηκών, δίκτυο διαδανεισμού άρθρων Εθνικού Κέντρου Τεκμηρίωσης, Γερμανικό Δίκτυο SUBITO, Βρετανική Βιβλιοθήκη, Γαλλικό INIST κ.ά.) και εξασφαλίζει τη διαθεσιμότητα βιβλίων και άρθρων περιοδικών, που δεν περιλαμβάνονται στη συλλογή της. Στο πλαίσιο αυτής της συνεργασίας, αποστέλλονται άρθρα και βιβλία από τη Βιβλιοθήκη σε άλλες βιβλιοθήκες εντός και εκτός Κύπρου.

#### Υπηρεσίες για Ατομα με Προβλήματα Ορασης

Στην Κεντρική Βιβλιοθήκη λειτουργεί ειδικά προσαρμοσμένος σταθμός εργασίας για μη βλέποντες και διατίθεται μία κινητή συσκευή μεγέθυνσης κειμένου για άτομα με περιορισμένη όραση. Ο σταθμός είναι εφοδιασμένος με κατάλληλο λογισμικό και συσκευές, και επιτρέπει τη χρήση της ψηφιακής βιβλιοθήκης χωρίς τη μεσολάβηση βλεπόντων.

Η Βιβλιοθήκη, σε συνεργασία με τους διδάσκοντες και με τη Σχολή Τυφλών, δημιουργεί κατά περίπτωση το ψηφιακό υλικό των μαθημάτων, που απαιτείται για την απρόσκοπτη φοίτηση των τυφλών φοιτητών.

Για περισσότερες πληροφορίες δείτε το σχετικό έντυπο «Υπηρεσίες για Φοιτητές με Προβλήματα Όρασης» (διαθέσιμο στο <http://library.ucy.ac.cy/per-page-files/services/blind/blind_student_arial14.pdf>) και/ή επικοινωνήστε στα τηλ. 22892088 και 22892045.

### 3. Εκπαιδευτικά Σεμινάρια

Η Βιβλιοθήκη διοργανώνει εκπαιδευτικά σεμινάρια, για να ενημερώσει τους χρήστες της για τις συλλογές, τις πηγές και τις υπηρεσίες που παρέχει και για να τους βοηθήσει να αναπτύξουν πληροφοριακές δεξιότητες για γρήγορη και αποτελεσματική ικανοποίηση των πληροφοριακών τους αναγκών.

### 4. Ρωτήστε τον Βιβλιοθηκονόμο

Εάν χρειάζεστε βοήθεια για να εντοπίσετε πληροφορίες για τις ερευνητικές σας ανάγκες ή δεν γνωρίζετε πως να αρχίσετε την έρευνα σας, μπορείτε να ρωτήσετε τον βιβλιοθηκονόμο.

Οι Bιβλιοθηκονόμοι της βιβλιοθήκης είναι στη διάθεση σας για να σας βοηθήσουν. Απλά επιλέξτε τον τρόπο επικοινωνίας που ταιριάζει στις ερευνητικές σας ανάγκες και επικοινωνήστε άμεσα με τον Βιβλιοθηκονόμο για γρήγορα και σύντομα ερωτήματα, χρησιμοποιώντας την υπηρεσία Στιγμιαίας Ηλεκτρονικής Συνομιλίας AskLive (<http://library.ucy.ac.cy/el/services/ask-a-librarian/asklive>).

Για ερωτήματα που απαιτούν σε βάθος έρευνα επικοινωνήστε με την υπηρεσία Ρωτήστε τον Βιβλιοθηκονόμο με Προσωπική Συνάντηση (<http://library.ucy.ac.cy/el/services/ask-a-librarian/personal-meeting>).

## Υπηρεσία Σπουδών και Φοιτητικής Μέριμνας

Η Υπηρεσία Σπουδών και Φοιτητικής Μέριμνας (YΣΦM), προσφέρει σημαντικές υπηρεσίες που αφορούν στα θέματα σπουδών, σταδιοδρομίας, προσωπικής καθοδήγησης, κοινωνικής, ψυχολογικής και οικονομικής στήριξης, στέγασης, φοιτητικών δραστηριοτήτων κ.ά. Επιπρόσθετα, η ΥΣΦΜ βοηθά τους φοιτητές στην ανάπτυξη ομαδικών δραστηριοτήτων και παρέχει ενημέρωση και βοήθεια σε θέματα που αφορούν τη ζωή τους στο Πανεπιστήμιο, όπως η στέγαση, η σίτιση, οι υποτροφίες και τα οικονομικά βοηθήματα.

Ο Τομέας Φοιτητικής Μέριμνας (ΤΦΜ) της ΥΣΦΜ, απαρτίζεται από το Γραφείο Στέγασης, το Γραφείο Κοινωνικής Στήριξης και το Γραφείο Φοιτητικής Ζωής. Στόχος του ΤΦΜ είναι η προσωπική και κοινωνική ευημερία και ανάπτυξη του φοιτητή, μέσα από δομές στήριξης, την απόκτηση εμπειριών και δεξιοτήτων και την ανάπτυξη κουλτούρας κοινωνικής συνοχής, αλληλεγγύης, και προσφοράς. Ο στόχος αυτός επιτυγχάνεται μέσα από τις υπηρεσίες και τις δραστηριότητες των Γραφείων του Τομέα όπως η οικονομική ενίσχυση φοιτητών, κοινωνική στήριξη και ένταξη, σίτιση και στέγαση, διοργάνωση κοινωνικών εκδηλώσεων, ο εθελοντισμός, κ.ά.

Για περισσότερες πληροφορίες επισκεφθείτε την ιστοσελίδα της ΥΣΦΜ <http://www.ucy.ac.cy/fmweb/el/>.

### 1. Γραφείο Στέγασης

Το Σεπτέμβριο 2003, λειτούργησε η Φοιτητική Εστία του ΠΚ, δυναμικότητας 208 δωματίων, έχοντας ως κύρια αποστολή την παροχή ενός ασφαλούς, υγιεινού και ευχάριστου χώρου διαμονής, ο οποίος μπορεί να συμβάλει στην προσωπική ευημερία και κοινωνική ανάπτυξη του φοιτητή, και ενσωμάτωση του στο περιβάλλον του ΠΚ. Κύριος στόχος του Γραφείου Στέγασης, της ΥΣΦΜ, το οποίο έχει την ευθύνη διαχείρισης της Φοιτητικής Εστίας, είναι η λειτουργία της στη βάση μιας μικρής κοινότητας. H αποστολή και ο στόχος του Γραφείου Στέγασης, επιτυγχάνονται κυρίως μέσα από την αποτελεσματική διαχείριση των χώρων διαμονής και τη διοργάνωση εκδηλώσεων και προγραμμάτων, που στοχεύουν στην ενημέρωση, ευημερία, ψυχαγωγία και κοινωνική ανάπτυξη των φοιτητών.

### 2. Γραφείο Κοινωνικής Στήριξης

Σκοπός του Γραφείου Κοινωνικής Στήριξης είναι να παρέχει όσο το δυνατό καλύτερη και αποτελεσματικότερη στήριξη σε φοιτητές με αναπηρίες και προβλήματα υγείας, ώστε να διασφαλίζεται ίση πρόσβαση στις ακαδημαϊκές τους υποχρεώσεις, λαμβάνοντας πάντοτε υπόψη α) την εκάστοτε σε ισχύ σχετική νομοθεσία για αγωγή και εκπαίδευση παιδιών με ειδικές ανάγκες, β) το διαθέσιμο κονδύλι στήριξης και γ) συνήθεις πρακτικές που ακολουθούν άλλες χώρες. Επίσης καταβάλλεται ιδιαίτερη προσπάθεια για βελτίωση της πρόσβασης όλων των φοιτητών στους χώρους του Πανεπιστημίου. Η αντιμετώπιση των δυσκολιών των φοιτητών επιτυγχάνεται σε συνεργασία με την αρμόδια Επιτροπή Φοιτητικής Μέριμνας του Πανεπιστημίου, με τους Υπεύθυνους Ακαδημαϊκούς Στήριξης των Τμημάτων, τους διδάσκοντες Ακαδημαϊκούς, τις Διοικητικές Υπηρεσίες του Πανεπιστημίου Κύπρου, καθώς και άλλες Κρατικές Υπηρεσίες και Οργανώσεις.

#### Στήριξη φοιτητών με αναπηρίες και προβλήματα υγείας

Φοιτητές με αναπηρίες και προβλήματα υγείας επικοινωνούν με τη Λειτουργό του Γραφείου Κοινωνικής Στήριξης για δήλωση των δυσκολιών τους, ή συμπληρώνοντας και αποστέλλοντας το σχετικό έντυπο δήλωσης δυσκολιών. Ένα μεγάλο μέρος των φοιτητών με αναπηρίες και προβλήματα υγείας εντοπίζονται μέσω διαφόρων άλλων διαδικασιών όπως:

* τη διαδικασία εισδοχής φοιτητών με τα ειδικά κριτήρια,
* τη συμπλήρωση του εντύπου εγγραφής, (εάν ο φοιτητής δηλώσει τη δυσκολία του),
* την παραπομπή του από τους διδάσκοντες του,
* την παραπομπή του από εξωτερικούς φορείς, Σωματεία, Συνδέσμους κ.λ.π.

Αφού εντοπιστεί ο φοιτητής με αναπηρία ή πρόβλημα υγείας καθορίζεται προσωπική συνάντηση με την Λειτουργό του Γραφείου Κοινωνικής Στήριξης. Κατά τη συνάντηση θα συζητηθούν και θα καταγραφούν οι δυσκολίες που αντιμετωπίζει ο φοιτητής και οι ακαδημαϊκές διευκολύνσεις που πιθανόν να χρειαστεί.

Ο φοιτητής θα πρέπει να προσκομίσει όλες τις ιατρικές βεβαιώσεις, αξιολογήσεις και εισηγήσεις που κατέχει σύμφωνα με το έντυπο «Τεκμηρίωση Αναπηρίας» και οποιεσδήποτε εισηγήσεις για διευκολύνσεις από την Επαρχιακή Επιτροπή Ειδικής Αγωγής και Εκπαίδευσης του Υπουργείου Παιδείας και Πολιτισμού ή του αντίστοιχου φορέα της χώρας από την οποία προέρχονται. Στη συνέχεια συμπληρώνεται από την αρμόδια Λειτουργό του Γραφείου Κοινωνικής Στήριξης, ειδικό έντυπο με τα προσωπικά στοιχεία του φοιτητή και τις ακαδημαϊκές του ανάγκες. Ακολούθως, γίνεται αξιολόγηση των αναγκών του φοιτητή από την Επιτροπή Φοιτητικής Μέριμνας (ΕΦΜ) του Πανεπιστημίου, λαμβάνοντας υπόψη τη διεθνή πρακτική και τη σχετική νομοθεσία. Αφού ληφθεί απόφαση από την ΕΦΜ, πληροφορείται ο φοιτητής για το είδος της στήριξης που θα του παρέχει το Πανεπιστήμιο Κύπρου.

#### Κοινωνικά Προβλήματα

Σε περίπτωση κοινωνικών προβλημάτων, θα πρέπει ο φοιτητής να προσκομίσει επίσημα πιστοποιητικά που να αποδεικνύουν τα κοινωνικά προβλήματα (π.χ. Πιστοποιητικό θανάτου, έκθεση από Λειτουργό του Τμήματος Κοινωνικών Υπηρεσιών κλπ.).

#### ΟΙΚΟΝΟΜΙΚΗ ΣΤΗΡΙΞΗ ΦΟΙΤΗΤΩΝ

Φοιτητές με οικονομικές δυσκολίες μπορούν να αποταθούν για καθοδήγηση και βοήθεια στο Γραφείο Κοινωνικής Στήριξης (<http://www.ucy.ac.cy/fmweb/el/tomeas-foiththkhs-merimnas/social-support-office>).

### 3. Γραφείο Φοιτητικής Ζωής

#### Σίτιση Ελλαδιτών Φοιτητών

Κάθε εξάμηνο, η Κυπριακή Κυβέρνηση προσφέρει κουπόνια σίτισης σε όλους τους Έλληνες υπηκόους ή Έλληνες της Διασποράς ανεξάρτητα από τον τρόπο εισαγωγής τους στο Πανεπιστήμιο Κύπρου, νοουμένου ότι οι οικογένειές τους διαμένουν στο εξωτερικό και δεν τους έχει δοθεί υποτροφία από την Κυπριακή Κυβέρνηση. Οι Ελλαδίτες φοιτητές οι οποίοι πληρούν τις προϋποθέσεις που ορίζονται από το νόμο δικαιούνται δωρεάν σίτιση για όσο διάστημα διαρκούν οι σπουδές τους.

Τα ημερήσια κουπόνια σίτισης, αξίας €7,00 το ένα, πιστώνονται ηλεκτρονικά στην πανεπιστημιακή ταυτότητα του κάθε φοιτητή και μπορούν να χρησιμοποιηθούν για δωρεάν φαγητό και ποτό (μη αλκοολούχων) στα εστιατόρια/κυλικεία/περίπτερα του Πανεπιστημίου κατά τις εργάσιμες μέρες. Το συνολικό ποσό των ηλεκτρονικών κουπονιών σίτισης ορίζεται με βάση τις εργάσιμες μέρες κάθε εξαμήνου. Τα κουπόνια σίτισης μπορούν να χρησιμοποιηθούν μέχρι και την τελευταία ημέρα της εξεταστικής περιόδου κάθε εξαμήνου. Τα κουπόνια δεν δίνονται αναδρομικά για χρονικές περιόδους κατά τις οποίες ο δικαιούχος δεν τα παρέλαβε. Σημειώνεται επίσης, ότι τα κουπόνια σίτισης δεν είναι μεταβιβάσιμα και παραχωρούνται αποκλειστικά για χρήση από τους δικαιούχους. Σε περίπτωση απώλειας της φοιτητικής ταυτότητας ο δικαιούχος θα πρέπει να ενημερώσει το Γραφείο Φοιτητικής Ζωής ούτως ώστε η χρήση των κουπονιών να ανασταλεί μέχρι να επανεκδοθεί νέα φοιτητική ταυτότητα.

Τα κουπόνια σίτισης πιστώνονται ηλεκτρονικά στη φοιτητική ταυτότητα του δικαιούχου από το Γραφείο Φοιτητικής Ζωής κατά τη διάρκεια των τριών πρώτων εβδομάδων κάθε ακαδημαϊκού εξαμήνου. Σε περίπτωση που κάποιος φοιτητής δεν παραλάβει τα κουπόνια σίτισης εντός των τριών πρώτων εβδομάδων του κάθε εξαμήνου, τότε θα αφαιρείται από το συνολικό ποσό ένα κουπόνι ύψους 7,00 ευρώ για κάθε εργάσιμη μέρα που έχει περάσει από την πρώτη μέρα των μαθημάτων.

#### Βραβεία

Κάθε χρόνο χορηγοί προσφέρουν σε φοιτητές του Πανεπιστημίου Κύπρου χρηματικά βραβεία τα οποία διέπονται από διάφορα κριτήρια όπως χαμηλό οικογενειακό εισόδημα, κοινωνική προσφορά, πολιτιστική προσφορά και υψηλή ακαδημαϊκή επίδοση. Παραδείγματα τέτοιων Βραβείων είναι το Βραβείο Έλλης Παναγιώτη Mαλλή, Βραβείο Κοινωνικής Προσφοράς «Pοταριανού Oμίλου Λευκωσίας Λευκοθέα», Βραβείο Πόπης Παπαχριστοφόρου-Κυριακοπούλου, Θεμιστοκλή Δέρβη, Βραβεία Ομίλου Γυναικών Επαρχίας Κερύνειας.

#### ΠΡΟΓΡΑΜΜΑ ΕΘΕΛΟΝΤΩΝ ΦΟΙΤΗΤΩΝ (ΠΕΦ)

Αναγνωρίζοντας το ρόλο της εθελοντικής προσφοράς τόσο στην ανάπτυξη της προσωπικότητας των νέων ανθρώπων μέσα από την απόκτηση εμπειριών και νέων δεξιοτήτων, όσο και στην καλλιέργεια συλλογικής συνείδησης και κοινωνικής αλληλεγγύης, επιδιώκει ενεργά την προώθηση του εθελοντισμού ανάμεσα στους φοιτητές, μέσω της λειτουργίας του Προγράμματος Εθελοντών Φοιτητών (ΠΕΦ), το οποίο συντονίζεται από την ΥΣΦΜ. Στόχος του Προγράμματος είναι η εθελοντική συμβολή των φοιτητών σε δραστηριότητες που αφορούν υπηρεσίες, καθήκοντα και εκδηλώσεις εντός και εκτός του Πανεπιστημίου.

#### Φοιτητικοί Ομιλοι

Στο Πανεπιστήμιο Κύπρου λειτουργούν αρκετοί φοιτητικοί όμιλοι. Τέτοιοι φοιτητικοί όμιλοι που λειτουργούν στο Πανεπιστήμιο Κύπρου σήμερα είναι:

* Αρχαιολογίας
* Ελληνικής Γλώσσας και Ξένων Πολιτισμών
* Δημοσιογραφικός
* Διεθνών Φοιτητών
* Εθελοντών
* Θεατρικός
* Μουσικός «Τερψιχορία»
* Νομικής
* Ορθόδοξης και Ελληνικής Παράδοσης
* Πληροφορικής
* Περιβαλλοντικός και Φιλοζωικός
* Ξιφασκίας
* Επιτραπέζιων Παιχνιδιών
* Τέχνης
* Φωτογραφικός
* Φιλοσοφίας
* Χορευτικός
* Ψυχολογίας
* Κοινωνιολογίας και Κοινωνικής Κριτικής
* Χειροσφαίρισης

Η Συντονιστική Επιτροπή Ομίλων διοργανώνει κάθε Σεπτέμβριο (αρχές έκαστου ακαδημαϊκού έτους), στην Πανεπιστημιούπολη, Βραδιά Ομίλων κατά τη διάρκεια της οποίας οι φοιτητές έχουν την ευκαιρία να ενημερωθούν για τις ενέργειες του κάθε ομίλου και να γίνουν μέλη σε αυτούς που ανταποκρίνονται στα ενδιαφέροντα τους. Οι φοιτητές έχουν την ευκαιρία να γίνουν μέλη σε ομίλους αλλά και να ιδρύσουν νέους ομίλους καθ’ όλη τη διάρκεια της ακαδημαϊκής χρονιάς επικοινωνώντας τηλεφωνικώς ή με ηλεκτρονικό ταχυδρομείο με τη Συντονιστική Επιτροπή Ομίλων ή/και με το Γραφείο Φοιτητικής Ζωής.

#### Συνεργασία με Εξωτερικές Οργανώσεις και Φιλανθρωπικά Σωματεία

Το Γραφείο Φοιτητικής Ζωής και η Συντονιστική Επιτροπή των Ομίλων συνεργάζονται με διάφορους συνδέσμους (όπως για παράδειγμα Ραδιομαραθώνιος, Πορεία Χριστοδούλας, Σύνδεσμος Καρκινοπαθών και Φίλων κτλ.) και πραγματοποιούν μαζί τους εράνους.

## Γραφείο Ψυχολογικής Στήριξης

Τα χρόνια στο Πανεπιστήμιο μπορούν να είναι συναρπαστικά, δημιουργικά, αλλά συνάμα αγχώδη. Κατά τη διάρκεια της φοιτητικής τους ζωής, οι προπτυχιακοί και μεταπτυχιακοί φοιτητές έχουν να αντιμετωπίσουν αρκετές προκλήσεις, όπως να διαχειριστούν την πίεση και το άγχος των σπουδών, να πάρουν αποφάσεις, και να αναλάβουν νέους ρόλους. Είναι μια περίοδος της ζωής σημαντική για την ανακάλυψη της ταυτότητας, τη δημιουργία και διατήρηση σχέσεων με άλλους ανθρώπους, ενώ συχνά οι φοιτητές καλούνται να αντιμετωπίσουν απώλειες στη ζωή τους, να χειριστούν νέες ακαδημαϊκές απαιτήσεις, και να διαχειριστούν τον τρόπο που οι ίδιοι βιώνουν και οι άλλοι αντιμετωπίζουν τη διαφορετικότητά τους.

### 1. Αποστολή

Πρωταρχικός στόχος του Γραφείου Ψυχολογικής Στήριξης είναι να συμβάλει στην προσωπική ανάπτυξη και ευημερία των φοιτητών, ώστε να μπορέσουν να έχουν τη βέλτιστη δυνατή εμπειρία κατά τη διάρκεια των σπουδών τους. Ταυτόχρονα, οι δεξιότητες, γνώσεις, και αυτοπεποίθηση που αναπτύσσονται μέσω της διαδικασίας της συμβουλευτικής και ψυχοθεραπείας, μπορούν να φανούν χρήσιμες και μετά την ολοκλήρωση των σπουδών τους, στις διάφορες προσωπικές και επαγγελματικές προκλήσεις που θα κληθούν να αντιμετωπίσουν.

### 2. Υπηρεσίες του Γραφείου Ψυχολογικής Στήριξης

#### Ψυχολογική σΣυμβουλευτική

Το Γραφείο Ψυχολογικής Στήριξης προσφέρει ένα ασφαλές και εχέμυθο περιβάλλον όπου οι φοιτητές του Πανεπιστημίου Κύπρου μπορούν να συζητήσουν ελεύθερα ζητήματα που τους απασχολούν σε σχέση με τη διαχείριση δύσκολων καταστάσεων, συναισθημάτων, και προσωπικούς τους προβληματισμούς. Οι υπηρεσίες του Γραφείου προσφέρονται μέσα από βραχείας διάρκειας ατομικές συναντήσεις για συμβουλευτική και ψυχοθεραπεία. Συχνά θέματα που απασχολούν τους φοιτητές που επισκέπτονται το Γραφείο είναι διάφορες ψυχολογικές δυσκολίες όπως άγχος, προσωπικές σχέσεις, διάθεση, προσαρμογή στο ακαδημαϊκό περιβάλλον, σχέσεις, απώλειες όπως πένθος και χωρισμός, ακαδημαϊκές δυσκολίες ή προσωπικές και επαγγελματικές αποφάσεις, και ζητήματα ταυτότητας και προσωπικής ανάπτυξης. Οι ψυχολογικές υπηρεσίες προσφέρονται από την Υπεύθυνη Ψυχολόγο, και από ειδικευόμενους κλινικούς ψυχολόγους, στο πλαίσιο της άσκησης του διδακτορικού προγράμματος στην Κλινική Ψυχολογία του Τμήματος Ψυχολογίας. Επιπρόσθετα, το Γραφείο διαμεσολαβεί για να παρέχονται ακαδημαϊκές διευκολύνσεις σε φοιτητές με μαθησιακές και ψυχολογικές δυσκολίες.

#### Εκπαιδεύσεις

Το Γραφείο Ψυχολογικής Στήριξης μπορεί, κατόπιν διευθέτησης, να διοργανώσει εκπαιδεύσεις για φοιτητές ή και ακαδημαϊκούς που ενδιαφέρονται, σε μορφή σεμιναρίου ή βιωματικών ομάδων, για θέματα που μπορεί να απασχολούν την ακαδημαϊκή κοινότητα και για ανάπτυξη δεξιοτήτων, όπως επικοινωνία, διαχείριση χρόνου, τεχνικές διαχείρισης άγχους και χαλάρωσης, κ.α.

#### Δραστηριότητες/Εκδηλώσεισ

Εκτός από συμβουλευτική, ψυχοθεραπεία, και εκπαίδευση, το Γραφείο Ψυχολογικής Στήριξης πραγματοποιεί και πολλές καινοτόμες και πολυδιάστατες δραστηριότητες, που αφορούν την υγεία και την προσωπική ανάπτυξη των φοιτητών, δίνοντας ένα ευχάριστο και παράλληλα δημιουργικό τόνο στη φοιτητική ζωή.

Ανάμεσα σε άλλα, διοργανώνονται παρουσιάσεις, εργαστήρια, συζητήσεις για επίκαιρα ψυχοκοινωνικά θέματα (π.χ. διαφορετικότητα, σεξουαλικότητα, διαδίκτυο κ.α.), εργαστήρια χαλάρωσης, εκστρατείες πρόληψης και ευαισθητοποίησης για θέματα ψυχολογικής υγείας και ευημερίας. Πολλές από τις δραστηριότητες του Γραφείου Ψυχολογικής Στήριξης εντάσσονται στο Πρόγραμμα Μη Τυπικής Μάθησης του Τομέα Φοιτητικής Μέριμνας, και στοχεύουν στην προώθηση της ευημερίας, ενδυνάμωση, και στην ενίσχυση της ουσιαστικής συμμετοχής των φοιτητών.

#### Ενημερωτικό Υλικό

Κατά διαστήματα το Γραφείο εκδίδει και διανέμει σχετικό ενημερωτικό υλικό, που αφορά θέματα που συχνά απασχολούν τους φοιτητές, όπως άγχος, δεξιότητες μελέτης, σχέσεις, ουσίες, διάθεση, κ.α., το οποίο αναρτάται και στην ιστοσελίδα του Γραφείου. Στην ιστοσελίδα του Γραφείου δημοσιεύονται επίσης άρθρα αυτοβοήθειας, εργαλεία αυτοαξιολόγησης, ενημερωτικό υλικό, καθώς και σύνδεσμοι σε άλλες εθελοντικές και επαγγελματικές οργανώσεις σε σελίδες όπου οι φοιτητές μπορούν να αποταθούν για πληροφόρηση για ειδικά θέματα που τους απασχολούν.

\* Για περισσότερες πληροφορίες, σχετικά με το Γραφείο Ψυχολογικής Στήριξης, [www.ucy.ac.cy/counseling](http://www.ucy.ac.cy/counseling).

## Γραφείο Σταδιοδρομίας

### 1. Σύνδεση με την Αγορά Εργασίας

Το Γραφείο Σταδιοδρομίας λειτουργεί ως συνδετικός κρίκος μεταξύ των φοιτητών του Πανεπιστημίου Κύπρου και της Αγοράς Εργασίας. Μέσα από την διοργάνωση εκδηλώσεων αλλά και τις διάφορες εκδόσεις του Γραφείου παρέχεται η αναγκαία πληροφόρηση για τα διάφορα επαγγέλματα και επιχειρήσεις που ενδιαφέρουν τους φοιτητές του Πανεπιστημίου Κύπρου. Συμβουλεύει επίσης τους φοιτητές για μια επιτυχημένη προσωπική συνέντευξη, παρέχει πληροφορίες για τη σύνταξη βιογραφικού σημειώματος και αιτήσεων και γενικά βοηθά στην όσο καλύτερη προετοιμασία των φοιτητών για εισδοχή στην Αγορά Εργασίας.

### 2. Καλοκαιρινές Τοποθετήσεις Φοιτητών

Το Γραφείο Σταδιοδρομίας συντονίζει Πρόγραμμα Καλοκαιρινών Τοποθετήσεων το οποίο προσφέρει την ευκαιρία στους φοιτητές να απασχοληθούν σε επιχειρήσεις του κλάδου τους και να αποκτήσουν έτσι πολύτιμες εμπειρίες σε σχέση με την μελλοντική επαγγελματική τους πορεία.

### 3. Υποτροφίες και Καλοκαιρινά Προγράμματα

Μέσα από τις ανακοινώσεις του Γραφείου Σταδιοδρομίας, οι φοιτητές του Πανεπιστημίου Κύπρου μπορούν να ενημερώνονται για τις διάφορες υποτροφίες που προσφέρονται για τις μεταπτυχιακές σπουδές στο εξωτερικό, όπως επίσης και για διάφορα καλοκαιρινά προγράμματα όπως Καλοκαιρινά Σχολεία, στην Κύπρο και στο εξωτερικό.

### 4. Εργοδότηση

Το Γραφείο Σταδιοδρομίας συντονίζει τη διαδικασία εργοδότησης φοιτητών εντός Πανεπιστημίου και ενημερώνει με ανακοινώσεις τους φοιτητές για προκηρύξεις προσωρινών θέσεων εργασίας για φοιτητές εντός του Πανεπιστημίου. Επίσης, ενημερώνει τους φοιτητές για ευκαιρίες εργοδότησης εκτός Πανεπιστημίου. Όλες οι πιο πάνω πληροφορίες συγκεντρώνονται και ανακοινώνονται και μέσα από το δεκαπενθήμερο έντυπο Καριέρα και Σπουδές, που διατίθεται στην Πανεπιστημιακή Κοινότητα σε ηλεκτρονική μορφή.

### 5. Συλλογή Βιογραφικών Αποφοίτων

Το Γραφείο Σταδιοδρομίας συλλέγει και αποθηκεύει για περίοδο 3 χρόνων βιογραφικά σημειώματα αποφοίτων για προώθηση τους σε επιχειρήσεις/οργανισμούς.

### 6. Μεταπτυχιακές Σπουδές στο Εξωτερικό

Το Γραφείο Σταδιοδρομίας παρέχει, μέσα από ατομικές συναντήσεις, την αναγκαία πληροφόρηση για επιλογή μεταπτυχιακού τίτλου και ιδρύματος στο εξωτερικό. Είτε μέσα από έντυπα και οδηγούς που βρίσκονται στην βιβλιοθήκη του Γραφείου είτε μέσα από ιστοσελίδες του διαδικτύου, οι φοιτητές του Πανεπιστημίου Κύπρου μπορούν να διεξάγουν μια ενδελεχή έρευνα και να καταλήξουν με τη βοήθεια του Γραφείου Σταδιοδρομίας στην απόφαση τους.

### 7. Εκδηλώσεις

Το Γραφείο Σταδιοδρομίας στην προσπάθεια του να δικτυωθεί με την αγορά εργασίας, διοργανώνει καθ’ όλη τη διάρκεια του ακαδημαϊκού έτους διαφορές εκδηλώσεις, που περιλαμβάνουν παρουσιάσεις επαγγελματικών συνδέσμων, παρουσιάσεις οργανισμών και εταιρειών για προώθηση ευκαιριών απασχόλησης, όπως επίσης και διαλέξεις που αφορούν στην επαγγελματική σταδιοδρομία στην Κύπρο και στην Ευρώπη, αξιοποιώντας αριθμό διακεκριμένων προσωπικοτήτων από τον επιχειρηματικό τομέα.

Το πρόγραμμα εκδηλώσεων ανακοινώνεται με την έναρξη του ακαδημαϊκού έτους.

### 8. Εργαστήρια/Παρουσιάσεις

Το Γραφείο Σταδιοδρομίας οργανώνει για όλους τους φοιτητές τα πιο κάτω εργαστήρια και εκδίδει σχετικά βοηθητικά εγχειρίδια:

* Τεχνικές αναζήτησης εργασίας
* Επαγγελματική συμπεριφορά
* Δεξιότητες αποτελεσματικής επικοινωνίας
* Βιογραφικό σημείωμα και συνοδευτική επιστολή
* Personal statement (για μεταπτυχιακές σπουδές)

## Γραφείο Πληροφορικών Συστημάτων

Η αποστολή του γραφείου είναι η διασφάλιση της ομαλής λειτουργίας των λογισμικών συστημάτων της Υπηρεσίας Σπουδών και Φοιτητικής Μέριμνας (ΥΣΦΜ), παρέχοντας την αναγκαία λειτουργική και τεχνική υποστήριξη.

### 1. Λειτουργική και Τεχνική Υποστήριξη Συστήματος Banner Student System

Το Σύστημα Banner Student χρησιμοποιείται από την ΥΣΦΜ για τη διαχείριση των φοιτητικών στοιχείων.

### 2. Λειτουργική και Τεχνική Υποστήριξη Συστήματος BannerWeb

Το σύστημα BannerWeb αποτελείται από δύο web modules – Self-Service for Student και Self-Service for Faculty – τα οποία χρησιμοποιούνται από τους Φοιτητές και τους Ακαδημαϊκούς αντίστοιχα.

Για του οδηγούς χρήσεως του BannerWeb, επισκεφθείτε την ιστοσελίδα <http://www.ucy.ac.cy/fmweb/el/organizational-structure/information-systems-office/9-gr-articles/55-bannerweb-information>.

### 3. Self-Service for Students

Μία από σημαντικότερες λειτουργίες που παρέχει η εφαρμογή Self-Service for Students είναι η πραγματοποίηση των εγγραφές σε μαθήματα από τους φοιτητές μέσω του διαδικτύου.

Επίσης, η εφαρμογή δίνει στους φοιτητές τη δυνατότητα πρόσβασης:

* σε όλα τα Ακαδημαϊκά τους στοιχεία,
* στα προσωπικά τους στοιχεία,
* στον Κατάλογο Μαθημάτων,
* στο Ωρολόγιο Πρόγραμμα.

## Τομέας Ασφάλειας και Υγείας

Η ασφάλεια και υγεία στους χώρους του Πανεπιστημίου Κύπρου αποτελεί κύριο στόχο του. Ως εκ τούτου, η ασφάλεια και υγεία θα πρέπει να αποτελεί και στόχο του καθενός ατόμου, καθότι τόσο η προώθηση της ασφάλειας αλλά και η διατήρηση της υγείας, αποτελούν δύο κύρια συστατικά για τη διατήρηση της ζωής και τη βελτίωση της ποιότητάς της. Ο Τομέας Ασφάλειας και Υγείας (ΤΑΥ) διαχειρίζεται επίσης κάθε ζήτημα που αφορά την υγεία της Πανεπιστημιακής Κοινότητας και ιδιαίτερα των φοιτητών.

### 1. Ιατροφαρμακευτική Περίθαλψη Φοιτητών στην Κύπρο

Σύμφωνα με τους περί Κυβερνητικών Ιατρικών Ιδρυμάτων και Υπηρεσιών Γενικούς Κανονισμούς, για τους Κύπριους φοιτητές που σπουδάζουν με πλήρη φοίτηση σε πιστοποιημένους κλάδους σπουδών των Ανώτερων και Ανώτατων Εκπαιδευτικών Ιδρυμάτων της Κύπρου μέχρι την ηλικία των 28 ετών, παρέχεται δωρεάν ιατροφαρμακευτική περίθαλψη από τα κρατικά νοσηλευτήρια, εφόσον είναι ενταγμένοι στην Κάρτα Νοσηλείας των γονιών τους. Οι Κύπριοι φοιτητές θα πρέπει αποταθούν στο Υπουργείο Υγείας (Κάρτες Νοσηλείας, τηλ.: 22605474/467/468) ή στο Κέντρο Εξυπηρέτησης του Πολίτη για περισσότερες πληροφορίες. Επίσης, φοιτητές που προέρχονται από χώρες της Ε.Ε. θα πρέπει να προσκομίζουν την Ευρωπαϊκή Κάρτα Ασφάλισης Ασθένειας (ΕΚΑΑ) στα Κρατικά Νοσηλευτήρια, για κάλυψη της ιατρικά αναγκαίας περίθαλψης κατά την προσωρινή τους διαμονή στην Κύπρο.

Σε αντίθετη περίπτωση θα πρέπει να έχουν ιδιωτική ασφάλιση. Φοιτητές προερχόμενοι από τρίτες χώρες, δε δικαιούνται σε δωρεάν περίθαλψη στα Κρατικά Νοσηλευτήρια και συνεπώς θα πρέπει να προβαίνουν σε ιδιωτική ασφάλιση. Σε περίπτωση που επισκεφθούν οποιοδήποτε κρατικό ή ή/ και ιδιωτικό νοσηλευτήριο τότε μπορούν να αιτηθούν αποζημίωση από την Ασφαλιστική Εταιρεία που είναι ασφαλισμένοι.

### 2. Κέντρα Υγείας Πανεπιστημίου Κύπρου

Tα Κέντρα Υγείας, βρίσκονται στα Κεντρικά Κτήρια του Πανεπιστημίου στη Λεωφόρο Καλλιπόλεως και στην Πανεπιστημιούπολη. Είναι αρμόδια για την ενημέρωση των φοιτητών και γενικά ολόκληρης της πανεπιστημιακής κοινότητας σε θέματα υγείας, καθώς και για την παροχή Πρώτων Βοηθειών και Νοσηλευτικών Υπηρεσιών.

Τα στοιχεία επικοινωνίας με τα Κέντρα Υγείας είναι τα ακόλουθα:

* Κέντρο Υγείας Πανεπιστημιούπολης: τηλ. 22895270, Κέντρο Κοινωνικών Δραστηριοτήτων Κτήριο 6, Γραφείο 006,
* Κέντρο Υγείας Καλλιπόλεως: τηλ. 2289-5280, Κεντρικά Κτήρια Καλλιπόλεως, Κτήριο Β, Γραφείο 014.

Περισσότερες πληροφορίες διαθέσιμες στο σύνδεσμο <http://www.ucy.ac.cy/hr/el/office-of-safety-health-and-environment>.

## Φοιτητική Ενωση Πανεπιστημίου Κύπρου

Η Φοιτητική Ένωση του Πανεπιστημίου Κύπρου (Φ.Ε.ΠΑΝ.) ιδρύθηκε το 1993 και αποτελεί το οργανωμένο συνδικαλιστικό σώμα των φοιτητών στο Πανεπιστήμιο Κύπρου. Κάθε φοιτητής με την εγγραφή του στο Πανεπιστήμιο γίνεται μέλος στη Φοιτητική Ένωση αποκτώντας δικαίωμα λόγου και συμμετοχής σε ότι αφορά την Ένωση. Οι φοιτητές συμμετέχουν σε όλα τα σώματα του Πανεπιστημίου (Συμβούλιο Πανεπιστημίου, Σύγκλητο, Συγκλητικές Επιτροπές, Συμβούλια Τμημάτων και Σχολών).

Το εκτελεστικό όργανο της Ένωσης είναι το 21μελές Διοικητικό Συμβούλιο που εκλέγεται κάθε Μάρτιο από τα μέλη της. Το Διοικητικό Συμβούλιο της Φ.Ε.ΠΑΝ. συνέρχεται σε τακτικές συνεδρίες μια φορά την εβδομάδα. Λαμβάνει αποφάσεις στα διάφορα φοιτητικά ζητήματα και προβαίνει σε ανάλογες συναντήσεις με τις Πρυτανικές Αρχές και με άλλους αρμόδιους φορείς.

## Αθλητικό Κέντρο Πανεπιστημίου Κύπρου

Το Πανεπιστήμιο Κύπρου δίδει μεγάλη σημασία στον αθλητισμό, διότι θεωρεί ότι η σωματική αγωγή αποτελεί αναπόσπαστο μέρος της πνευματικής αγωγής και καλλιέργειας του ανθρώπου, αλλά και του κυπριακού πολιτισμού.

Το Αθλητικό Κέντρο του Πανεπιστημίου Κύπρου διοικείται από 9-μελές Διοικητικό Συμβούλιο, με σκοπό την ανάπτυξη του αθλητισμού σε όλη την πανεπιστημιακή κοινότητα, την προφορά επιλεγόμενων μαθημάτων αθλητισμού σε όλους τους φοιτητές, και τέλος, τη συμμετοχή του Πανεπιστημιακού Αθλητισμού Κύπρου, καθώς επίσης και σε πρωταθλήματα της Ευρωπαϊκής Ομοσπονδίας Πανεπιστημιακού Αθλητισμού.

Το Αθλητικό Κέντρο έχει ετοιμάσει ένα Αθλητικό Πρόγραμμα, που παρέχει τη δυνατότητα σύμφωνα με τις ανάγκες και τα προσόντα του καθ’ ενός, να διαλέξει την Αθλητική δραστηριότητα που του ταιριάζει και να αξιοποιήσει ενεργητικά τον ελεύθερο του χρόνο, και το οποίο χωρίζεται σε πέντε κατηγορίες¨

* Εσωτερικά πρωταθλήματα,
* Αγωνιστικά τμήματα,
* Ψυχαγωγικό αθλητισμό,
* Αθλητισμός και προσφορά στο κοινωνικό σύνολο,
* Εκδηλώσεις.

Περισσότερες πληροφορίες για το Αθλητικό Πρόγραμμα του Πανεπιστημίου Κύπρου, μπορείτε να βρείτε στον ακόλουθο σύνδεσμο: <http://www.ucy.ac.cy/athletics/el/>.

## Ραδιοφωνικός Σταθμός Πανεπιστημίου Κύπρου

Ο ραδιοφωνικός σταθμός του Πανεπιστημίου Κύπρου (UCY Voice) ιδρύθηκε για να προβάλλει το έργο του ιδρύματος, να παρέχει πληροφόρηση στα μέλη της πανεπιστημιακής κοινότητας αλλά και για να δώσει φωνή στους φοιτητές του Πανεπιστημίου Κύπρου.

#### Συχνότητα/Εγκαταστάσεις

Ο ραδιοφωνικός σταθμός του Πανεπιστημίου Κύπρου εκπέμπει από τη συχνότητα 95.2 fm και από την ιστοσελίδα [www.ucyvoice.ucy.ac.cy](http://www.ucyvoice.ucy.ac.cy). Οι εγκαταστάσεις του βρίσκονται στο Κέντρο Κοινωνικών Δραστηριοτήτων, στην Πανεπιστημιούπολη. Περιλαμβάνουν τρία στούντιο – εκπομπής, παραγωγής και συνεντεύξεων. Ο ραδιοσταθμός είναι εξοπλισμένος με όλα τα σύγχρονα συστήματα ήχου για την καλύτερη δυνατή ποιότητα.

#### Πρόγραμμα

Ο UCY Voice εκπέμπει σε 24ωρη βάση, και το πρόγραμμά του καλύπτει όλο το φάσμα της ενημέρωσης και της ψυχαγωγίας με μουσικές, πολιτιστικές, αθλητικές και άλλες εκπομπές.

#### Ραφιοφωνικοί Παραγωγοί

Παραγωγοί του ραδιοσταθμού μπορούν να είναι οι φοιτητές, οι καθηγητές, οι απόφοιτοι καθώς και το διοικητικό προσωπικό του Πανεπιστημίου Κύπρου. Όλοι έχουν την ευκαιρία να γνωρίσουν τη διαδικασία της ραδιοφωνικής παραγωγής και να δημιουργήσουν τις δικές τους εκπομπές.

#### Τομείς Δραστηριότητας

Οι συμμετέχοντες στον ραδιοσταθμό μπορούν να ασχοληθούν με τα πιο κάτω:

* Παραγωγή και παρουσίαση εκπομπών,
* Παραγωγή ραδιοφωνικών σποτ,
* Ζωντανή μετάδοση εκδηλώσεων,
* Ζωντανή μετάδοση και σχολιασμό αθλητικών αγώνων (μπάσκετ, χειροσφαίριση),
* Δημοσιογραφία,
* Ηχοληψία.

# Παραρτήματα